
KIRJAN KIRJAPAINOPimeään ja pakkaseen.

V. 1893 heinäkuun 21 p:nä klo 3 aamulla nostimme ankkurin ja jätimme
Vardön sataman hiljaisena aamuhetkenä. Kaupunki oli vielä syvässä
unessa. Miten kaunis ja rauhallinen olikaan sen ympäristö! Laivain
mastot ja talojen katot uuninpiippuineen kuvastuivat aamutaivasta
vasten. Sillä aikaa kun laivamme hiljaista vauhtia pyrki merta ja
kaukaista päämääräämme kohti, seisoin minä ulkona ja näin syntymämaani,
Norjan, katoavan taivaanrannalla. Samassa nousi sumu ja riisti koko
näköalani. Se kietoi meidät verkkoonsa neljäksi päiväksi.

Heinäkuun 27 p:nä kohtasimme aivan odottamatta jäitä. Jo tässä
ensimmäisessä ottelussa jäitä vastaan selvisi meille, miten erinomainen
jäämerilaiva »Fram» oli. Kevyesti se kääntyi ja kierteli, eikä sille
mikään väylä jäitten keskellä ollut liian ahdas, ei mikään jäälohkare
liian uppiniskainen. Se saattoi täydellä vauhdilla törmätä jäätä vasten
natisematta, ääntä päästämättä, korkeintaan hiukan täristen.

Lauantaina, heinäkuun 29 p:nä, lähestyimme Jugorskin salmea; vasemmalla
puolella häämöitti Waigatschin saari ja oikealla puolella mannermaa,
joka yhä enemmän joutui näköpiiriimme. Lopulta erotimme pari
rakennusta, ja pian oli edessämme Chabarova telttoineen ja muutamine
taloineen.

Täällä odotti meitä venäläinen Trontheim, mukanaan 34 koiraa, jotka
seisoivat kentällä lujasti sidottuina ja pitivät korvia särkevää melua.
Ne tuotiin laivan etukannelle, ja ne huolehtivat siitä, että alussa
saimme tarpeeksemme musikaalista huvitusta. Täältä lähti viimeinen
posti kotiin, viimeinen side katkesi, ja aivan yksin liikuimme
sumu-meressä. Syyskuu alkoi hiljaisine, surunvoittoisine lumisateineen.
Lumi peitti Pohjois-Aasian autioita, alakuloisia rantoja ja
jyrkkärinteisiä kumpuja. Muuttolinnut lensivät etelää kohden, ja me,
poloiset ihmislapset, olisimme niin kernaasti lähettäneet niiden mukana
tiedonantojamme ja terveisiämme.6

Lähin maa, minkä tämän jälkeen näimme, oli Aasian pohjoisin kolkka. Maa
oli autio ja tasainen. Aurinko oli laskenut meren taa, mutta iltaruskon
kultainen kajastus hehkui taivaalla ja yksi ainoa tähti loisti
kirkkaana ja kaihomielisenä Kap Tscheljuskinin yläpuolella. Hyvän
tuulen vallitessa matkasimme yhä pohjoista kohti niin nopeaan kuin
höyry ja purjeet kykenivät meitä kiidättämään. Penikulma seurasi
penikulmaa, viikko viikkoa näillä tuntemattomilla seuduilla. Mutta
syyskuun 20 p:nä heräsin unestani epämieluisalla tavalla. Laiva kääntyi
äkkiä vastatuuleen. Hyökkään ulos — pitkänä ja valtavana hohtaa sumun
läpi ikuisen jään reuna. Jo syyskuun 25 p:nä olimme jäätyneet kiinni.
Pitkä, pelätty talviyö oli alkanut. Muutimme laivamme viihtyisäksi
talviasunnoksi parhaan taitomme mukaan. Koneet hajoitettiin, niiden eri
osat tarkastettiin perin pohjin, puhdistettiin, voideltiin ja pantiin
talvikorjuuseen. Ruumaan teimme tilaa muuttaaksemme sen puusepän
työhuoneeksi; konepaja oli konehuoneessa, paja sijoitettiin aluksi
kannelle, mutta siirrettiin myöhemmin jäälle. Peltityöt tehtiin
etupäässä kartastohuoneessa, suutarin työt ja purjetyöt salongissa.
Laivassamme voitiin tehdä kaikkia töitä, herkimmistä koneista alkaen
aina puukenkiin ja kirvesvarsiin asti. Pystytettiinpä tuulimyllykin,
joka käytti dynamo-konetta ja hankki meille sähkövalon. Näiden
moninaisten toimien ohella oli tehtävä ilmatieteellisiä ja
tähtitieteellisiä havaintoja, tutkittava vettä ja jäätä, kalastettava
ja laskettava luotia. Vain laivan lääkäriltä puuttui toiminta-alaa. Hän
odotti kauan ja turhaan potilaita ja alkoi lopulta epätoivoissaan
hoitaa koiria. Kerran kuukaudessa teki hän tieteelliset tutkimuksensa.
Joka mies punnittiin ja hänen verensä tutkittiin punaisten verisolujen
lukumäärän selville saamiseksi. Tätä työtä seurattiin eräänlaisen
levottomuuden tuntein, sillä siitä saattoi itsekukin laskea, kuinka
kauan vielä kestäisi, ennenkuin keripukki alkaisi vaivata. Laivalla oli
toinen päivä toisensa kaltainen, mutta monipuolinen toimintamme
tyydytti meitä siinä määrin, ettei aika tuntunut sietämättömän pitkältä
eikä olomme tukalalta. Elämämme vieri säännöllisessä työskentelyssä
hiljalleen ja tasaisesti. Yksitoikkoisuuden katkaisivat silloin tällöin
jotkut harvinaiset tapaukset, joista päiväkirjani antaa tarkkoja
tietoja. Siitä seuraakin nyt muutamia sivuja.7

Tiistaina, syyskuun 25 p:nä.

Kaunis ilma. Aurinko pysyy nyt matalalla. Se oli keskipäivällä
ainoastaan 9 astetta taivaanrannan yläpuolella. Talvi lähestyy
nopeasti. Tänään osoitti lämpömittari — 26°C. Meistä ei tunnu kylmältä.
Illan suussa kiertelin jäälakeudella.

Napaseudun yö on kauneudessa voittamaton. Taivas muistuttaa suurta
kupukattoa, jonka laki on sininen ja jonka reunat väreilevät
viheriäisinä, sinertävinä ja punertavina. Ylhäällä taivaan sinessä
loistavat tähdet, nuo uskolliset ystävät, jotka julistavat rauhan
sanomaa. Etelässä kumottaa kuu keltaisen kehän ja keveiden rusopilvien
ympäröimänä.

Nyt" levittävät revontulet taivaan holvin yli kimaltelevan
hopea-harson, joka vivahtaa milloin keltaiseen, milloin viheriäiseen,
milloin punaiseen. Se laajenee ja supistuu ainaisessa levottomassa
liikkeessä, jakaantuen sitten lukemattomiin leimuaviin hopeavöihin,
joista kimpoaa aaltomaisia, kimaltelevia säteitä. Sitten katoaa koko
loisto. Seuraavassa silmänräpäyksessä hehkuvat tulikielekkeet keskellä
taivaanlakea, ja sitten syöksyy kirkas säde jälleen taivaanrannalta
suoraan ylös, kunnes kaikki sulautuu kuutamoon. Tuntuu kuin kuulisi
katoavan hengen huokauksen. Siellä täällä näkyy vielä leimuavia
valojuovia, epämääräisiä kuin aavistus — ne ovat loistavien revontulten
rippeitä. Mutta nyt yhtyvät ne uudelleen ja salamat jatkavat
loppumattomassa leikissä loimuamistaan. Ympärillä kuoleman hiljaisuus,
valtava kuin iäisyyden sinfonia.

Perjantaina, lokakuun 13 p:nä.

Nyt on tapahtunut se, millä pahan ennustajat koettivat säikyttää meitä.
Jää puristuu ja työntyy ympärillämme ukkosen kaltaisella jyminällä. Se
kohoaa suuriksi kasoiksi ja muureiksi, jotka ovat tarpeeksi korkeat
ulottuakseen laivamme takilaan. Se tekee kaikkensa murskatakseen
laivan. Me istumme täällä kuitenkin kaikessa rauhassa lähtemättä edes
kannelle sekasortoa katsomaan. Me vain puhelemme ja naureskelemme aivan
kuin ei vaaraa olisikaan. Jos kuvittelee, että määrättyyn suuntaan
kulkevat suunnattomat jää-8

joukot äkkiä kohtaisivat vastuksen, esim. toisen jääkasan, joka tuulen
kääntymisen johdosta kulkisi vastakkaiseen suuntaan, niin ymmärtää
helposti, mikä ääretön puristus siitä syntyy.

*

Sellainen taistelu jäiden kesken on kieltämättä suurenmoinen näytelmä.
Silloin tuntee olevansa titaanisten voimain vallassa, ja helppo on
ymmärtää, miten pelkurin valtaa kauhu. Sillä yhteentörmäyksen alkaessa
näyttää todellakin siltä kuin ei mikään paikka maan pinnalla jäisi
järisyttämättä.

Ensin kuulee kaukaisessa etäisyydessä pauhun kuin ukkosen jyrinän.
Kohta erottaa sen jo useammalta taholta. Äänetön jäämaailma kaikuu
jyrähdyksistä, luonnon voimat heräävät taisteluun. Ympärillä alkaa jää
särkyä ja kohota. Huomaamme olevamme keskellä taistelua.

Joka puolelta kuuluu jyrähdyksiä ja ulvontaa, jää vavahtelee ja ärjyy
jalkojen alla. Ei missään ole rauhaa. Puolihämärässä erottaa noiden yhä
lähestyvien jäälauttojen kasaantuvan ja paisuvan. Noin neljän viiden
metrin paksuiset jäälohkareet halkeilevat ja viskautuvat toistensa yli
keveästi kuin höyhenet. Ne ovat jo aivan lähellä ja me kiiruhdamme pois
pelastaaksemme henkemme. Mutta äkkiä repeytyy jää ja eteemme avautuu
ammottava kuilu, josta vesi pulppuaa esiin. Käännyimme toiselle
taholle, mutta läpi hämärän näemme jää-möhkäleitten muodostavan uusia
valleja.

Etsimme vielä uuden suunnan, mutta sielläkin on sama edessä. Kaikkialla
on kuin mahtavan vesiputouksen pauhua ja ärjyntää, joka lähestymistään
lähestyy. Jääteline, jolla seisomme, pienenee yhä. Vesi pyyhkäisee sen
yli. Ei ole muuta pelastuksen mahdollisuutta kuin kiipeillä vyöryävien
jäälohkareitten yli ahtojäiden toiselle puolelle. Mutta kuohunta
laskeutuu, pauhina häipyy ja katoaa vähitellen kaukaisuuteen.

Torstaina, lokakuun 26 p:nä.

Tänään sanoimme juhlallisesti jäähyväiset auringolle. Päivällä nousi
etelässä vain puolet sen kehästä viimeistä kertaa jääreuna» yli.
Talviyö on siis alkanut.

Sunnuntaina, joulukuun 24 p.nä.

Jouluaatto. Lämpömittari osoittaa —37°C. Kimalteleva kuutamo ja
napaseudun ääretön hiljaisuus. Kävin jäälakeudella yksinäisellä
kävelyretkellä. On jouluaatto ja olen niin kaukana kotoa.9

Sunnuntaina, joulukuun 31 p:nä.

c

Kauniimpaa Sylvester-iltaa ei voisi toivoa. Revontulet valaisevat
ihmeellisillä väreillään ja valojuovillaan koko taivasta, mutta
erittäinkin pohjan puolta. Tuhannet tähdet tuikkivat revontulten
lomassa sinisellä taivaanlaella. Joka puolelle ulottuu jää loputonna ja
äänetönnä.^»Framin» huurteiset mastot kohoavat taivasta kohden.

Tiistaina, helmikuun 6 p:nä.

Tyyni, kirkas ilma. Eteläisellä taivaanrannalla voimakas auringon
kajastus. Lämpömittari osoittaa —47° ja —48°C. Saa tuntea
seitsemänkymmenen lämpöasteen eron astuessaan ulos salongista, jossa on
+22° C. Eikä kuitenkaan tunnu kylmältä, vaikka on kevyesti puettu ja
paljain päin; ikävittä seurauksitta voi kädellään tarttua kiinni
messinkiseen ovenripaan tai teräsköyteen.

Perjantaina, helmikuun 6 p:nä.

Eläköön! Meridiaanikorkeus on 80°1" pohjoista leveyttä. Tänään näimme
jälleen keskipäivällä auringon tai oikeammin auringon kuvan, sillä se
oli vain kuvastus. Se oli aluksi hehkuvan punaisena tulijuovana
taivaalla; myöhemmin muodostui siihen päällekkäin kaksi tumman raon
erottamaa juovaa. Isosta mastosta näin neljä, viisi yhtäpitkää,
vaakasuoraa viivaa päällekkäin. Voi kuvitella näkevänsä punaisen,
nelikulmaisen auringon tummine vaakasuorine viivoineen.

Lauantaina, maaliskuun 24 p:nä.

Pääsiäisaatto. Aurinko kohoaa ylemmäksi ja siroittelee kiiltoaan
lumilakeudelle. Kevät tulee tuomatta mukanaan mitään iloa. On
yksinäistä ja kylmää. Sielu jähmettyy. Miten ihmeellisen kaunista on
keväisin kotiseutuni kuusimetsissä! Tunnen kostean sammaleen, johon
jalka leppoisasti ja hiljaa vajoaa, Puron ruskahtava vesi lorisee
kallioiden raoissa ja ilma on sammalen ja kuusenhavujen tuoksua täynnä.
Oi kuusimetsä, lapsuuteni uskottu, sinulta olen oppinut luonnon
syvimmät säveleet! Miten onnelliseksi tunsin itseni nauttiessani
luonnon sopusoinnusta syvällä metsässä, hiipuvan hiilloksen vieressä,
äänettömän, synkän metsäsuon reunalla, yön pimeys ylläni.

Kesäkuun 13 p:nä.

Jää pehmenee päivä päivältä ja joka puolella muodostuu jäälohkareille
suuria vesilätäköitä. Emme varmaankaan pääsisi pitkälle, jos meidän
olisi jätettävä laiva ja vaellettava kelkoilla ja suksilla ete-

lää kohti. Usein ihmetyttää minua, ettei väkeämme huolestuta, vaikka
aina vain pyrimme pohjoista ja tuntemattomia seutuja kohti. Ei yksikään
ole pelkuri. Jokainen on pahoillaan, jos kulkumme suuntautuu etelään
tai länteen päin, mutta loistaa ilosta, kun ajaudumme pohjoiseen, mitä
kauemmaksi sitä parempi. Ja kuitenkin täytyy jokaisen olla selvillä
siitä, että on kysymys elämästä tai kuolemasta, jos jotain sellaista
tapahtuisi, mitä meille oli ennustettu. Jos jäät murskaisivat laivan,
kuten »Jaenetten», ja se vaipuisi syvyyteen meidän ennättämättä
pelastaa kylliksi varastojamme matkan jatkamista varten, ei
kohtalostamme olisi epäilystä.

»Jaenetten» miehistön kävi huonosti, ja laiva upposi 77:nnen asteen
kohdalla pohjoista leveyttä. Me olemme paljon kauempana maasta,
puhumattakaan asutusta maasta. Olemme nyt 550:n kilometrin päässä Kap
Tscheljuskinista, josta vielä on hyvä matka asutuille seuduille. Mutta
»Fram» ei rutistu jäihin, eikä kukaan meistä ajattele sellaista
mahdollisuuttakaan. Me olemme laivallamme kuin kajakin soutaja, joka
hyvin tietää, että yksi ainoa väärä aironveto saattaa lähettää hänet
iäisyyteen. Rauhallisena liukuu hän eteenpäin, sillä hän tietää, ettei
hän tuota harhavetoa tee.

Sunnuntaina, elokuun 12 p.nä.

Ihana ilta. Käyskentelin jääkumpujen ja railojen keskellä. Oli ihmeen
hiljaista ja tyyntä. Ei kuulunut muuta kuin vesipisarain tippuminen.
Aurinko on matalalla pohjoisessa, ja yläpuolellamme kohoaa sininen
taivaanlaki kullanhohtoisine pilvineen. Yksinäisyyden syvä rauha.

Perjantaina, syyskuun 21 p:nä

Aika vierii säännöllistä, tasaista ja yksitoikkoista rataansa yhtä
rauhallisena kuin jää ympärillämme; ja kuitenkin hämmästyttää meitä
ajan nopea kulku. Syyspäivän tasaus on käsissä. Yöt tulevat pimeiksi ja
keskipäivällä on aurinko enää vain yhdeksän asteen korkeudella
taivaanrannan yläpuolella.

Vietän päiväni työskennellen kojussani, ja usein kuvittelen olevani
kotona työhuoneessa, jossa minua ympäröi sivistyksen luoma mukavuus.
Ellen olisi erotettu muusta maailmasta, voisin viihtyä täällä yhtä
hyvin kuin sielläkin. Joskus unohdan missä olen.

Usein iltaisin, syventyessäni täydellisesti työhön, hypähdän ylös, kun
kuulen koirain haukuntaa, ja ajattelen: Kukahan nyt mahtaa tulla.
Sitten huomaan, etten olekaan kotona, vaan keskellä kylmää Jäämerta.11

Lämpömäärä oli tänään —17° C. Talvi lähestyy.

Nämä ovat muutamia niistä tapauksista, joista päiväkirjani kertoo
ensimmäisenä vuonna. Elämämme oli rauhallista ja työteliästä. Joskus
katkaisi yksitoikkoisuutta karhun vierailu tai jäänpuristuksen tuottama
jännitys. Kun ajauduimme hitaasti ja useita kierroksia tehden enemmän
länttä kuin pohjoista kohden, niin suunnittelin seuraavaksi kevääksi
pohjoisnaparetkeä. Sitä varten tarvittaisiin kaksi miestä, 28 koiraa,
noin 1000 kiloa ruokavaroja ja muita varustuksia. Viidessäkymmenessä
päivässä voisimme päästä pohjoisnavalle ja sieltä ohjata kulkumme Frans
Joosefin-maalle Kap Flige-ly'yn, sillä mahdotonta olisi kai löytää
takaisin laivalle sellaisen suunnattoman jäälakeuden keskellä.
Paluumatkalla ei olisi enää ruokaa koirille, niistä täytyisi teurastaa
osa ravinnoksi sekä toisia koiria että itseämme varten. Jos lähtisimme
maaliskuun 1 p:nä, olisimme huhtikuun 30 p:nä Pohjoisnavalla ja
heinäkuun 1 p:nä olisimme sivuuttaneet Kap Fligelyn. Silloin olisi
meillä toiveita kohdata joku valaanpyytäjä tai pohjoisnaparetkeiiijä,
joka veisi meidät kotimaahan.

Pohdittuamme tätä suunnitelmaa paljon kokeneen Sverdrupin kanssa ja
huomattuamme sen hyväksi ryhdyimme vitkastelematta valmistuksiin.

Luutnantti Johansen tarjoutui ilolla seuralaisekseni retkelle.

Jäitten puristuksessa.

Torstaina, tammikuun 3 p:nä.

Tuskan päivä. Eilen vielä tulevaisuuden suunnitelmia, tänään
mahdollisesti ilman kattoa pään päällä, turvattomina jääkentällä.

Kahdeksan tienoilla heräsin ja kuulin jään ratisevan ja ritisevän kuten
jäänpuristuksen alkaessa. »Fram» vavahti ja me kuulimme ryskettä.
Hämmästykseni oli suuri päästyäni laivan kannelle ja nähtyäni laivan
vasemmalla puolella mahtavan jääröykkiön tuskin kolmenkymmenen askeleen
päässä, samalla kun jäärepeämät ulottuivat noin kahdeksantoista
askeleen päähän meistä. Kaikki irtonaiset esineet, jotka olivat jäällä
laivan vasemmalla puolella, tuotiin kannelle. Laudat ja lankut, jotka
kesän aikana olivat tukeneet ilmantutkijain kojua, tuotiin kannelle, ja
konevajat purettiin, koska emme tahtoneet menettää mitään. Mutta
luotiköysi, jonka olimme jättäneet avantoon, oli vaipunut syvyyteen.
Jääröykkiö lähestyy meitä huolestuttavasti12

ja jos se saavuttaa meidät, ennenkuin laivamme on irtaantunut jäistä,
ovat asiamme huonolla tolalla. Laiva kallistuu enemmän vasemmalle kuin
ennen.

Iltapäivän kuluessa tehtiin kaikellaisia valmistuksia siltä varalta,
että sattuisi onnettomuus ja meidän täytyisi jättää laiva. Kaikki
kelkat ja kajakit pantiin kuntoon kannelle, kaksikymmentä laatikollista
koiraleipiä laskettiin jäälle laivan oikealle puolelle ja
lastihuo-neesta kannettiin ylös 19 leipälaatikkoa. Kannelle tuotiin
vielä 4 kannua, jotka sisälsivät 200 litraa paloöljyä. Illallista
syödessämme kuulimme jäiden ryskettä, joka läheni lähenemistään.
Lopulta kuulimme suoraan allamme ritinää. Hypähdin pystyyn ja riensin
ulos. Tikapuita myöten laskeutuessani huusi Peder minulle: »On
laskettava koirat ulos. Katsokaa, jäällä on jo vettä!»

Tulimme perille viime hetkessä, sillä vesi virtasi jo koiratalliin.
Peder kahlasi polviaan myöten vedessä ja työnsi oven auki. Suurin osa
koirista hyökkäsi heti ulos ja juoksenteli ympäri, niin että vesi
räiskyi. Muutamat olivat kuitenkin peloissaan ryömineet etäisimpään
nurkkaan, josta ne oli kiskottava ulos. Eläinraukat! Mahtoi niistä
tuntua surkealta, kun olivat noin teljetyt ahtaaseen koppiin ja vesi
kohoamistaan kohosi. Mutta eivät ne sittenkään pitäneet suurempaa melua
kuin tavallisesti.

Kun koirat olivat varmassa turvassa, kiersin laivan, katsoakseni miten
asiat olivat muualla. Jää oli murtunut pitkin laivan oikeata laitaa
aina keulaan saakka, ja tästä halkeamasta oli vesi virrannut laivan
vasemmalle puolelle, jossa jäälohkare yhä lähestyvän jääröyk-kiön
painosta oli vaipunut veteen. Halkeama kävi aivan kenttä-pajan alitse,
joka siten joutui vaaraan. Se nostettiin kelkkaan ja kuljetettiin
suurelle jäämöhkäleelle, joka oli lähellä laivan peräpuolta. Samalle
paikalle veimme 11 laatikkoa pemmikaania (kuivattua lihaa) ja
leipälaatikoita. Nyt oli meillä siis täydellinen varasto toivottavasti
hyvässä turvassa, koska jää oli siksi paksua, ettei se nähtävästi
sär-kyisi. Tämä touhu pani miehistön liikkeelle. Kaikki olivat
kannella. Oli tuotava ruumasta edellisten lisäksi 4 kannua paloöljyä,
21 leipälaatikkoa, toinen varasto pemmikaania, kaakkaota, voita,
liemikuutioita j.n.e. Laskelmiemme mukaan riitti varasto noin
kahtasataa päivää varten. Laitoimme myös teltat ja keittokojeet
kuntoon. Keskiyöhön saakka riitti touhua, mutta silloin olikin kaikki
järjestyksessä ja me saatoimme laskeutua levolle.

Istuessani kirjoittamassa tätä kuulen ulkoa taas paukkinaa ja ryskettä.
Jäänpuristus ei ole tauonnut. Kaikki ovat kuitenkin reip-13

paalia mielellä, ja tuntuu siltä kuin pitäisimme tätä kaikkea vain
mieluisana vaihteluna yksitoikkoisessa elämässämme. Kello on pian
kaksi. Luullakseni on parasta mennä levolle, sillä olen väsynyt ja
taivas tiesi, miten pian minut taas herätetään.

Perjantaina, tammikuun 4 p:nä.

Jääröykkiö paisuu yhä ja uhkaa meitä silloin hitaammin, kun puristus
tulee väliajoin, silloin äkillisemmin, kun rynnistys jatkuu pitempään.
Voi selvästi huomata jääkasan lähenemisen. Nyt, kello yhden aikaan, on
se vain muutaman askeleen päässä keulaportin luona olevalta
lumikummulta. Siitä on laivalle tuskin kolmea metriä, joten ei kestä
kauan, ennenkuin se meidät saavuttaa. Kun jää vasemmalla puolella
vaipuu jääröykkiön painosta ja »Fram» kallistuu tuntuvasti sinne päin,
niin virtailee vettä enemmän uudelle jäälle, joka on eilen valuneesta
vedestä muodostunut.

Menin tarkastamaan jääröykkiötä. Kuinka varmasti se liikkui-kaan!
Katselin myös miten jäähalkeamat laivan ympärillä muodostuivat ja
levenivät. Kuuntelin kuinka jää jalkojen alla ratisi, eikä minua
haluttanut mennä levolle. Istuessani vielä valveilla, kuulen miten jää
taas alkaa rynnistyksen, meluaa ja puristaa. Siitä tiedän jääröykkiön
yhä lähenevän. Kaikki on valmistettu siltä varalta, että meidän
täytyisi jättää laiva. Tänään tuotiin vaatetavarat y. m. kannelle ja
pantiin säkkeihin itse kutakin varten.

Vartija on saanut määräyksen herättää minut heti, kun jääröykkiö
lähestyy »Framia». Onneksi on kuutamo, joten voimme erottaa tuon
hirviön.

Lauantaina, tammikuun 5 p:nä.

Tänä yönä nukkuu jokainen täysissä vaatteissa. Välttämättömimmät
esineet ovat vierellämme tahi kiinnitettyinä vaatteisiin. Jokainen on
valmis ensimmäisen varoitushuudon kuultuaan hyppäämään jäälle.

Olen nukkunut hyvin. Vain kerran heräsin jäiden ryskeeseen, kunnes
nukahdin uudelleen. Puoli kuudelta herätti Sverdrup minut ja ilmoitti
minulle, että jääröykkiö on nyt saavuttanut »Framin» ja rynnistää niin
kiivaasti, että jää kohoaa jo laivan aidakkeeseen asti.

Tuskin olin avannut silmäni, kun tajusin vaaran, sillä jäällä jyrisi ja
rätisi kuin olisi viimeinen tuomio lähestymässä. Hypähdin pystyyn. Ei
auttanut muu kuin herättää miehistö, kuljettaa kaikki jäljellä olevat
ruokavarat jäälle, kantaa turkit ja muut varustukset kannelle, josta ne
pahimmassa tapauksessa voitaisiin heittää yli laidan. Niin kului
päivä,14

mutta jää jäi paikoilleen. Lopuksi laskettiin paloöljy-vene alas ja
vedettiin suurelle jäämöhkäleelle. Kahdeksan tienoissa illalla, jolloin
luulimme puristuksen tauonneen, alkoi jyrinä kiukkuisempana kuin ennen.
Kiiruhtaessani ylös, syöksyi keskilaivalle niin paljon jäätä ja
lunta,että se ulottui korkealle yli aidakkeen. Odotin joka hetki jään
sulkevan sisäänkäytävän. Kun tulin alas, huusin miehet kannelle neuvoen
heitä menemään ulos kartastohuoneen läpi laivan oikealta puolelta.
Ensin oli kuljetettava kaikki säkit salongista ylös ia toimitettava ne,
jotka olivat kannella, varmaan turvapaikkaan. Pelkäsin näet, että jää
täyttäisi käytävän ja tuhoaisi rappuset, sulkien meidät hiiren
loukkuun.

Ketään ei tarvinnut kehoittaa kiirehtimään; siitä huolehti jää, joka
puristi laivankylkeä niin voimakkaasti, että luulin kaiken olevan
menetettyä. Hämärässä vallitsi hirveä sekasorto, joka saavutti
huippunsa, kun perämies hädissään oli päästänyt lamput sammumaan. Vielä
kerran oli minun juostava alas, sillä olin jättänyt suomalaiset
lapikkaani hyttiin kuivumaan. Tultuani hyttiin, tunsin että
jään-puristus oli huipussaan. Välikannen parret ryskivät. Luulin niiden
romahtavan päälleni.

Pian olivat salonki ja hytit tyhjät säkeistä, samoin laivan kansi. Nyt
olivat tavarat raahattava jäälle. Mutta jää ärjyi ja tunki sellaisella
voimalla laivan kylkeä vasten, että tuskin erotimme omaa ääntämme.
Kaikki sujui kuitenkin hyvin, ja hetken kuluttua olivat tavarat hyvässä
turvassa.

Säkkejä vetäessämme oli jäänpuristus vihdoinkin tauonnut. Oli taas
aivan hiljaista.

Mutta mikä näky! »Framin» vasempi puoli oli täydellisesti hau-taantunut
lumen alle. Ainoa, mikä siitä pisti esiin, oli telttakatos. Jos
paloöljy-vene olisi jätetty paikoilleen, olisi se ehdottomasti joutunut
tuhon omaksi.

Kaikki esineet, jotka pidettiin tarpeellisina, kannettiin ulos. Näin
perämiehen laahaavan perässään suurta vaatesäkkiä, johon hän oli
kiinnittänyt raskaan maljakimpun. Myöhemmin näin hänen liehuvan
kaikennäköisten tavarain, kuten kintaitten, veitsien ja maljojen
parissa. Ne olivat kiinnitetyt hänen vaatteisiinsa tai riippuivat
pitkin hänen ruumistaan, joten jo kaukaa kuului kaliseva ääni. Loppuun
asti pysyi hän tyynenä.

Illalla alkoi kukin kuluttaa omaa kakku- ja makeisvarastoaan. Vilkkaan
mielialan vallitessa nautittiin elämästä ja poltettiin tupakkaa.
Miehistö tahtoi iloita. Nähtävästi arvelivat he, ettei pitkiin15

aikoihin tulisi tilaisuutta nauttia elämästä »Fram»-!aivallamme. Me
olimme nyt sotajalalla tyhjässä pesässämme.

Varovaisuuden vuoksi pidämme kaikki ovet avoinna, sillä tahdomme olla
tietoiset siitä, että pääsemme ulos, vaikka osa laivasta sortuisikin.
Emme kernaasti soisi ovien sulkeutuvan ovenpielien puristuessa toisiaan
vastaan jään painosta. »Fram» on kieltämättä vahva laiva. Mahtava
jääröykkiö painaa sen vasenta puolta ja parhaillaan on jäänpuristus.
Laiva kallistuu melkeinpä seitsemän astetta. Mutta viimeisen
puristuksen jälkeen on se jälleen hiukan kohonnut. Sen on siis täytynyt
irtaantua jäästä. Epäilemättä on vaara ohi. Voimme sanoa koko
tapauksesta: paljon melua, vähän villoja.

Sunnuntaina, tammikuun 6 p:nä.

Rauhallinen päivä. Eilisen illan jälkeen ei ole ollut jäänpuris-tusta.
Miehistö nukkui tänä aamuna hyvin. Iltapäivällä ovat kaikki innokkaassa
työssä vapauttaakseen »Framin» jäistä. Partaan olemme jo puhdistaneet
puoliväliin, mutta vielä on telttakatoksella runsaasti jäätä.

Hansenin tänään tekemä mittaus osoitti, että olemme 83°34" pohj. 'ev.
Eläköön! Kuljemme siis pohjoista kohti, olemme edenneet maanantaista
lähtien 13 min. ja olemme saavuttaneet pohjoisemman leveysasteen kuin
kukaan ennen meitä. Tuskin tarvinnee mainita, että tämä hetki
vietettiin maljojen ääressä. Otettiin myöskin esille säilykehedelmiä,
leivoksia ja Sikaareja.

Eilen illalla raahasimme säkkejä kuin henkemme edestä, tänään juomme
punssia ja juhlimme. Niin tarjoo kohtalo meille vaihtelua!

Maanantaina, tammikuun 6 p:nä.

Tänä iltana jatkamme »Framin» kaivamista jäästä; ainakin on parras
vapautettava kokonaan. Kuutamossa tarjoaa »Fram» meille ylevän näyn.
Niin suuriksi kuin tietääkin omat voimansa, ei kuitenkaan voi olla
kunnioittamatta vastustajaa, joka muutamassa silmänräpäyksessä panee
liikkeelle valtavat sotavoimat. Jää on kuin raivoisa muu-rmsärkijä.
Mutta »Fram» on sen voittanut. Mikään muu laiva ei olisi voinut kestää
sellaista ryntäystä.

Tässä kamppailussa on jotakin suurenmoista. Se on kuin kääpiöiden ja
jättiläisen välistä taistelua. Kääpiöiden on turvauduttava viekkauteen
pelastuakseen jättiläisestä, joka harvoin hellittää otettaan. »Fram» on
laiva, jonka kääpiöt ovat viekkaasti rakentaneet ja jonka kannella he
ahkerasti kuin muurahaiset ahertavat,16

jättiläisen vaivautuessa korkeintaan huojuttelemaan ruumistaan. Joka
kerta, kun jättiläinen käännähtää, on laiva kuin pirstoutuva,
hautautuva ja häviävä pähkinänkuori. Mutta kääpiöt ovat sen rakentaneet
niin taitavasti, että se sittenkin pääsee aina irti ja livahtaa
kuolettavasta syleilystä. Katsellessani mahtavia jääjoukkoja, jotka
kuun valossa liikkuvat, muistuvat mieleeni vanhat sadut ja tarinat
jättiläisistä ja Torin taistelusta Jotunheimillä, kun vuoret
jyrähdellen kukistuivat, tunturit hajosivat ja laaksot täyttyivät
putoilevista kal-lionlohkareista. Katsellessani miehiä, jotka
jääröykkiöllä seisovat, hakkaavat ja kaivavat poistaakseen siitä edes
murto-osan, kuvittelen heidät kääpiöiksi, niin, pieniksi muurahaisiksi.
Mutta vaikka muurahaiset voivatkin kantaa vain yhden ainoan korren
kerrallaan, rakentavat he aikojen kuluessa pesän, jonka suojassa he
saavat mukavasti elää turvassa tuulelta ja pakkaselta.

Reellä pohjoista kohden.

Vihdoin koitti tuo suuri päivä, jolloin oli lähdettävä matkalle. Aika
on kulunut taukoamattomassa työssä saadaksemme kaikki varustukset
valmiiksi. Yöt päivät on pää ollut täynnä kaikenlaisia asioita, joita
vielä on pitänyt toimittaa ja joita ei ole saanut unohtaa. Näinä
viimeisinä öinä en ole joutunut vuoteeseen ennen puoli neljää tai puoli
viittä aamulla. Ei ole ollut huolta vain siitä, mitä on otettava mukaan
matkalle, vaan jättäessämme laivan on päällikkyys ja vastuunalaisuus
siirrettävä toisiin käsiin ja määriteltävä mitä kunkin laivalle jäävän
tehtäviin kuului.

Sitten tuli viimeinen ilta, jonka vietimme yhdessä »Framilla». Juhlimme
eronhetkellä. Omituisen surumielisesti sekaantuivat toisiinsa yhteiset
muistot ja tulevaisuuden toiveet.

Maaliskuun 14 p:nä

puolenpäivän aikaan jätimme »Framin» jäähyväislaukausten kajahdellessa.
Hyvästit oli heitetty ja molemminpuoliset onnentoivotukset vaihdettu.
Osa tovereistamme saattoi meitä vähän matkaa, mutta Sverdrup kääntyi
pian takaisin ehtiäkseen ajoissa laivaan päivälliselle. Suuren
jääröykkiön huipulla sanoimme toisillemme jäähyväiset. »Fram» oli
takanamme. Muistan vieläkin, miten hetkiseksi jäin seisomaan ja
katsomaan Sverdrupia, joka ketterästi hiihti laivaa kohti. Melkeinpä
Kasautunutta jäätä.17

teki mieleni kääntyä takaisin saadakseni vielä kerran istua hauskassa,
lämpimässä hytissä. Tiesin varsin hyvin, että kuluu pitkä aika
ennenkuin saan aterioida ja nukkua katon alla. Mutta kukaan meistä ei
voinut aavistaa, että siihen kuluisi niin pitkä aika, kuin
todellisuudessa kului. Kaikki uskoimme, että retkemme joko onnistuu, ja
me pääsemme vielä samana vuonna kotiin, tahi että — se ei onnistu.

Scott-Hansen, Hendriksen ja Pettersen olivat vielä luonamme. Hikoillen
ponnistelivat he mukanamme kuUakin taakka selässä. Heillä oli täysi työ
pysyä rinnallamme tasaisella jäällä; niin kovaa vauhtia ajoimme. Mutta
kohdatessamme jääröykkiöitä, hiljensimme vauhtia ja autoimme rekiä
niiden yli. Eräällä kohdalla oli niin paha jäänselkä, että meidän
täytyi kantaa rekiä pitkän matkaa. Päästyämme vihdoin suurella vaivalla
sen yli, pudisti Peder Hendriksen epäilevästi päätään ja sanoi
Johansenille, että saisimme kokea vielä paljon samanlaista kurjuutta ja
ponnistaa voimiamme, ennenkuin kuormat olisi syöty niin vähiin, että
reet liikkuisivat keveästi. Saimmekin kulkea pitkät matkat huonoa
jäätä, ja Peder tuli yhä huolestuneemmaksi tulevaisuudestamme. Illan
suussa parani jää ja me paransimme vauhtia. Kun kello kuudelta
pysähdyimme, näytti matkanmittaaja meidän kulkeneen 11 kilometriä, mikä
ei ollut huono saavutus ensimmäisenä päivänä. Teltassa, johon me
parahiksi mahduimme, vietettiin hupaisa ilta. Koiria kiinnitettäessä ja
ruokittaessa ja telttaa pystytettäessä värisi Pettersen vilusta ja
valitti väsymystä. Hän tunsi olonsa siedettäväksi heti, kun hän istui
teltassa lämpimässä sudennahkaturkissaan höyryävän suklaatuopin
ääressä. Pitäen toisessa kädessä voipalaa ja toisessa kuivaa leipää hän
huudahti: »Nyt on elämä ihanaa kuin prinssillä!» Myöhemmin nautti hän
ajatuksesta, että hän sai olla teltassa keskellä napaseudunmerta. Poika
parka! Hän oli niin hartaasti pyytänyt päästä tälle retkelle. Hän
arveli voivansa olla monella tavalla meille hyödyksi, hän olisi
kokkina, seppänä j. n. e. Sitäpaitsi olisi hauskaa olla kolmisin. Minä
valitin, etten voinut ottaa mukaani enempää kuin yhden seuralaisen.
Tästä oli hän murheellinen monta päivää. Nyt oli hänellä lohdutuksena
se, että hän sai seurata mukana ainakin osan matkaa ja elää
villi-ihmisenä suurella, autiolla merellä. Hän tuumi, ettei siitä
monikaan mies voinut kerskua.

Tovereilla ei ollut mukana makuusäkkejä. He laittoivat pienen, sievän
lumimajan, jonne he ryömivät sudennahkaturkeissaan ja jossa he
viettivät yönsä hyvin. Varhain seuraavana aamuna olin hereillä.
Teltasta astuessani huomasin, että joku oli liikkellä jo ennen minua.
Se oli Peder, jonka kylmä oli herättänyt. Hän kulki edestakaisin läm-

mittääkseen kangistuneita jäseniään. Hän sanoi: »Nyt on sekin koettu.
En ole koskaan uskonut, että voisi nukkua yönsä lumessa, mutta eipä se
hullumpaa ollut.» Hän ei tahtonut myöntää, että häntä oli paleltanut ja
että se oli syynä hänen aikaiseen heräämiseensä. Sitten nautimme
viimeisen, yhteisen aterian. Reet laitettiin kuntoon, koirat
valjastettiin. Viimeinen kädenpuristus, montaa sanaa ei vaihdettu
lähtiessämme yksinäisyyteen.

Peder pudisti surumielisenä päätään. Kun sitten vähän matkaa
kuljettuamme katsahdin taakseni, näin hänet jääröykkiöllä seisomassa.
Hän katseli meitä ja hänen ajatuksensa olivat varmaankin surullisia.
Hän luuli nähtävästi puhutelleensa meitä viimeisen kerran.

Saavuimme laajoille jäätasangoilla ja kulkumme edistyi nopeasti. Me
etenimme tovereistamme yhä kauemmaksi tuntemattomille jää-aavikoille,
missä me kahden koirinemme saimme harhailla kuukausia. »Framin» mastot
olivat aikoja sitten kadonneet jäänreunan taakse. Usein tuli tiellemme
korkeita jääselänteitä ja epätasaista jäätä. Silloin täytyi auttaa
koiria ja toisinaan kantaa rekiä. Joskus kaatui reki, ja siinäkös oli
työtä, ennenkuin se taas oli pystyssä. Uupuneina tästä raskaasta
raatamisesta pysähdyimme kello kuuden tienoissa taivallettuamme sinä
päivänä noin 9 kilometriä.

Olin laskenut, että matkamme edistyisi nopeammin. Mutta toivoimme
rekien vähitellen keventyvän ja jään paranevan. Viimeksi mainitun asian
suhteen en alussa pettynytkään.

Sunnuntaina maaliskuun iy p:nä

kirjoitin päiväkirjaani:

Jää tulee yhä tasaisemmaksi kuta pohjoisemmaksi pääsemme. Alhaisin
lämpömäärä yöllä oli —42,8° C.

Keskiviikkona, maaliskuun 20 p:nä

ilmoittaa päiväkirjani:

Ihana matkailma ja kaunis auringonlasku, mutta on kylmä, varsinkin
öisin makuusäkissä. (—41° ja —42° C.) jää näyttää käyvän sitä
tasaisemmaksi, mitä pohjoisemmaksi tulemme. Monin paikoin tuntuu siltä
kuin olisimme maajäällä. Jos tätä jatkuu, niin kulkumme käy kuin
tanssi.

Torstaina, maaliskuun 21 p:nä. Kello 9 aamulla —42° C. (Alin lämpömäärä
yöllä oli —44° C.) Kirkasta, kuten tähän saakka on joka päivä ollut.
Säteilevän kaunis matkailma, mutta öisin kylmänpuoleinen. Elohopea,
kuten tavallista,;i9

jäässä. Ei ole vaisin miellyttävää tällaisella pakkasella istua
teltassa ja paikata lapikkaita, kun kylmä pistelee nenänpäätä.

Perjantaina, maaliskuun 22 p:nä.

Ihastuttava ilma. Matka sujuu entistä paremmin.

Mutta tästä alkaen loppui tasainen jää, jota pitkin oli ollut niin
hupaisa liikkua. Nyt alkoivat vaikeudet.

Loppumattomat rasitukset näännyttivät meitä yhä enemmän. Koirat
tarvitsivat apua ja reet kaatuilivat. Jääröykkiöiden yli oli niitä
vähänväliä kiskottava ja kannettava. Usein väsytti meitä illoin niin,
että melkein torkahdimme kulkiessamme. Pääni painui alas, vaivuin
hetkeksi uneen, mutta heräsin kompastuessani suksilleni. Löydettyämme
sopivan levähdyspaikan tuulen suojassa jääröykkiön vierellä oli meillä
tapana pysähtyä. Johansenin hoitaessa koiria pystytin minä teltan,
täytin keittokojeen jäällä ja panin tulen sytyttimeen, saadakseni
illallisen valmiiksi niin pian kuin mahdollista. Yhtenä päivänä oli
meillä pemmikaanista ja kuivatuista perunoista valmistettua keittoa,
toisena kalakeittoa kalajauhoista, nisujauhoista ja voista. Kolmantena
päivänä oli joko herne- tai papurokkaa leivän ja pemmi-kaanin kera.

Kun Johansen oli ruokkinut koirat, tuotiin sisään säkit, joissa oli
ruokavaroja aamiaista ja illallista varten, samoin säkit, joissa oli
meidän kummankin yksityisiä tavaroita. Makuusäkki levitettiin, teltan
ovi suljettiin huolellisesti ja sitten ryömimme makuusäkkiin vaatteita
sulattelemaan. Se ei ollut suinkaan hauskaa. Päivän kuluessa oli
ruumiista erittynyt hiki tarttunut päällysvaatteisiin, joissa se sitten
jäätyi oikeaksi jääpanssariksi. Jos olisimme voineet riisua vaatteemme,
niin ne olisivat pysyneet itsestään pystyssä. Vähänkin liikahtaessa ne
rutisivat kuuluvasti. Ne oiivat niin kovat, että takinhiha hankasi
ranteeseeni syvän haavan. Oikeassa kädessäni oleva haava ärtyi
pakkasesta ja tuli yhä syvemmäksi ulottuen luuhun asti. Koetin suojella
sitä siteillä, mutta vasta loppukesällä se parantui. Sen jättämän arven
saan pitää elämän ikäni. Kun olimme iltasin ryömineet makuusäkkiin,
sulivat vaatteet vähitellen, mutta siihen kului melko paljon ruumiimme
lämpöä. Painauduimme säkissä hyvin lähelle toisiamme ja lepäsimme
tunnin tai puolen toista hampaat kalisten, ennenkuin tunsimme
ruumiissamme hiukan lämpöä, joka meille nyt oli hyvin tärkeä. Lopulta
tulivat vaatteemme märiksi ja taipuviksi, jäätyäkseen heti aamulla
uudelleen, kun nousimme makuusäkistä. Ei voinut vaatteiden kuivaamista
ajatellakaan niin kauan kun pakkasia kesti.20

Miten meitä palelikaan maatessamme säkissä illallista odottaen! Minun,
joka olin kokki, täytyi pysyä hereillä vartioidakseni keittoa. Vihdoin
oli illallinen valmis. Se maistui aina oivalliselta. Tämä olikin
elämämme paras hetki, jota koko päivän odotimme. Mutta usein olimme
niin väsyneitä, että silmät painuivat kiinni ja me nukahdimme lusikka
kädessä. Käsi vaipui hervotonna alas ia ruoka valahti lusikasta
säkille. Illallisen jälkeen me mielellämme vähän herkuttelimme siten,
että sekoitimme veteen maitopulveria ja joimme seosta niin kuumana kuin
mahdollista. Se maistui kuin keitetty maito ja oli meistä ihmeen
virkistävää. Se lämmitti aina varpaanpäihin saakka. Sitten ryömimme
syvälle makuusäkkiin, suljimme suun huolellisesti, painauduimme
toisiamme vasten ja nukuimme pian vanhurskaan syvää unta. Unissamme
marssimme taukoamatta pohjoista kohti; kiskoimme rekiä ja hoputimme
koiria. Usein kuulin Johansenin huutavan unissaan: »Pan, Barrabas» tai
»Klapperslangen» »Eteenpäin, senkin lempo! Prr, prr koirat! — Seis!
Tuhat-tulimmaista, seis!»

Meistä kummastakin tuntui makuusäkissä olo jotenkin miellyttävältä,
kunhan ensin olimme saaneet ruumiiseemme jonkunverran lämpöä. Missään
tapauksessa ei liiallinen lämpö rasittanut, sillä kun eräänä yönä
heräsin, olivat kummankin käteni sormenpäät paleltuneet.

Aamuisin oli minun, joka olin kokki, noustava ensin ylös valmistamaan
aamiaista, johon tarvitsin tunnin verran aikaa. Säännöllisesti oli
meillä joka toinen päivä aamiaiseksi suklaata, voileipää ja
pemmi-kaania, joka toinen aamu kauralientä tai jauhoista, vedestä ja
voista valmistettua keittoa. Se oli kotoisen voipuuron makuista. Sen
lisäksi oli maitoa, jota valmistettiin maitopulverista ja vedestä.
Ruuan valmistuttua, herätin Johansenin. Sitten istuimme makuusäkissä,
levitimme villapeitteen pöytäliinaksi ja aloimme aterioida. Syötyämme
kirjoitimme muutaman sanan päiväkirjoihin. Sitten oli lähdettävä. Mutta
miten väsyneitä usein olimmekaan ja mitä olisinkaan antanut, jos olisin
saanut uudelleen ryömiä makuusäkkiin ja nukkua koko vuorokauden! Tuntui
kuin olisi se ollut maailman suurin nautinto. Mutta pohjoiseen oli
ponnistettava, aina vain pohjoiseen.

Pukeuduttua oli mentävä ulos pakkaseen laittamaan reet kuntoon,
selvittämään vetohihnat ja valjastamaan koirat. Sitten taipaleelle niin
pian kuin suinkin. Miten näinä kipeinä pakkaspäivinä ka;pa-simmekaan
sudennahkaturkkejamme, jotka olimme jättäneet »Fra-miin!» Mutta
eteenpäin vaan! Minä kuljin edellä etsimässä tietä epätasaisella jäällä
ja minun jäljessäni tuli rekeni kajakkineen. Koirat oppivat pian
seuraamaan, mutta heti, kun tuli epätasaista, ne pysähtyi-21

vät. Jos ei niitä silloin saanut huutamalla vetämään yhtä aikaa rekeä
yli jääesteiden, niin täytyi palata takaisin niitä ruoskimaan tai
auttamaan, aina asianhaarain mukaan. Johansen kulki perässä kahden muun
reen kera, milloin huutaen koirille, milloin niitä ruoskien, milloin
itse vetäen reet jääselkien yli. Kieltämättä oli tämä eläinrääkkäystä,
jota vieläkin kauhulla muistelen. Minua aivan hirvittää
muistel-lessani, miten säälimättömästi löimme paksuilla saarnikepeillä
koiria, kun ne lopen uupuneina pysähtyivät. Viilsi sydäntä niitä
katsellessa, mutta käänsimme katseemme pois ja karaisimme luontoamme.
Se oli välttämätöntä. Meidän oli päästävä eteenpäin, ja tämän
tarkoitusperän tieltä sai kaikki muu väistyä. Näiden retkien surullisin
puoli on se, että täytyy kuolettaa kaikki parhaat tunteet ja pysyä
kovasydä-misen itsekkäänä. Kun ajattelen noita kelpo koiria, jotka
murisematta raatoivat niin kauan kuin voivat lihaksiaan liikuttaa ja
jotka harvoin saivat ystävällisen sanan kiitokseksi nöyrinä kyyristyen
ruoskan iskiessä, kunnes eivät enää mihinkään kyenneet — kun muistan,
miten niistä toinen toisensa jälkeen heitti henkensä autioilla
jääkentillä, jotka olivat niiden uskollisuuden ja uhrautuvaisuuden
todistajina — silloin valtaa minut katkera itsesoimaus.

Meiltä meni aamuisin paljon aikaa lähtövalmistuksiin ja iltaisin teltan
pystyttämiseen, koirain ruokkimiseen ja ruoan keittoon, niin että
vuorokausi tuntui liian lyhyeltä, kun oli ennätettävä säännöllinen
päi-vämarssi ja levättävä yö. Mutta kun yöt tulivat vähitellen
valoisiksi, emme olleet enää päivän varassa, vaan lähdimme liikkeelle,
milloin miellytti, oli sitten päivä tai yö. Samoin pysähdyimme ja
nukuimme, koska parhaiten sopi. Yleensä pidin sääntönä, että päivisin
oli taivallettava noin 9 tai 10 tuntia. Keskipäivällä levähdimme
tavallisesti ja söimme voileipää, pemmikaania ja maksapastaa.
Päivällisen nauttiminen oli meille kuitenkin raskas koettelemus.
Koetimme etsiä suojapaikkaa ja kääriydyimme villapeitteisiimme, mutta
siitä huolimatta värisytti pureva tuuli meitä aterioidessamme reessä.
Joskus levitimme jäälle makuusäkin, otimme ruokamme ja ryömimme
säkkiin, mutta emme sittenkään onnistuneet sulattamaan ruokaa ja
vaatteita. Kun kylmä oikein yltyi, kävelimme edes takaisin ja söimme
kävellessämme. Sitten seurasi toinen ikävä tehtävä: koirien
vetohihnojen selvittely. Olimme hyvillämme, kun jälleen olimme
liikkeellä. Iltapäivisin otimme kumpikin suklaakappaleen.

Tiistaina, huhtikuun 2 p:nä.

Tällä matkalla ovat monenlaiset vaikeudet voitettavat, mutta kaikkein
pahimmat ovat ne monet pikku seikat, joista on huolehdittava

ennen lähtöä. Vaikka eilenillallafolin noussut ylös jo kello
seitsemältä, niin vasta kahden aikaan aamulla pääsimme lähtemään.

Tänään kävi alussa kaikki hyvin, mutta sitten tuli sarja
jääselän-teitä, jotka olivat toinen toistaan pahempia. Aamulla kello
kahdeksan tai yhdeksän tienoissa lepäsimme. Olimme löytäneet hyvän
suojapaikan jääselänteen takana. Levitimme makuusäkin ja ryömimme
siihen eväinemme. Mutta olin niin väsynyt, että nukahdin ruokapala
kädessä.

Uneksin olevani Norjassa vieraisil'a Fredrikshaldissa henkilöitten
luona, jotka olin vain kerran elämässäni tavannut. He olivat
rakastettavia ja ystävällisiä. Oli ensimmäinen joulupäivä, ja minut
vietiin suureen tyhjään huoneeseen, jossa oli tarkoitus syödä
päivällistä. Siellä oli niin kylmä, että minua värisytti, mutta
pöydällä höyrysi jo muutamia lämpimiä ruokia, muun muassa herkullinen,
lihava hanhi. Miten iloitsin nähdessäni tuon paistin! Sitten alkoi
vieraitten tulo, jota saatoin hyvin seurata ikkunasta. Ajattelin mennä
heitä tervehtimään, mutta silloin kompastuin ja vaivuin syvään lumeen.
En tiedä, miten se oli mahdollista näin keskellä salia. Isäntää se
huvitti ja hän hymyili. Heräsin ja havaitsin väriseväni vilusta
makuusäkissä kaukana pohjoisessa, keskellä jäälakeutta. Miten kurjaa ja
onnetonta! Me nousimme ylös, panimme äänettöminä tavarat kokoon ja
jatkoimme matkaa. Vasta kello neljän tienoissa iltapäivällä
pysähdyimme. Mutta minusta tuntui kaikki ikävältä ja toivottomalta.
Kului kauan aikaa ennenkuin unohdin pettymykseni. Mitä olisinkaan
antanut tuosta päivällisestä tai tunnista, jonka olisin saanut olla
ruokasalissa, niin kylmä kuin siellä olikin! — Hui, miten tuuli
tunkeutuu läpi luitten ja ytimien!

Jääselänteet, jäätyneet railot ja korkeaksi kohonneet jääröykkiöt
tulivat yhä ilkeämmiksi. Olin joutua epätoivoon etsiessäni tietä. En
voinut edes turvautua suksiin, sillä jääröykkiöillä oli liian vähän
lunta, täytyi vain laahustaa jalan. Tällaisessa pyryilmassa, jolloin
valkoinen peittää valkean, on mahdotonta erottaa epätasaisuuksia, nähdä
koloja ja havaita jäämöhkäleiden välejä, joita peittää ohut, petollinen
lumikerros. Pudottuaan halkeamaan tai kuoppaan, saa olla tyytyväinen,
jos ei ole katkaissut jalkojansa. Pitkät matkat saa kulkea etsimässä
tietä, milloin yhteen milloin toiseen suuntaan. Jos vihdoin löytää
sopivan kulkupaikan, on käännyttävä takaisin rekiä noutamaan. Niin saa
kulkea saman matkan useampaan kertaan. Kun eilen pysähdyimme, olin
lopen uupunut. Pahinta oli kuitenkin se, että viipyes-sämme kauan
matkalla kellomme olivat jääneet vetämättä. Johanse-nin kello oli
kokonaan pysähtynyt, minun kelloni onneksi vielä na-23

kutti, kun vedin sen. Toivottavasti se on nyt oikeassa. Kello 12
päivällä oli —31, 50° C, kirkas ilma, kaakkoistuuli (neljän metrin
nopeus sekunnissa).

Jää huononee yhä ja minua arveluttaa jatkaa matkaa pohjoiseen päin.

Keskiviikkona, huhtikuun 3 p:nä.

Puolenpäivän aikaan nousin ylös ja tutkin meridiaani-korkeutta. Olimme
85° 54' pohj. lev. Miten hämmästyttävää, ettemme ole päässeet sen
pitemmälle. Me ponnistelemme eteenpäin voimaimme takaa, eikä matka
edisty suuriakaan.

Kulkiessamme laskin päivämatkojen pituudet yhteen ja aina vain tulin
samaan tulokseen, nimittäin että meidän pitäisi olla paljon yli 86°
pohj. lev., olettaen jään pysyneen paikoillaan. Minulle selvisi
kuitenkin pian, että jää liikkui etelään päin ja että meillä tässä
oikullisessa ajautumisessa, joka riippui tuulista ja merenvirroista,
oli pahin vihollisemme.

Lauantaina, huhtikuun 6 p:nä.

Kello 2 aamulla —24 0 C. Jää huononee yhä. Eilen olin joutua
epätoivoon, ja kun tänään pysähdyimme, päätin jo melkein kääntyä
takaisin. Tahdon kuitenkin matkata vielä yhden päivän nähdäkseni, onko
jää todella niin huonoa, kuin miltä se kymmenen metriä korkealta
jääkummulta katsoen näyttää. Eilen etenimme vain muutaman kilometrin.
Railoja, jääselkiä ja kyhmyistä jäätä. Valtavat jäämöhkäleet
muodostavat ikäänkuin harjuja, jotka ulottuvat loppumattomiin. Rekien
taukoamaton nosteleminen tällaisten esteiden yli väsyttäisi jo
jättiläisenkin.

Ei — jää huononee huononemistaan emmekä pääse eteenpäin. Jono jääselkiä
seuraa toinen toistaan; suunnattomien jääröykkiöiden yli on kiivettävä.
Me lähdimme liikkeelle tänään kahden aikaan aamulla ja jatkoimme
matkaamme niin kauan kuin voimme, kantaen melkein koko ajan rekiä.
Mutta se oli jo liikaa. Olin rientänyt hyvän matkaa suksillani
nähdäkseni olisiko eteneminen mahdollista, mutta korkeimmalta
jäähuipulta näin samallaista jäätä niin kauas kuin silmä kantoi.
Todellinen jääröykkiöden äärettömyys! On järjetöntä yrittää eteenpäin.
Hukkaamme kallista aikaa emmekä saavuta mitään.

Päätin siis kääntyä takaisin ja suunnata kulkumme Kap Fligelyä kohti.24

Tällä pohjoisimmalla telttapaikallamme nautimme juhla-aterian, johon
kuului labskausia, leipää, voita, suklaata, keitettyjä puolukoita ja
kuumaa maitoseosta. Iloisina ja ylen ravittuina kömmimme rakkaaseen
makuusäkkiimme, joka oli meidän paras ystävämme. Eilen tein
meridiaani-havainnon, jonka mukaan olemme 86 ° 14' pohj. lev.

Ankara taistelu.

Lauantaina, huhtikuun 13 p:nä.

Nyt olemme taivaltaneet jo kolme päivää hyvää jäätä. Jos tätä jatkuu,
on paluumatkamme tehty lyhyemmässä ajassa kuin olemme laskeneet.

Tiistaina, huhtikuun 16 p:nä. Kun eilen aamulla kello yhden aikaan
puuhalimme lähtövalmistuksissa, luikki »Baro» tiehensä ennenkuin
ennätimme sen valjastaa. Se kun näki, miten kahta muuta koiraa
valjastettiin, niin se ymmärsi, mitä sitten seuraisi. Koska en
mitenkään tahtonut menettää valjakkoni parasta koiraa, viivähdimme
telttapaikallamme. Minä huutelin, huhuilin ja kurkistelin
jääröykkiöiden taakse, mutta en nähnyt mitään muuta kuin harjanteita
harjanteiden takana aina taivaanrannalle saakka, jossa niitä pohjan
puolella kultasi keskiyönaurinko. Jäämaailma uinaili kirkkaassa,
kylmässä aamuhohteessaan. Meidän täytyi lähteä ilman koiraa, mutta
suureksi ilokseni näin sen myöhemmin tulevan jäljessäm-me. Olin
luullut, etten sen uskollisia kasvoja enää näkisi. Sitä hävetti
silminnähtävästi, kun se saavutti meidät. Ottaessani sen kiinni ja
valjastaessani sitä, katsoi se rukoilevasti minuun. Olin aikonut
ruoskia sitä, mutta tuo katse riisti aseen kädestäni.

Sunnuntaina, huhtikuun 28 p:nä.

Päivän kuluessa uupui »Gulen» täydellisesti. Se kykeni tuskin
liikkumaan, horjui ja makasi liikahtamatta, kun nostimme sen rekeen.
Juuri sinä päivänä se olikin määrätty teurastettavaksi. Eläin raukka!
Meidän hyväksemme oli se raatanut uskollisena ja nöyränä, kunnes voimat
pettivät, ja kiitokseksi työstään se teurastettiin koiranruuaksi. Se
oli syntynyt »Framissa» joulukuun 13 p:nä v. 1893. Se oli napaseudun
pimeän yön lapsi, joka ei koskaan muuta nähnyt kuin jäätä ja lunta.25

Lauantaina, toukokuun 4 p:nä9 Oli taivaallista kulkea tällaisella
leppoisalla säällä. (—11,3°C). Saattoi tehdä, mitä tahtoi. Ei
peloittanut ottaa kintaita käsistä, eikä kauhistuttanut, jos oli joku
nappi avattava. Saattoi taas käyttää haavoille paleltuneita sormiaankin
tuntematta sietämätöntä tuskaa.

Pian kuitenkin katkeroitti elämäämme avonaiset railot, joiden yli
pääsimme vain kiertoteitä ja hukkaamalla paljon aikaa. Sitten kuljimme
pitkän matkaa tasaista lumiaavikkoa, jota taivalsi ilokseen,
erittäinkin kun aurinkokin pilkisti kohta esiin. Mikä elvyttävä voima
sillä olikaan! Vähän aikaa sitten, kulkiessani ilkeän railon vartta
jää-rövkkiöiden ja jääselkien keskellä löytämättä ylipääsyä, olin
uupumuksesta lysähtää jäälle. Silloin ei mielestäni koko maailmassa
ollut muuta niin suurta nautintoa kuin se, jonka makuusäkki tarjosi.
Mutta nyt, kun onni jälleen hymyilee ja meillä on
etenemismahdollisuuksia, on väsymys kokonaan poissa.

Yöllä alkoi jää pelottavasti huonontua. Railo seurasi railoa toinen
toistaan pahempana. Niiden yli pääsimme pitkiä, vaivalloisia kierroksia
ja kaarroksia tehden. Mikä loppumaton rääkkäys! Mitä antaisin-kaan, jos
näkisin maan, jos saisin kulkea varmaa tietä pitkin ja laskea määrätyt
päivämatkat, jos pääsisin ainaisesta huolesta ja tuskasta, jonka railot
tuottavat! Ei ole tietoa, mitä hankaluuksia ne meille vielä tuovat,
mitä vastuksia on voitettava, ennenkuin pääsemme maalle. Koirien iuku
vähenee yhä. Eläinraukat saavat kaikkea, mitä voimme niille antaa,
mutta mitä se auttaa. Itse olen niin väsynyt, että hoipertelen
suksillani, ja kun kaadun, niin toivon voivani jäädä siihen lepäämään
säästyäkseni vaivasta, jonka nouseminen minulle tuottaa.

Perjantaina, toukokuun 24 p:nä.

' —7° C. Alin lämpömäärä —11° C. Eilinen päivä oli meille vaikein, mitä
tähän asti on ollut. Railo, jonka eteen oli pysähtyminen, oli pahempi
kuin kaikki edelliset. Syötyämme aamiaisen kello yhden aikaan aamulla
lähdin minä etsimään ylimeno paikkaa, Johansenin jäädessä paikkaamaan
telttaa. Kolmen tunnin kuluttua palasin tyhjin toimin. Ei ollut muuta
neuvoa kuin taivaltaa railoa pitkin itään päin; tottapahan pääsemme
jostakin kohdasta yli. Mutta siitä tuli pitempi vaellus kuin osasimme
aavistaa. Tultuamme sinne, missä railo näytti loppuvan, oli jää
halkeillut kaikkiin suuntiin, ja niin oli muodostunut lauttoja, jotka
hankautuivat toisiansa vasten. Ei ollut millään taholla luotettavaa
ylipääsykohtaa. Kerran luulin löytäneeni sellaisen, mutta sillä aikaa,
kun kävin noutamassa reet, oli railo auennut ja edessämme26

oli avovesi. Tästä huolimatta pyrimme jäälautalta toiselle päästäksemme
yli. Monasti olimme tukalassa asemassa, kun lautat painuivat toisiaan
vasten. Toisinaan luulimme päässeemme yli, mutta pettymykseksemme
näimme edessämme uusia railoja ja halkeamia. Oliko ihme, että epätoivo
valtasi mielen?

Railoista ei tullut loppua. Minne vain katsoi, kaikkialta ammotti
vastaan tummia vesiuomia. Synkkänä ja uhkaavana kuvastui vesi joka
suunnalla. Näytti siltä kuin jää olisi halennut pirstaleiksi. Vaikka
olimme nälissämme ja kuoleman väsyneitä, tahdoimme ensin voittaa
vaikeudet ja sitten vasta pysähtyä päivälliselle. Lopulta näytti
vaelluksemme toivottomalta, ja kello yhden aikaan päätimme aterioida
yhdeksän tuntisen ponnistuksen jälkeen, olipa kohtalon isku kuinka
ankara tahansa. Tärkeintä oli päästä makuusäkkiin ja saada ruokaa.
Silloin unohtuvat kaikki surut ja ihmisestä tulee onnellinen eläin,
joka syö vatsansa täyteen niin kauan kuin silmät pysyvät auki ja
nukahtaa ruokapala suussa. Onnellista kevytmielisyyttä! Kello neljältä
oli aloitettava uudelleen toivoton kamppailu railojen keskellä. Jotta
mitta olisi täysi, muuttui vielä ilmakin niin sumuiseksi, että oli
mahdotonta nähdä, törmäsikö vasten jäämuuria vai syöksyikö kuiluun. En
tiedä kuinka monen railon ja halkeaman yli kuljimme ja monenko
jää-selänteen yli kiipesimme, mutta sen tiedän, että monta niitä oli.
Niitä kävi poikittain ja pitkittäin kaikkiin suuntiin ja kaikkialla
kohtasimme vettä ja jääsohjua.

Sunnuntaina, kesäkuun 2 p:nä.

On siis helluntai. Kukapa olisi uskonut, että vielä nyt harhailisimme
ajojäällä maata näkemättä. Kohtalo ei tunne armoa, se ei muutu eikä
lepy.

Railo, joka pysäytti meidät eilen, ei ole sulkeutunut, vaan yhä
laajentunut, niin että meidän länsipuolellamme on nyt suuri meri ja me
elämme sen keskellä jäälautalla, jolta emme pääse mihinkään suuntaan.
On siis toteutunut se, jota kauan olemme pelänneet. Kajakit on tehtävä
merikelpoisiksi. Ensin pystytimme teltan suojaiseen paikkaan jääkummun
taakse, missä tuuli ei meitä häirinnyt. Pian oli kajakin päällystä
kiskottu irti ja tuotu telttaan paikkaamista varten. Sitten vietimme
teltassamme hupaisen ja rauhallisen helluntai-illan. Kajakin päällys
oli pian paikattu ja jälleen vedenpitävä. Menin sitten ulos kajakin
runkoa katsomaan. Sen liitteet oli sidottava lujemmalle
kiin-nityssiteillä. Sain siitä aikamoisen työn, sillä vähintäin 40
liitettä täytyi sitoa uudelleen. Sitäpaitsi oii kaksi vannetta
katkennut.27

Johansen otti myös kajakkinsa päällystän irti. Se paikataan vielä
tänään.

Kun kajakkien rungot oli korjattu ja päällys pantu paikoilleen, olimme
valmiit lähtemään ja kohtaamaan minkälaisia esteitä tahansa, olkoot
sitten railoja, uomia tai avomerta.

Kerrankin voimme turvallisin mielin lähteä matkalle, ja nyt on loppuva
huoli, jonka railot ovat meille tuottaneet. En voinut kuvitellakaan,
ettemme pian pääsisi maihin, sillä kohta kai avovesi on edessämme ja
silloin pääsemme etenemään soutaen.

Helluntai, — siinä sanassa on jotakin niin herttaista ja kesäistä.
Minusta tuntuu katkeralta ajatella, kuinka kaunista kotona nyt on, kun
itse saan harhailla tuulessa lumen ja jään valtakunnassa. Mitä
hyödyttää kaipaukseni? Tänään menee pikku Liv päivälliselle isoäidin
luo. Ehkäpä hän juuri tällä hetkellä pukeutuu uuteen, sievään pukuunsa.
No niin, tulee kai aika, jolloin minäkin saan olla mukana. Mutta koska?
— Menen työhön, jotta pian saisimme kaikki kuntoon.

Seuraavina päivinä korjasimme kajakkeja tulisella kiireellä. Ei ollut
aikaa edes aterioida. Väliin kului 12 tuntia aterioiden välillä ja
työpäivä kesti joskus 24 tuntia. Siitä huolimatta vei korjaustyö pitkän
ajan.

Torstaina, kesäkuun 6 p:nä.

Yhä samalla paikalla! Haluan kiihkeästi lähteä liikkeelle saadakseni
selityksen arvoitukseen, joka alituisesti vaivaa päätäni. Mikä nautinto
päästä kajakillaan avoveteen! Ja miten se meidän elämämme muuttaisi!
Miten malttamattomaksi minut tekee ajatus, että saan vapaana jäistä ja
railoista, vapaana rekien kiskomisesta istua kevyessä aluksessa
aaltojen keinuteltavana. Kenties on vielä käytävä monta kovaa
taistelua, kenties on vielä raskaita hetkiä kestettävä, ennenkuin
saavutamme tämän päämäärän, mutta kerran sen saavutamme, ja silloin on
elämä taas elämisen arvoista.

Miten hyvää olisikaan jää ollut tällä äärettömällä, tasaisella
jääaa-vikolla huhtikuussa, ennenkuin railot syntyvät. Meidän
ymmärtääksemme ovat ne kaikki muodostuneet viime päivinä. Siellä täällä
on joku jääharjanne, joka samoin on puristunut aivan hiljattain.

Tiistaina, kesäkuun ii p:nä.

Oi, tätä elämän yksitoikkoisuutta! Päivä päivältä, viikko viikolta ja
kuukausi kuukaudelta samaa vaivalloista ponnistelemista jään yli, joka
toisinaan on parempaa, toisinaan huonompaa. Elämme toivossa,28

että se kerran loppuisi, mutta yhä saamme kuitenkin pettyä. Sama
yksitoikkoisuus on edessämme, jäätä ja aina vaan jäätä. Ei millään
suunnalla näy maata eikä avovettä, vaikka meidän pitäisi olla samalla
leveysasteella kuin Kap Fligely tai korkeintaan pari minuuttia
pohjoisempana. Emme tiedä missä olemme, emmekä ymmärrä miten tämä
päättyy. Ruokavarat vähenevät päivä päivältä ja koirain luku supistuu
huolestuttavasti. Pääsemmekö maihin, ennenkuin ruoka on lopussa — vai
pääsemmekö maihin koskaan? Kohta käy mahdottomaksi liikkua tällaisessa
lumessa ja jäässä, joka on vain yhtä sohjoa. Koirat vajoavat joka
askeleella ja me itse kahlaamme polvia myöten auttaessamme koiria ja
vetäessämme kumpikin vuorostamme raskaita rekiä. On vaikea ylläpitää
toivoa, mutta sen teemme kuitenkin, vaikka edessämme on jääselänteiden,
railojen, jääsohjon ja suunnattomien jäämöhkäleiden toivoton sekasorto.
Voi kuvitella, että meri on yht'-äkkiä jäätynyt ja kangistunut kesken
tyrskyjen kuohuntaa. On hetkiä, jolloin tuntuu mahdottomalta, että
siivetön olento pääsisi etenemään tällaisella seudulla. Kateudella
seuraa silloin ylhäällä liitelevää lokkia. Haikealla mielellä
ajattelee, miten kaukana jo olisi, jos saisi lainata siltä siivet.
Mutta sitten löytyy jostakin ylimenopaikka ja toivo elpyy uudelleen.
Jos vain aurinko hetkiseksi pilkistää esiin pilven raosta ja jääaavikko
kimaltelee hohtavan valkeassa puvussaan tai jos auringonsäteet
leikkivät veden pinnalla, silloin on elämä kaikesta huolimatta kaunista
ja taistelun arvoista.

Keskiviikkona, kesäkuun 12 p:nä.

Vaikeammaksi vain käy kulkumme. Eilen etenimme tuskin kahta kilometriä.
Epätasainen jää, kurja lumi, railot ja koiranilma viivyttivät meitä.
Hanki tosin kannatti monin paikoin ja silloin luistivat reet hyvin,
mutta kun se petti useasti, tarttuivat ne lujasti kiinni.
Koira-raukkainkin kulku oli perin hankalaa. Ne vajosivat vähän väliä
syvälle lumeen. Kuitenkin yritettiin eteenpäin. Railot tekivät kiusaa,
mutta aina niistä jollakin tavalla suoriuduttiin. Viimeisen ja
pelottavan näköisen railon yli pääsimme muodostamalla sillan
jäälautoista, jotka uitimme railon kapeimmalle kohdalle. Mutta sitten
alkoi sataa lunta tai oikeastaan lumiräntää, joka putoili suurina
hiutaleina. Tuuli yltyi. Silloin ei voinut enää liikkua tässä railojen
ja jääröykkiöiden labyrintissä. Olimme jo märkiä kuin uitetut varikset.
Käveleminen oli mahdotonta ja reet pysyivät lujasti kiinni märässä
lumessa. Suk-siimmekin tarttui lumi. Ei ollut siis muuta neuvoa kuin
etsiä leiripaikka. Olihan tarkoituksetonta pyrkiä eteenpäin sellaisessa
ilmassa. Löydettyämme sopivan paikan pystytimme teltan.29

Perjantaina, kesäkuun 14 p:nä.

Tänään on kulunut kolme kuukautta lähdöstämme »Fra-mista.»
Neljännesvuotta olemme vaeltaneet tässä jääerämaassa ja täällä yhä
vielä saamme viipyä. Koska tästä tulee loppu, sitä en voi aavistaa.

Raskaat ovat ne hetket, jolloin seison jääkukkulalla ja katselen
ympärilleni yli jään. Ajatukseni palaavat aina samaan kysymykseen: Onko
meillä tarpeeksi ruokavaroja odottaessamme aikaa, jolloin lumi on sulaa
ja jää niin paljon hajonnut, että voimme kajakeilla soutaa? Se on
tärkeä kysymys, johon en vielä voi varmuudella vastata. On varmaa, että
pitkä aika kuluu, ennenkuin tällainen lumen paljous sulaa, ja on
epätietoista, milloin jää halkeilee, niin että railoja pitkin pääsemme
etenemään. Tähän asti emme ole muuta saalista saaneet kuin kaksi lokkia
ja yhden pienen kalan. Eikö liene viisainta teurastaa koirat ja
säilyttää niiden liha itseämme varten ja sitten jatkaa matkaa niin
hyvin kuin ilman niitä on mahdollista. Näin saisimme ruokavaroja
viideksitoista tai kenties kahdeksikymmeneksi päiväksi ja samalla
voisimme edes vähän edetä.

Elämämme on synkkää. Ei ole mitään etenemismahdollisuuksia, joka
suunnalla on kelvotonta jäätä. Ruokavarat vähenevät emmekä saa mitään
saalista. Öisin valvon tuntikausia ja rasitan aivojani ajattelemalla
keinoa, millä päästäisiin näistä vaikeuksista.

Lauantaina, kesäkuun 22 p:nä.

Kello puoli yhdeksän aamupäivällä söimme vankan aterian hylkeenlihaa,
maksaa ja rasvaa.

Täällä minä loikoilen ja antaudun valoisiin unelmiin. Elämä on jälleen
päivänpaistetta. Pieni, mitätön sattuma voi muuttaa kaikki! Viimeiset
päivät olivat olleet ikävät ja synkät. Kaikki näytti toivottomalta.
Silloin sukeltaa esiin sattumalta hylje ja uiskentelee kajakin
vieressä. Johansen ennättää lähettää sille luodin päähän, ennenkuin se
katoaa. Se kelluu veden pinnalla ja minä heitän siihen harppuunin. Se
on ensimmäinen partahylje, jonka olemme nähneet. Siitä on meillä
ainakin kuukaudeksi ruokaa ja polttoainetta. Nyt ei tarvitse kiirehtiä,
voimme pysähtyä korjaamaan kajakkeja ja rekiä, voimme pyydystää valaita
ja odottaa jääsuhteiden muuttumista. Olemme syöneet itsemme kylläisiksi
sekä aamulla, että illalla. Monta päivää olimmekin jo säästäneet
ruokavarojamme. Tulevaisuus näyttää varmalta ja valoisalta. Synkät
pilvet eivät enää himmennä taivastamme.30

Verrattain vähäisin toivein lähdimme torstai-iltana liikkeelle. Tie oli
huonoa, kuten tavallisesti. Hieno kuori, joka oli muodostunut pehmeän
lumen päälle, ei sitä parantanut. Reet upposivat usein, eikä niitä
saatu nostamatta liikkeelle. Jos oli käännyttävä epätasaisella jäällä,
tarttuivat reet lujasti kiinni hankeen. Ainoa keino oli luopua
kaikesta, mikä ei ollut aivan välttämätöntä, ja ottaa mukaan vain
kajakit, ruokavarat, pyssyt ja kaikkein tarpeellisimmat vaatteet, jotta
pääsisimme maalle, ennenkuin viimeinen suupala oli syöty.

Katselimme tavaroitamme saadaksemme selville, mistä voisimme luopua.
Sellaisia olivat apteekki, reen alla olevat varalaudat, varasuk-set,
lumisukat, likaiset paidat ja teltta. Kun tuli makuusäkin vuoro, niin
pääsi meiltä syvä huokaus. Mutta kun se on nykyisin aina märkä ja
raskas, on kai siitäkin luovuttava. Sitten on vielä tehtävä rekiin
puiset alustat kajakkeja varten, jotta railon kohdatessamme voisimme
vähällä vaivalla irroittaa kajakit.

Päätettyämme tehdä nämä muutokset jo seuraavana päivänä lähdimme
liikkeelle. Pian tulimme suurelle lammikolle, jonka yli oli päästävä.
Nopeasti saimme kajakit vesille, asetimme ne vieretysten, panimme
poikittain niiden päälle sukset, jotka sidoimme niin lujasti kiinni,
että meillä oli vankka lautta. Sille nostimme reet kuormineen, toisen
keulaan, toisen perään. Koiriin nähden olimme ensin neuvottomia. Mutta
ne seurasivatkin ilman muuta rekien mukana lautalle ja istuutuivat
paikoilleen. »Kaifas» asettui eteen minun kelkalleni, toiset kaksi
menivät perään.

Sitten keinuimme sinisillä aalloilla ensimmäisellä merimatkallamme.
Varsin kummalliselta näytti lauttamme kelkkoineen, säkkeineen,
pyssyineen ja koirineen; oikealta mustalaisjoukolta, tuumi Johansen.
Jos joku olisi äkkiä meidät silloin tavannut, ei hän varmaankaan olisi
osannut sanoa, mitä väkeä me olimme, kaikkein vähimmän olisi hän
luullut meitä naparetkeilijöiksi. Soutaminen oli raskasta rekien ja
suksien välissä, jotka ulottuivat ulkopuolelle laitojen. Mutta me
pääsimme kuitenkin eteenpäin ja olisimme olleet onnelliset, jos
olisimme saaneet koko päivän näin soudella tarvitsematta kiskoa rekiä
epätasaisella jäällä. Kajakit tosin vuotivat pahasti, ja usein oli
käytettävä pumppuja. Mutta se ei meitä häirinnyt, toivoimme vain, että
avovettä olisi ulottunut pitemmälle. Vihdoin olimme toisella puolella.
Minä hyppäsin jään reunalle vetääkseni kajakit jäälle. Silloin kuulin
loisketta aivan viereltäni. Siellä oli hylje. Kohta kuulin samanlaista
loisketta toiselta puolelta ja sitten ilmestyi suuri pää, joka puuskuen
liikkui edes-31

takaisin. Sitten katosi se syvälle jään alle, ennenkuin ennätimme ottaa
esille pyssyjämme. Se oli suuri, kaunis partahylje.

Luulimme sen kadonneen ainiaaksi. Mutta tuskin olin vetänyt reen
puoliksi jäälle, kun tuo suuri pää uudelleen ilmestyi aivan kajakkien
viereen, ähkyi ja puuskui kuten äskenkin. Katselin pyssyäni mutta en
ylettynyt siihen, kun se oli kajakissa. »Ota nopeasti ki-väärisi,
Johansen, ja ammu, mutta pian, pian!» Samassa silmänräpäyksessä oli
hänellä jo pyssy poskea vasten asetettuna, ja juuri, kun hylje oli
aikeissa sukeltaa jään reunan alle, pamahti se. Eläin hypähti hiukan ja
kellui sitten veden pinnalla. Veri virtasi sen päästä. Minä jätin reen,
tartuin harppuuniin ja lennätin sen salaman nopeudella hylkeen lihavaan
selkään, joka vavahtelevana näkyi veden pinnalla. Silloin alkoi hylje
liikkua, se eli siis vielä. Peläten, ettei harppuunin ohut köysi
kestäisi, jos eläin alkaisi voimakkaasti liikehtiä, otin puukkoni
tupesta ja pistin sen hylkeen kurkkuun, niin että veri purskui
virtanaan. Laajalta alalta oli vesi aivan punaista, ja minua suretti,
että hyvä ruoka-aines näin meni hukkaan. Mutta se ei ollut
autettavissa. Saalistani en tahtonut missään tapauksessa menettää ja
varmuuden vuoksi heitin siihen vielä kerran harppuunin. Sillä aikaa oli
reki, joka oli puoliksi vedetty jäälle, liukunut taaksepäin,ja kajakit
joissa Johansen ja koirat olivat, joutui tuuliajolle. Johansen koetti
vetää rekeä kajakin päälle, mutta turhaan. Niin jäi reki riippumaan
toinen pää vedessä, toinen kajakissa. Reki kallisti lauttaa niin
pahasti, että Johansenin kajakin laita oli vedessä. Kajakki vuoti kuin
seula ja vesi sen pohjalla lisääntyi arveluttavasti. Keittiökoje
vierähti veteen ja tuuli kuljetti sitä kalliine sisältöineen pitkin
veden pintaa. Onneksi esti tiivis alumiiniumipääl-lys sitä uppoamasta.
Suksetkin olivat pudonneet ja uiskentelivat vedessä lautan vaipuessa
yhä syvemmälle. Sillä aikaa pitelin minä kiinni kallisarvoisesta
saaliista, jota en tahtonut päästää käsistäni. Vallitsi täydellinen
hämmennys. Johansenin kajakki kallistui siinä määrin, että se hetkisen
kuluttua täyttyi kokonaan vedellä. Ei ollut muuta neuvoa kuin laskea
otus irti ja kiskoa kajakki jäälle, ennenkuin se vaipuisi syvyyteen. Se
oli pian tehty, vaikka vene oli vettä täynnä. Sitten tuli hylkeen
vuoro, eikä sen kiskominen ollut helppoa työtä. Veto vedolta saimme sen
kuitenkin vähitellen jäälle. Riemuissamme tanssimmesen ympärillä, eikä
meitä surettanut vedellä täyttynyt kajakki eikä liko-märät tavarat.
Olihan meillä ruokaa ja polttoainetta pitkiksi ajoiksi. Huolet olivat
yhdellä iskulla poissa.

Sitten olivat tavarat pelastettavat ja kuivattavat, ennen kaikkea
ampumatarpeet. Mutta onneksi olivat patroonat kutakuinkin veden-32

pitäviä, eivätkä siis olleet sanottavasti vahingoittuneet. Eivät edes
haulipatroonatkaan, joiden hylsyt olivat pahvista, olleet turmeltuneet.
Pahemmin oli käynyt ruudin. Läkkilaatikko, jossa sitä säilytimme, oli
täynnä vettä. Muista tavaroista emme olleetkaan huolissamme, vaikkei
ollut iloinen havainto sekään, että leipä oli merivedessä lion-nut.

Läheltä'löysimme leiripaikan. Reippaasti pystytettiin teltta,
paloiteltiin saalis ja pantiin talteen. Harvoin lienee ajojäällä
majaillut niin onnellisia ihmisiä kuin me kaksi, jotka tänä aamuna
istuimme ma-kuusäkissä ja nautimme kylliksemme hylkeenlihaa, rasvaa ja
keittoa. Molemmat olimme yksimielisiä siitä, ettei parempaa ateriaa
voinut ajatella. Sitten painuimme syvälle makuusäkkiin ja nukuimme
vanhurskaan unta siinä tietoisuudessa, että lähin tulevaisuus oli taas
turvattu.

Minun mielestäni on meidän nyt viisainta pysyä paikoillamme, syödä
saalistamme, säästää reessä olevia eväitämme ja odottaa jään
lohkeilemista tai kelin parantumista. Sillä aikaa teemme puiset alustat
rekiin ja koetamme saada kajakit vedenpitäviksi. Myöhemmin kevennämme
varustuksiamme niin paljon kuin mahdollista. Jos lähtisimme eteenpäin,
olisi meidän pakko jättää suurin osa liha-ja rasvavarastostamme, ja se
oli minun käsitykseni mukaan näissä olosuhteissa järjetöntä.

Sunnuntaina, kesäkuun 23 p:nä.

Tänään on juhannusaatto ja sunnuntai. Mikä riemupäivä koulu-lapsilla!
Kotona Norjassa vaeltaa kansa joukottain ihaniin laaksoihin ja metsiin
... ja me istumme yhä vielä ajojäällä, keitämme ja paistamme hylkeen
rasvaa, syömme hylkeenlihaa, niin että meistä kohta tihkuu rasva,
emmekä tiedä, koska tämä kurjuus loppuu. Ehkä on vielä talvikin
edessämme. Kaikkein vähimmän olisin uskonut, että me vielä olisimme
täällä.

Sunnuntaina, kesäkuun 30 p:nä.

Niin, on siis kesäkuun viimeinen päivä, ja me olemme suunnilleen
samoilla paikoilla kuin kuukauden alussa. Entä jää? Ei se ainakaan ole
parantunut. Mutta tänään on kaunis ilma. On niin lämmin, että teltassa
lepäillessämme hikoilemme. Ovesta näemme jäälle, jolle aurinko paistaa
keveiden, valkoisten cirruspilvien läpi. Sunnuntairauha. Heikko
tuulenhenki puhaltaa kaakosta. Oi, miten herttaista siellä kotona on
tänään! Kukat tuoksuvat ja vuono kimaltelee auringonpaisteessa. Nyt
sinä istut ehkä kukkulan laella Livin kanssa tai olet venheellä
vesillä. Sitten siirtyy katseeni uudelleen teltanovesta jäälle,33

joka muistuttaa minulle, että monet jääkummut vielä erottavat minut
teistä.

Täällä kaukaisessa Pohjolassa olemme kuin kaksi mustaa, nokista rosvoa,
jotka hämmentävät vellipataa. Joka puolella ympäröi meitä jää, jää,
aina vain jää. Turhaan tähystää silmä kaukaisimpaan etäisyyteen
löytääkseen tumman paikan, missä levätä. Milloinkahan se vihdoinkin
löytyy? Kaksi kuukautta olemme sitä odottaneet.

Keskiviikkona, heinäkuun 10 p:nä.

Tervetullut sade kesti viime lauantaina koko päivän ja sulatti suuren
määrän lunta. Tätä iloista tapausta juhliaksemme päätimme juoda
illalliseksi suklaata. Muuten elimme yksinomaan saaliistamme. Suklaa
keitettiin ja raa'an hylkeenrasvan kanssa tarjoiltuna maistui se
verrattoman hyvältä. Mutta tapahtuipa pieni onnettomuus. Olimme
sanomattomasti iloinneet tästä herkullisesta, harvinaisesta juomasta,
mutta kun se oli valmista, niin minä kömpelyydessäni kaasin maljan
kumoon, ja koko arvokas juoma valui jäälle. Odottaessani toista kuppia
suklaata, joka kiehui traanilampulla, kuulin »Kaifaksen» ulkona
ulvovan. Arvasin, että joku eläin oli lähellä, ja kiirehdin
tähystämään. Tuskin olin saanut pääni ulos teltan ovesta, kun
hämmästyksekseni näin karhun tallustelevan koiria kohti ja nuuskivan
»Kaifasta». Sieppasin pyssyni, joka oli ladattuna teltan vieressä, ja
kiskaisin suojuksen pois. Karhu seisoi hämmästyneenä ja tuijotti
minuun. Minä lähetin luodin, joka lävisti sen rinnan ja hartiat, ja
odotin, että se olisi siihen paikkaan tupertunut. Se horjahti kerran,
mutta kääntyi sitten ympäri ja katosi lumiröykkiöiden taakse, ennenkuin
ennätin kaivaa uuden panoksen taskustani, joka oli täynnä kaikenlaista
tavaraa. Lähdimme seuraamaan sitä. Pari askelta kuljettuamme näimme
vähän kauempana vielä kaksi karhua. Ne olivat karhun-poikia, jotka
seisoivat takakäpälillään ja katselivat verissään hoipertelevaa
äitiään. Kolmisin lähtivät ne railon yli pakoon. Nyt alkoi ta-kaa-ajo
yli tasankojen, jääselkien, railojen ja muiden esteiden, jotka eivät
kuitenkaan hurjaa vauhtia hidastuttaneet. Tällainen jahti-into on
merkillinen. Toisissa oloissa olisi raskasta kulkea, vaipuisi lumeen
polviaan myöten ja epäilisi yrittää railon yli, mutta nyt ei innoissaan
näe minkäänlaisia vastuksia.

Karhu-emo oli haavoittunut ja veti pahasti vasenta etujalkaansa. Se ei
juossut nopeasti, mutta eteni kuitenkin sellaista vauhtia, että minulla
oli täysi työ pysyttää se näkyvissäni. Poikaset juoksivat huolestuneina
emonsa ympärillä, välistä vähän edellä, aivan kuin hoputtaen

Pimeässä ja pakkasessa

sitä kiirehtimään. Ne eivät ymmärtäneet, mikä emoa vaivasi. Äkkiä ne
kaikki kääntyivät katsomaan minuun, joka porhalsin perässä, niin
nopeasti kuin taisin. Useasti olin jo ampumamatkan päässä, mutta emo
käänsi aina selkäpuolensa minuun päin. En tahtonut ampua ennenkuin olin
varma onnistumisesta, sillä minulla oli mukanani ainoastaan kolme
panosta, yksi kutakin varten. Vihdoin lähetin erään kummun laelta
kuolettavan luodin karhu-emoon. Kun se kaatui, riensivät poikaset
levottomina sen luo. Näky liikutti minua. Ne nuuskivat emoa, nykivät
sitä ia juoksivat sen ympärillä tietämättä mitä tehdä epätoivoissaan.
Olin pannut uuden patruunan pyssyyni ja kaadoin sillä toisen
poikasista, joka oli noussut kummulle. Sieltä se mö-risten vieri emonsa
luo. Toinen poikanen juoksi entistä pelästyneem-pänä niiden avuksi.
Mutta se raukka ei voinut tehdä mitään. Katseli vain, miten veljensä
tuskissaan piehtaroi ja miten emonsa kuolleena virui verissään. Kun
minä lähestyin sitä, käänsi se välinpitämättömänä päänsä pois. Mitä se
minusta välitti. Kaikki omaiset, kaikki mikä sille oli kallista, oli
nyt silvottuna ja hävitettynä. Se ei tiennyt, minne mennä, eikä
liikahtanut paikaltaan. Astuin lähemmäksi. Kuula, joka lävisti sen
rinnan, kaatoi lapsen emonsa viereen.

Pian pääsi perille Johansenkin, jota railo oli viivyttänyt! Me avasimme
karhut ja otimme sisälmykset pois. Palasimme sitten takaisin teltalle
hakemaan koirat, kelkat ja teurastusveitset. Toinen kuppi suklaata
maistui tämän keskeytyksen jälkeen erinomaiselta. Nyljettyämme ja
paloiteltuamme kaksi karhua, keräsimme lihat kasaan ja peitimme ne
taljoilla, etteivät lokit pääsisi niitä syömään. Kolmannen karhun
otimme mukaamme. Seuraavana päivänä noudimme molemmat toisetkin ja nyt
oli meillä enemmän lihaa, kuin tarvitsimme, niin ainakin toivoin. On
hyvä, että voimme antaa koirille niin paljon raakaa lihaa, kuin ne
jaksavat syödä. Se on niille tarpeen. »Suggen»-rauk-ka on perin
kurjassa tilassa. Tuskinpa meillä on siitä enää mitään hyötyä. Kun
ensimmäisenä päivänä otimme sen mukaamme karhujen luo, ei se jaksanut
kävellä, vaan saimme panna sen rekeen. Mutta siinä se ulvoi surkeasti.
Se piti ehkä arvolleen sopimattomana kuljetuttaa itseään sillä tavoin.
Johansen vei sen takaisin teltalle.

Tiistaina, heinäkuun 23 p:nä.

Eilen aamulla jätimme vihdoinkin »kaipauksen leirin», ja nyt olemme
taas, Jumalan kiitos, matkalla. Yötä päivää olemme tehneet työtä
päästäksemme lähtemään. Ensin luulimme pääsevämme liikkeelle 19 p:nä,
sitten 20 p:nä, sitten 21 p:nä, mutta aina ilmestyi uusia teh-35

täviä. Meriveden liottama leipä oli huolellisesti paistinpannussa
kuivattava. Siihen meni useita päiviä. Sukat oli parsittava, kajakit
tarkoin tutkittava j. n. e. Olimme päättäneet panna kaikki hyvään
kuntoon lähtiessämme tälle viimeiselle taipaleelle. Niin teimmekin.

Vihdoinkin maata!

Keskiviikkona, heinäkuun 24 p:nä.

Vihdoinkin on ihme tapahtunut. Näemme maata, maata, silloin kun olimme
jo kadottamaisillamme uskomme. Ensi kerran kahteen vuoteen näemme
jälleen jotakin muuta kohoavan näköpiiriin kuin tuon loppumattoman
valkoisen viivan.

Niin kauan kuin olimmekin maasta haaveilleet, tuli se nyt eteemme kuin
ihmeellinen taikamaa, kuin haavekuva. Lumivalkeana kaareutui se
taivaanrannalla kuin kaukainen pilvi, jonka pelkää seuraavassa
silmänräpäyksessä katoavan.

Jää oli eilen halkeilevampaa ja murtuvampaa kuin koskaan ennen. Ei
ollut helppoa raivata tietä jääselkien keskellä, jotka olivat korkeita
kuin vuoret ja joiden välissä oli kuiluja ja iaaksoja. Mutta kun
mieliala oli toivorikas, etenimme kuitenkin vähitellen. Kohdatessamme
railoja, joiden yli oli vaikea kulkea, työnsimme kajakit
viivyttelemättä vesille ja pääsimme pian yli. Joskus tuli oikein
pahojen paikkojen perästä tasaista jäätä, jota pitkin kiidimme lentäen
yli vesilammikkojenkin. Kun eilen kuljin edellä, nousi Johansen eräälle
kummulle tähys-telemään tienoota. Hän huomasi taivaanrannalla tumman
juovan, jota hän luuli pilveksi, enkä minä ajatellut asiaa sen enempää.
Mutta kun minäkin hetken kuluttua vuorostani nousin kukkulalle,
huomasin saman tumman juovan. Se kävi viistoon taivaanrannalla ja
katosi johonkin valkoiseen, jota minä pidin pilvenä Mitä kauemmin
katselin juovaa ja pilveä, sitä epäilpttävimmiltä ne näyttivät, kunnes
katsoin parhaaksi hakea kiikarin. Tuskin olin ojentanut sen iuovaa
kohti, kun minulle äkkiä selvisi, että sen täytyi olla maata, joka ei
voinut olla kaukanakaan. Siellä oli suuri jäätikkö, josta pisti esiin
tummia kallioita. Pian oli Jöhansenkin vakuutettu siitä, että edessämme
todella oli maa. Luonnollisesti olimme molemmat ylen haltioissamme.
Vähän idempänä näin samanlaisen valkoisen, kaarevan juovan. Se oli
suurimmaksi osaksi vaalean sumun peitossa, jonka läpi sen heikosti
eroitti. Mutta pian tuli sekin kokonaan näkyviin. Se oli suurempi ja
korkeampi kuin36

ensimmäinen, mutta siinä emme erottaneet tummaa kohtaa. Sellaiselta
siis näytti maa, jonka luo olimme tulleet. Olin kuvitellut sitä
monenmuotoiseksi, mutta en koskaan tällaiseksi. Olin kuvitellut
näkeväni korkeita vuorenkukkuloita ja kimaltelevia jäätiköitä. Tämä
seutu ei näyttänyt ystävälliseltä, mutta oli yhtä tervetullut
kuitenkin, sillä eihän täällä voinut tietysti odottaakaan muuta kuin
lumipeittoista maata.

Me pystytimme teltan ja nautimme tilaisuuden vaatiman juhla-aterian.
Valmistimme labskausia perunoista, (joita olimme kauan säästäneet tätä
tilaisuutta varten) pemmikaanista, kuivatusta karhun- ia hylkeenlihasta
ja karhunkielestä, kaikki sekaisin hakattuina. Toiseksi ruuaksi oli
keittoa, jota söimme karhunrasvassa paistettujen leivänmurujen kera.
Jälkiruuaksi otimme sukiaakappaleen.

Meidän mielestämme maa oii niin lähellä, että luulimme saavuttavamme
sen ainakin jo seuraavana iltana. Johansen oli vakuutettu, että vielä
samana iltana voisimme päästä sinne. Mutta vielä kolmetoista päivää
saimme kitua ajojäällä.

Maanantaina, elokuun 5 p:nä.

Pahempaa jäätä kuin eilen ei meillä koskaan ole ollut, mutta uhallakin
ponnistimme eteenpäin. Kaksi ilahduttavaa tapausta sattui sinä päivänä.
Ensimmäinen oli se, että Johansen pelastui karhun kynsistä, ja toinen
se, että näimme maan luona avovettä, jäätikön reunan alapuolella.

Lähdimme liikkeelle eilen aamulla kello seitsemän aikaan ja tulimme
mahdollisimman huonolle jäälle. Näytti siltä kuin jättiläinen olisi
viskellyt suunnattomia jäämöhkäleitä sikin sokin ja niiden väliin
kaatanut vettä ja märkää lunta, johon me vajosimme polvia myöten.
Useita syviä koloja oli jäälohkareiden välillä. Kulkumme oli raskasta
kahlaamista yli vuorten ja laaksojen; milloin pyrimme jääselänteiden ja
lohkareiden yli, milloin kuljimme niiden viertä. Ei missään ollut
tarpeeksi suurta tasaista paikkaa telttaa varten. Sellaista jäätä
myöten kuljimme koko ajan. Jotta onnettomuuden mitta olisi
kukkuroillaan, nousi niin sankka sumu, ettemme nähneet sataa askelta
eteenpäin.

Rasittavan matkan jälkeen tulimme vihdoin railolle, jonka yli oli
kuljettava kajakilla. Puhdistettuamme railon reunan jääsohjosta vedin
rekeni jään reunalle, jossa sitä pitelin kiinni, jottei se luiskahtaisi
veteen. Samassa kuulin liikettä takanani, ja Johansen, joka juuri oli
kääntynyt ympäri vetääkseen rekensä minun rekeni viereen, huusi: »Pian
pyssy esille!» Katsoin taakseni ja näin suuren karhun37

hyökkäävän Johansenin kimppuun. Hän oli lentänyt selälleen. Minä
tavoittelin pyssyäni, joka oli kotelossa kajakin keulapuolella, mutta
samassa liukui kajakki veteen. Ensimmäinen ajatukseni oli hypätä
veteen, nousta kajakkiin ja ampua sieltä. Samassa huomasin, että se oli
liian uhkarohkeata. Koetin sitten rivakasti kiskoa raskaasti lastattua
kajakkia jään reunalle. Polvillani ollen vedin ja kiskoin sitä ja
kurottauduin ottamaan pyssyn. Ei minulla ollut aikaa katsoa, mitä
takanani tapahtui. Silloin kuulin Johansenin tyynesti sanovan:
»Laukaise pian, muuten on myöhäistä!»

Kiiruhdinhan minä minkä taisin. Vihdoin sain pyssynperästä kiinni,
kiskaisin pyssyn kotelosta, käännyin istuallani ja viritin hanan. Karhu
oli minusta ainoastaan parin metrin päässä. »Kaifas» oli sen kimpussa.
Nyt et ollut hukattava aikaa. En ennättänyt virittää toista hanaa.
Laukaisin. Karhu sai koko haulipanoksen korvansa taakse ja kaatui
kuolleena maahan.

Karhu oli varmaankin seurannut jälkiämme kuin kissa, piiloutunut
jäämöhkäleiden taakse ja hiipinyt esille silloin, kun me seisoimme
selin siihen puhdistamassa jään reunaa. Jäljistä voimme nähdä, miten se
oli ryöminyt pienen jääharjanteen yli kummun suojassa Johansenin
kajakin viereen. Kun Johansen pahaa aavistamatta ja ympärilleen
katsomatta kumartui aukaisemaan vetohihnaa, oli hän huomannut kajakin
perässä kyyristyneen eläimen, jota luuli »Sugge-niksi». Ennenkuin hän
tajusi, että eläin oli koiraksi liian suuri, sai hän sellaisen iskun
oikealle korvalle, että silmät säkenöivät, ja hän kaatui selälleen,
kuten jo mainittiin. Hän koetti käsillään puolustaa itseään niih hyvin
kuin voi. Toisella kädellä tarttui hän karhua kurkusta ja puristi minkä
jaksoi. Juuri kun karhu oli aikeissa' purra Johansenia päähän, oli hän
lausunut nuo muistettavat sanat: »Laukaise pian!»

Karhu oli herkeämättä katsellut minuun ja varmaan ihmetellyt, mitä
minulla oli tekeillä. Sitten se äkkiä huomasi koiran ja kääntyi sitä
kohti. Siinä silmänräpäyksessä laski Johansen kätensä irti ja ryömi
pois. Karhu antoi iskun »Suggenille», joka alkoi ulvoa aivan samalla
tavalla kuin selkään saadessaan. Sitten sai »Kaifas» aika läimäyksen
nenälleen. Sillä välin oli Johansen jo päässyt jaloilleen ja tarttunut
pyssyynsä, joka oli pystyssä kajakin aukossa. Sillä hetkellä pamahti
minun pyssyni. Muuta vahinkoa karhu ei ennättänyt tehdä kuin raapaista
vähän lihaa Johansenin oikeasta poskesta, niin että siinä nyt on valkea
naarmu. Toiseen käteensä oli hän saanut pienen haavan. »Kaifas» oli
myöskin saanut naarmun kuonoonsa.38

Tuskin oli karhu kaatunut, kun näimme vähän matkan päässä erään
röykkiön takana kaksi karhua. Ne olivat poikasia, jotka tahtoivat
nähdä, miten emon saaliinpyynti luonnistui. Minusta ei kannattanut
uhrata niihin patruunaa, mutta Johansenin mielestä nuoren karhun liha
oli paljon maukkaampaa kuin vanhan. Hän tahtoi ampua niistä toisen ja
riensi jälkeen. Mutta nuoret karhut lähtivät pakoon. Pian tulivat ne
kuitenkin takaisin, ja me kuulimme niiden mylvivän emoaan.

Johansen ampui toista karhua, mutta välimatka oli liian pitkä, se vain
haavoittui. Pahasti ärjyen lähti se pakoon ja Johansen perässä. Hänen
oli pian jätettävä takaa-ajo, josta näytti tulevan liian pitkällinen.
Paloitellessamme karhua, tulivat poikaset toiselle puolelle railoa ja
kiertelivät ympärillämme koko sen ajan, jonka sillä paikalla olimme.
Ruokittuamme koirat vankasti ja itsekin nautittuamme raakaa lihaa,
veimme karhun takaraajoista leikatut lihat kajakkeihin, soudimme railon
yli ja jatkoimme matkaamme.

Jää oli ja pysyi huonona, ja railot olivat täynnä jäälohkareita, joita
oli tiheästi toinen toisensa kyljessä. Muutamin paikoin oli tällaista
näköpiirin laajuudelta. Se oli toivoton näky, mutta eteenpäin täytyi
päästä. Keskellä tätä irtonaista jäätä jouduimme tavattoman vahvalle,
vanhalle jäälautalle, jossa cli kumpuja ja vesilampia. Eräältä
jääkummulta näin kiikarilla avoveden maajäätikön juurella. Nyt ei
voinut olla pitkä matka maalle. Mutta jää oli kammottavan näköistä ja
pienikin taival vei paljon aikaa.

Kulkiessamme kuulimme haavoitetun karhun mylvivän takanamme
herkeämättä. Se täytti äänettömän jäämaailman katkerilla valituksillaan
ihmisten julmuudesta. Oli säälittävää kuulla sitä, ja jos meillä olisi
ollut aikaa, niin olisimme palanneet takaisin ja uhranneet sille
luodin. Me näimme karhunpoikain tallustelevan sille paikalle, missä emo
makasi silvottuna, ja luulimme päässeemme niistä. Mutta kohta kuulimme
taas niiden äänen, eivätkä ne leiripaikaltammekaan olleet kaukana.

Keskiviikkona, elokuun 7 p:nä.

Vihdoinkin olemme maan läheisyydessä, vihdoinkin on ajojää takanamme ja
edessämme avovesi, joka tavallisesti ulottuu rannalle asti. Eilen oli
tärkeä päivä. Kun toissa iltana astuimme teltasta, näytti meistä
molemmista, että olimme lähempänä maajäätikön reunaa kuin koskaan
ennen. Reippaalla mielellä ja toivossa, että vielä samana päivänä
saapuisimme maalle, lähdimme liikkeelle. Ja kuiten-39

kin tuntui rohkealta ajatus, että elämämme ajojäällä oli
loppumaisillaan. Kun viisi kuukautta olimme siellä harhailleet ja monet
petty mykset saaneet kokea, olimme toiveittemme raukeamiseen jo
tottuneet. Toivoimme jään edempänä paranevan. Mutta emme olleet
pitkälle päässeet, kun tapasimme leveitä railoja, jotka olivat täynnä
lumisohjua, ja sitten taas epätasaista jäätä, kukkuloita, laaksoja ja
märkää lunta, johon vajosimme vyötäisiä myöten. Muutamien railojen yli
päästyämme tuli jonkunverran tasaisempaa jäätä. Kun tätä olimme vähän
matkaa taivaltaneet, olimme silminnähtävästi lähempänä maajäätikköä. Se
ei voinut olla enää kaukana. Silloin tuli meihin eloa! Tartuimme
uudelleen kiinni kelkan vetohihnoihin, otimme vauhtia ja kiidimme kuin
lentäen yli kukkulain ja selkien, läpi veden ja lumen. Mitä välitimme
siitä, vaikka säärykset ja jalkineet olivat niin märät, että vesi
pursusi niistä joka askeleella. Vähät siitä, kun vain matka edistyi!

Sitten pääsimme tasangolle, jossa vauhti yhä parani. Lammikoiden yli
kiidimme, niin että vesi räiskyi ympärillämme. Me lähestyimme
lähestymistämme, ja veden tumma heijastus, joka kohosi kohoamistaan,
ilmoitti meille, että avovesi oli lähellä. Emme välittäneet
karhuistakaan, joita nähtävästi oli lähitienoilla, sillä vanhoja ja
tuoreita karhunjälkiä kulki pitkittäin ja poikittain. Muudan karhu oli
nukkuessamme tarkastellut telttaakin, ja sen jäljistä näimme, miten se
oli tullut tuulen mukana meitä kohti. Me emme tarvinneet karhuja,
meillä oli kylliksi lihaa. Nyt näimme jo avoveden maajäätikön
alapuolella ja yhä kiihdytimme vauhtia.

Vihdoin seisoin jään reunalla. Edessäni oli tumma merenpinta, jossa
uiskenteli valkeita jäälauttoja. Kaukana kohosi maajäätikön seinä
jyrkkänä vedestä. Kaikki oli synkässä, sumuisessa valaistuksessa.
Sydämeen tulvahti silloin ilo, jota emme voineet sanoiksi pukea. Nyt
olivat kaikki huolet takanamme ja edessämme vesitie kotiin. Minä
huiskutin hattua johansenille ja hän vastasi omallaan, huutaen
sydämensä pohjasta: »Eläköön!» Sellainen tapaus vaati juhlimista.
Otimme kumpikin kappaleen suklaata.

Seisoessamme ja katsellessamme veteen sukelsi hylkeenpää esiin ja
katosi samassa. Pian näimme useita. Oli rauhoittavaa tietää, että millä
hetkellä tahansa voimme hankkia ruokaa niin paljon kuin halutti.

Nyt oli laitettava kajakit kuntoon merimatkaa varten. Parasta tietysti
olisi ollut soutaa erikseen, mutta se ei käynyt päinsä, kun oli
otettava mukaan reet, joita en uskaltanut jättää, sillä voimme niitä40

vielä hyvinkin tarvita. Ei ollut muuta neuvoa kuin panna kajakit
vierekkäin, tukea ne suksilla ja asettaa reet poikittain, toinen
keulaan, toinen perään.

Surullista oli, ettemme voineet ottaa koiria mukaamme. Todennäköisesti
emme tulisi niitä enää tarvitsemaan ja olihan silloin turhaa kuljettaa
niitä kajakin kannella. Raskasta oli erota niistä, nämä kaksi viimeistä
koiraa olivat käyneet meille rakkaiksi. Uskollisina ja kestävinä olivat
ne meitä seuranneet koko matkan, ja nyt, parem-pain aikain koittaessa,
oli niiden sanottava hyvästit elämälle. Emme voineet teurastaa niitä
samalla tavalla kuin muita koiria, vaan uhrasimme kummallekin
patroonan. Minä ammuin Johansenin koiran, hän minun koirani.

Olimme lähtövalmiit. Oli nautinto antaa kajakkien keinua laineilla ja
kuunnella aaltosten loisketta niiden laitoja vasten. Kahteen vuoteen
emme olleet nähneet tällaista ulappaa edessämme. Emme olleet päässeet
pitkälle, kun huomasimme tuulen niin suotuisaksi, että voimme käyttää
sitä hyväksemme. Nostimme siis purjeen lautallemme. Vaivatta kiidimme
tuulen mukana maata kohti, jota niin monta kuukautta olimme kaivanneet.
Mikä ero vauhdissa! Jäällä olimme saaneet raivata tietä askel
askeleelta, tuuma tuumalta; nyt oli toista. Sumu oli peittänyt meiltä
maan vähäksi aikaa, mutta kun se hajaantui, näimme jäätikön kohoavan
äkkijyrkkänä edessämme. Samassa pilkisti aurinko pilven takaa.
Kauniimpaa aamua en muista nähneeni!

Keskiviikkona, elokuun 24 p:nä.

Vastoinkäymiset eivät lopu. Kun viimeksi kirjoitin, olin täynnä toivoa
. ja rohkeutta. Täällä saarten välissä on meitä pidättänyt seitsemättä
päivää myrskyinen sää ja jää, joka on puristunut rantoja vasten. Ei näy
muuta kuin korkealle puristuneita selkiä, kukkuloita ja jäälohkareita.
Rohkeutta meillä vielä on, mutta toivo — toivo päästä pian kotiin — on
aikoja sitten mennyt. Edessämme on pitkä, pimeä talvi, joka meidän on
vietettävä täällä.

Kun matkaaminen eteläänpäin oli elokuun 28 p:vään mennessä ollut
mahdotonta ja kun syksy läheni, päätin talvehtia täällä. Luullakseni
olisi vielä kuljettava 223 km., ennenkuin pääsisimme Frans Josefin maan
etelärannalle. Matka sinne veisi kauan aikaa, eikä olisi sanottua,
löytäisimmekö sieltä minkäänlaista majaa. Jos meidän perille päästyämme
pitäisi rakentaa maja ja koota talvivarastoja, niin olisi hyvin
epätietoista, ennättäisimmekö tehdä kaiken ennen talven tuloa.
Ehdottomasti oli varminta varustautua heti talvea varten, Mursuja.41

niin kauan kun oli runsaasti riistaa saatavissa. Tässä oli muutenkin
sopiva paikka talvehtimiseen. Meri kihisi mursuista. Ne ulisivat ja
puuskuivat yötä päivää. Lähtiessämme niitä pyydystämään tyhjensimme
kajakkimme, jotta niitä olisi helpompi ohjata vaarallisessa ottelussa.

Ruokavarojen ja polttoaineiden hankinnan ohella oli majan rakentaminen
välttämätöntä. Seinäin pystyttäminen ei ollut vaikeata. Kiviä ja
sammalia oli kylliksi. Katon rakentaminen oli pulmallisempaa. Meillä ei
ollut aavistustakaan, mistä sen tekisimme. Onneksi löysin ajopuun,
oikein petäjäisen hirren, joka oli ajautunut rannalle lähellä
luolaamme. Siitä saimme kurkihirren taloomme. Koska siellä oli yksi,
niin kai siellä oli useampiakin. Ensi työksemme kuljimme pitkin rantoja
niitä etsien. Mutta emme löytäneet muuta kuin lahonneen, lyhyen
puunpalikan, joka ei kelvannut mihinkään, ja muutamia puun sirpaleita.
Myöhemmin juolahti mieleeni, että voisimme rakentaa katon
mursunnahkoista. Aluksi teimme pienen luolan, jonne tosin emme
mahtuneet istumaan mutta kuitenkin loikoilemaan rinnakkain. Keittokone
saatiin sinne myös mahtumaan.

Seuraavana päivänä (elok. 29 p:nä) oli meidän koetettava onneamme
mursun pyynnissä. Ei ollut viisasta hyökätä eläinten kimppuun kumpikin
eriksemme omassa kajakissaan. Ei näet tuntuisi hauskalta, jos mursu
iskisi torahampaansa kajakin pohjaan tai puraisisi meitä kylkeen.
Kajakit sidottiin siis yhteen ja me hyökkäsimme mursua kohti, joka
uiskenteli läheisyydessämme.

Olimme hyvin varustetut pyssyillä ja harppuuneilla ja luulimme kaiken
käyvän helposti. Vaivatta pääsimmekin ampumamatkan päähän ja lennätimme
luotipanoksen otuksen päähän. Hetkisen makasi se tainnuksissa ja me
soudimme sitä kohden, mutta silloin alkoi se mieletönnä myllertää ja
piestä vettä. Huusin' että meidän oli soudettava poispäin, mutta se oli
liian myöhäistä. Mursu joutui kajakkimme alle, ja me saimme useita
iskuja sen rajuista liikkeistä. Sitten katosi se syvyyteen. Pian se
tuli kuitenkin ylös ja sen voimakas, kiivas hengitys kuului pitkät
matkat. Veri purskui sen suusta ja sieraimista, niin että vesi
ympärillä punotti. Viivyttelemättä soudimme sen luo ja annoimme sille
uuden panoksen päähän. Taas sukelsi se veden alle ja me vetäydyimme
varovasti takaisin, jotta ei tarvitsisi pelätä hyökkäystä altapäin.
Heti kun se tuli ylös, soudimme uitäelleen lähemmäksi sitä. Nämä
liikkeet uudistettiin useat kerrat, ja joka kerralla sai se ainakin
yhden luodin päähänsä. Näin uupui se uupumistaan. Mutta42

se käänsi aina kasvonsa meitä kohti, niin että oli vaikea antaa sille
kuolettavaa luotia korvan taakse. Veri juoksi siitä virtanaan.

Ottelun kestäessä aioin pistää pyssyni kiireellä koteloon soutaak-seni
lähemmäs otusta, mutta unohdin, että hana oli viritetty. Äkkiä laukesi
pyssy. Minä säikähdin pahoin, sillä luulin luodin tunkeutuneen kajakin
pohjan läpi. Tunnustelin jalkojani. Ne olivat vahingoittumattomat, ja
kun en kuullut veden lorisevan kajakkiin, rauhoituin jälleen. Luoti oli
mennyt etukannen läpi ja tullut ulos sivulta vähän yläpuolelta
vesirajan. Olimme saaneet tarpeeksemme tästä urheilusta. Mursu hengitti
läähättäen, ja juuri kun meloimme sen luo, käänsi se vähän päätään ja
sai heti kaksi luotia korvansa taakse. Se lepäsi hiljaa ja me soudimme
lähelle heittääksemme harppuunin siihen. Mutta ennenkuin ennätimme sen
tehdä, vaiosi mursu syvyyteen ja jäi sinne. Niin surullinen oli sen
jutun loppu. Olimme tuhlanneet 9 patroonaa hyödyttömästi. Vaieten ja
masentuneina soudimme maihin. Sinä päivänä emme enää pyydystäneet
mursuja vesitse, mutta huomasimme erään, joka oli noussut
rannikkojäälle" vähän matkan päähän meistä. Ei kestänyt kauan ennenkuin
toinen tuli sen viereen. Annoimme niille aikaa rauhoittua ja
lähestyimme sitten niitä. Kauan ulistuaan ja hirvittävää melua
pidettyään asettuivat ne rauhallisina lepäämään. Me hiivimme
varovaisesti, minä edellä ja Johansen kintereilläni. Minä menin ensin
lähinnä olevan eläimen luo, joka makasi selin meihin. Se oli vetänyt
päänsä niin syvälle, että oli vaikea tähdätä sitä arkaan kohtaan.
Kiersin sen takaa toisen luo. Eläimet makasivat yhä liikahtamatta ja
nukkuivat auringonpaisteessa. Tällä toisella oli parempi asento, ja kun
Johansen tähtäsi ensimmäistä, niin laukaisin minä toista niskaan. Eläin
kellistyi kuolleena maahan. Pamahduksen kuultuaan, hyppäsi toinen
pystyyn, mutta samassa sai se luodin Johansenin pyssystä.
Puolipyörryksissä kieritteli se jättiläisruumistaan meitä kohden. Nyt
laukaisin minä, mutta ammuin niinkuin Johansenkin etupuolelle päätä.
Veri virtasi sen suusta ja sieraimista. Se ähki ja puhki, niin että
ilma tärisi. Suuriin torahampaisiinsa nojaten makasi se hiljaa ja sylki
verta välittämättä meistä. Vaikka se suuren ruumiinsa ja ruman
ulkonäkönsä puolesta muistutti jättiläistä, peikkoa tai hirtehistä,
niin oli sen pyöreissä silmissä kuitenkin jotakin niin hellästi
rukoilevaa ja avutonta, että unohti sen peikkomaisen ulkonäön ja oman
hätänsä ja sääli sitä. Tuntui melkein kuin olisi tehnyt murhan. Lopetin
sen tuskat ampumalla luodin sen korvan taakse. Mutta nuo silmät
seuraavat minua yhä. Niissä oli aivankuin koko avuttoman mursusuvun
rukous elämän43

ja olemassaolon puolesta. Mutta sukupuuttoon nuo eläinraukat kuolevat,
sillä ihminen vainoaa niitä. Täytyy kuitenkin myöntää, että iloitsimme
siitä liha- ja rasvamäärästä, jonka yhdellä kerralla olimme saaneet.
Näin tulivat korvatuiksi ne patroonat, jotka olimme tuhlanneet
uponneeseen mursuun.

Mutta mursut eivät olleet vielä maalla, ja meillä oli aika työ niiden
nylkemisessä, paloittelemisessa ja kuljettamisessa. Ensi töiksi oli
haettava puukot ja reet. Ja kun oli mahdollista, että jää irtautuisi ja
lähtisi ajelehtimaan, oli minusta viisainta ottaa kajakit kelkoille,
varsinkin kun oli alkanut tuulla vuonolta päin. Mikä onni, että olimme
näin varovaisia, sillä muuten olisi meidän käynyt huonosti. Mursuja
nylkiessämme kiihtyi tuuli ja yltyi pian myrskyksi. Maan puolella oli
kapea railo, jonka reunalla mursut olivat maanneet, ja minä pelkäsin
jään aukeavan tästä ja joutuvamme tuuliajolle. Työskennellessämme pidin
silmällä railoa, nähdäkseni leviäisikö se. Mutta se pysyi ennallaan.
Kun ensimmäinen mursu oli puoleksi nyletty, katsahdin sattumalta maalle
päin ja huomasin, että jää oli repeytynyt. Se kappÄe, jolla me olimme,
oli ajelehtinut jo hyvän aikaa. Meidän ja rannikko-jään välillä oli
musta vesi, ja tuuli oli niin ankara, että laineet kuohuivat
vaahtopäinä. Nyt ei ollut aikaa viivytellä. Oli epätietoista,
voisimmekö pitkää matkaa soutaa sellaisessa tuulessa ja merenkäynnissä.
Jos kiiruhtaisimme, ei tuo välimatka ennättäisi laajeta kovin suureksi;
mutta emme voineet tyyten luopua saaliistamme, vaan leikkasimme suuret
kappaleet lihaa ja viskasimme ne kajakkeihin. Sitten leikkasimme noin
neljännen osan nahasta rasvoineen, heitimme ne kajakkien päälle ja
lähdimme rantaa kohden. Tuskin olimme jättäneet saaliin, kun
lokki-parvi laskeutui puoleksi nvletyille raadoille. Kadehdittavia
olentoja! Niitä ei häiritse myrsky, ei aallokko eikä ajojää. Ne
kirkuivat, melusivat ja iloitsivat pidoista, joihin olivat päässeet.
Niin kauan kun näimme mursujen ruumiit, jotka ajautuivat yhä kauemmas
merelle, näimme myöskin lokkien kerääntyvän yhä suuremmissa parvissa
niiden ympärille. Ne näyttivät valkoisilta lumihiutaleilta. Me
jännitimme voimiamme äärimmilleen päästäksemme kiinteälle jäälle, mutta
se oli joka puolelta halkeillut ja repeillyt. Päästyämme kajakeilla
jonkun matkaa eteenpäin ja kuljettuamme leveän railon yli yritin nousta
jäälle. Mutta se oli niin huonoa, että se heti vaipui ruumiini
painosta. Hypähdin kajakkiin, säästyäkseni kylmästä kylvystä. Me
koetimme monesta kohdasta, mutta aina vaipui jää allamme. Ei ollut
muuta neuvoa kuin pysyä vesillä ja soutaa jäänreunaa pitkin. Pian
huomasimme hyödyttömäksi soutaa yhteenkytketyin kajakein44

tällaisessa tuulessa. Meidän täytyi soutaa kummankin erikseen ja uhrata
rasvainen mursunnahka, jota oli mahdoton kuljettaa mukana. Tähän asti
oli se ollut levitettynä poikittain kajakkien päälle. Tehdessämme näitä
muutoksia oli jää huomaamattamme saartanut meidät, ja niin nopeasti
kuin suinkin piti kajakit vetää jäälle, muuten olisivat ne musertuneet.
Monesta kohden koetimme päästä vesille, mutta jäät olivat alituisessa
liikkeessä. Ne pyörivät kuin virranpyör-teessä. Tuskin olimme tien
avauduttua saaneet kajakit veteen, kun railo jo rajusti sulkeutui, ja
meidän täytyi kiireen kaupalla vetää alukset jäälle. Monasti oli niiden
pelastuminen hiuskarvan varassa. Myrsky yltyi yhä, vaahtopäät
pyyhkäisivät ylitsemme ja me ajauduimme kauas merelle päin. Tilamme ei
ollut hauska.

Vihdoin pääsimme avoveteen ja huomasimme suureksi iloksemme, että kun
kaikin voimin ponnistelimme, niin saimme kajakit kulkemaan
vastatuuleen. Soutaminen oli raskasta ja käsivarsia pakotti, mutta
vähitellen lähenimme maata. Merenkäynti oli ankara, mutta kajakkimme
olivat oivallisia merialuksia. Minunkin kajakkini suoriutui luodin
lävistämästä reiästään huolimatta niin hyvin, että pysyin jotakuinkin
kuivana. Silloin tällöin tuli sellainen tuulenpuuska, että luulimme sen
heittävän meidät ilmaan. Vähitellen, päästyämme korkeiden luotojen
suojaan, tuli tyynempää, ja vihdoin, kauan, kauan soudettuamme pääsimme
rannalle, jossa saimme aikaa hengähtää. Sitten soudimme tyynessä
vedessä rantaa pitkin leiripaikallemme. Tyytyväisinä kapusimme sinä
iltana maalle. Miten sanomattoman suloista oli rauhassa levätä
matalassa luolassamme, niin märkiä kuin olimmekin. Olimme nälkäiset
kuin sudet ja valmistimme vankan aterian mursunlihasta. Surumielin
muistelimme näitä mursuja, jotka nyt ajelehtivat myrskyssä, mutta
iloitsimme siitä, ettemme itse olleet niiden mukana.

En ollut kauan nukkunut, kun Johansen herätti minut ia ilmoitti, että
karhu oli lähettyvillä. Tuskin olin saanut silmäni auki, kun jo kuulin
oven takaa omituista, kumeaa mörinää. Hypähdin ylös, tartuin pyssyyni
ja menin ulos. Rannalta nousi karhu-emo kahden suuren poikasen kanssa.
Ne olivat juuri kulkeneet ovemme ohi. Tähtäsin emoa mutta kiireessä
ammuin harhaan. Karhu kyyristyi ja katsahti taakseen. Kun se kääntyi
minuun päin, niin laskin luodin sen rintaan. Se päästi hirvittävän
äänen ja sitten juoksivat kaikki kolme rantaan. Siellä tupertui emä
jäällä olevaan vesilammikkoon, mutta poikaset jatkoivat matkaansa ja
syöksyivät suoraan mereen, niin että vesi ympärillä vaahtosi, ja
alkoivat uida poispäin. Minä kiiruhdin emäkar-45

hun luo, joka turhaan yritti nousta lammikosta. Tiesin, että olisi
hyvin vaivaloista kiskoa sitä sieltä ylös ja odotin siis, kunnes se
itse pääsisi reunalle. Ammuin sen siihen. Sillä aikaa olivat
karhunpojat päässeet jäälautalle, joka oli kahdelle liian pieni, mutta
kannatti parahiksi toisen. Sillä ne purjehtivat vuorotellen ja
sukelsivat aaltoihin ja taas ylös. Vähän väliä putosi toinen veteen ja
kiipesi kärsivällisesti jälleen ylös. Herkeämättä valittivat ne ja
katsoivat maalle päin, sillä ne eivät ymmärtäneet, miksi emo odotutti
itseään niin kauan. Kävi vielä navakka tuuli, joka kuljetti niitä
merelle päin. Arvelimme, että ne lopulta uisivat maalle emoa hakemaan.
Päätimme odottaa niitä ja piilouduimme kivien taakse, etteivät ne meitä
havaitsisi maalle tullessaan. Me kuulimme niiden valituksen, mutta se
eteni yhä. Ne näyttivät kaukana sinisillä aalloilla yhä pienemmiltä.
Lopulta erotimme vain kaksi valkoista pistettä tummalla merenpinnalla.
Kun väsyimme odotukseen, menimme kajakkien luo. Mikä surullinen näky!
Kaikki mursunliha, jonka olimme niin suurella vaivalla tuoneet kotiin,
oli rannalla hajallaanrevittynä ja silvottuna. Rasva ja silava oli
kokonaan hävinnyt. Karhut olivat täällä mellastaneet nukkuessamme.
Toinen kajakeista, jossa liha oli ollut, oli puoleksi vedessä, toinen
oli laahattu kauas kivien väliin. Karhut olivat tunkeutuneet kajakkiin
ja kiskoneet lihat esiin. Onneksi eivät kajakit olleet vahingoittuneet.
Saatoimme sentähden antaa anteeksi karhuille, varsinkin kun mielellämme
vaihdoimme mursunlihan karhunlihaan.

Työnsimme kajakit vesille ja lähdimme ajamaan karhunpoikasia maihin.
Kun ne näkivät meidät, kävivät ne rauhattomiksi. Olimme hyvän matkan
päässä niistä, kun jo toinen hyppäsi veteen. Toinen epäröi hetken,
aivan kuin olisi pelännyt vettä. Ensimmäinen odotti kunnes sai
toisenkin seuraamaan itseään. Kaarsimme ne kaukaa ja hätyytimme niitä
molemmilta puolilta maata kohti. Näin oli niitä helppo ohjata minne
halutti. Johansen oli hyvin ihastunut tähän yksinkertaiseen karhujen
kuljettamistapaan. Meidän ei tarvinnut kiireesti soutaa pysyäksemme
niiden rinnalla. Kuljimme hitaasti, mutta varmasti maata kohden.
Läheisyydesä oli useita mursuja. Onneksi eivät ne meitä ahdistaneet.
Ensi silmäyksellä huomasimme, miten paljon parempi uimari oli se karhu,
joka ensin hyppäsi veteen, vaikka se oli pienempi ja hintelämpi. Se
odotti kärsivällisesti toista pysyäkseen samassa seurassa. Lopulta oli
sen mielestä vauhti liian hidas. Se ponnisti maata kohden, niin että
välimatka suureni suurenemistaan. Sillin tällöin kääntyivät karhut
levottomina katsomaan meitä. Jäljelle jäänyt katsoi entistä
avuttomammin taakseen. Minä seurasin46

toista, Johansen toista. Me ajoimme ne maalle luolamme läheisyyteen ja
ammuimme ne siellä.

Olimme sinä päivänä saaneet kolme karhua, ia se oli erinomainen korvaus
mursuista, jotka fäivät ajelehtimaan merelle. Sitäpaitsi kävi niin
onnellisesti, että edellisenä päivänä uponnut mursu ajelehti
rantajäätikön reunalle. Viivyttelemättä hinasimme sen turvalliseen
paikkaan ja kiinnitimme sen lujasti. Tämä oli hyvä lisäys
talvivarastoomme.

Myöhään paneuduimme sinä yönä levolle. Sillä ensin oli nyljettävä
karhut, lihat koottava kasoihin ja peitettävä nahoilla, etteivät lokit
niitä repisi. Nukuimme sikeästi, sillä nyt oli korvattava edellisenkin
yön unet.

Vasta syyskuun 2 p:nä ryhdyimme nylkemään mursua, joka vielä oli
vedessä. Luolamme vieressä oli rannikkojään aukeama, joka yhdisti
mereen rantajään ja maan välissä olevan railon. Tähän aukeamaan olimme
sitoneet mursun kiinni, sillä me toivoimme voivamme hinata sen sieltä
maalle. Kun maajäätikkö ulottui viettäen veteen saakka, niin näytti
siltä kuin aikomuksemme tulisi onnistumaan. Me tasoitimme jäänreunan,
vedimme köyden päänahkaan leikatun rei'än läpi, kiinnitimme katkenneen
reen jalaksen köyden toiseen päähän vetopuuksi ja hakkasimme tueksi
lovia rantajäähän. Mutta vaikka kiskoimme voimaimme takaa, emme saaneet
muuta kuin pään jäälle. Kesken ankarinta työtä huusi Johansen: »Seis,
katso tuonne!» Käännyin. Näin suuren mursun uivan aukeamaa pitkin
suoraan meitä kohti. Sillä ei ollut kiirettä, se aukaisi vain pyöreät
silmänsä ja katseli ihmeissään meidän hommiamme. Se oli varmaankin
huomannut toverinsa ja halusi nyt nähdä, mitä me sille teimme.
Rauhallisesti, hitaasti ja arvokkaasti läheni se jäänreunaa, jolla
seisoimme. Onneksi oli meillä pyssyt mukanamme. Kun minä lähenin sitä,
kohottautui se vedessä ja katseli minua pitkään ja tutkien. Odotin
kärsivällisesti, kunnes se kääntyisi, ja ammuin sitä sitten
takaraivoon. Se oli hetkisen tainnoksissa, mutta alkoi pian liikkua
uudelleen. Se tarvitsi siis useampia laukauksia. Johansenin juostessa
hakemaan harppuunia ja panoksia taistelin minä eläimen kanssa parhaani
mukaan. Koetin kepillä estää sitä syöksymästä pois aukeamasta. Vihdoin
tuli Johansen takaisin ja me saimme mursun hengiltä. Iloitsimme hyvästä
onnestamme, mutta olisimme sydämemme halusta tahtoneet tietää, mitä
varten mursu tuli tähän kapeaan kanavaan. Nämä eläimet lienevät
tavattoman uteliaita. Kun me pari päivää aika-semmin olimme karhuja
nylkemässä, niin tuli mursu poikineen aivan47

jään reunalle meitä katselemaan. Useita kertoja sukelsi se veteen,
mutta tuli aina uudelleen takaisin, ja lopulta kohousi se puolittain
jäälle paremmin nähdäkseen. Tämä uudistui useat kerrat, eikä mursu
paennut, vaikka lähenin sitä. Vasta kun pyssyineni menin aivan sen
viereen, näytti se tulevan tajuihinsa, heittäytyi veteen ja poistui
poikineen.

Nyt oli meillä kaksi mursua suurine torahampaineen kanavassa. Vielä
kerran yritimme kiskoa toista maalle, mutta yhtä huonolla menestyksellä
kuin ennenkin. Huomasimme, ettei ollut muuta neuvoa kuin nylkeä mursut
vedessä. Se tehtävä ei ollut helppo eikä hauska. Kun myöhään illalla
olimme saaneet puolet toisesta eläimestä nyletyksi, oli pakoveden aika
ja mursu oli pohjassa kiinni. Vaikka miten olisimme yrittäneet, emme
jaksaneet kääntää sitä. Oli odotettava nousuvettä seuraavaan päivään
päästäksemme käsiksi toiseen puoleen.

Seuraavina päivinä nyljimme mursut, paloittelimme ne ja kuljetimme
varmaan säilytyspaikkaan. Se oli ilettävää työtä. Saimme seistä vedessä
eläinten päällä ja leikata niistä paloja veden alla niin syvältä kuin
yletimme. Emme surreet kastumistamme, sillä kyllähän vaatteet
vähitellen kuivuvat, mutta ikävämpää oli, että ryvetyimme kiireestä
kantapäähän rasvaan, traaniin ja vereen. Vaatepahasemme, joita piti
vielä käyttää vuoden verran, ennenkuin saisimme ne vaihtaa toisiin,
tulivat näinä päivinä kurjaan kuntoon. Niihin imeytyi niin paljon
traania, että se tuntui ihoon asti. Koko retkemme aikana ei ollut
mitään niin vastenmielistä tehtävää kuin tämä. Elleivät eläimet olisi
olleet meille välttämättömän tarpeelliset, olisimme jättäneet ne sinne
makaamaan. Jos olisimmekin lihatta tulleet toimeen, niin polttoainetta
tarvitsimme talvea varten. Kun työ oli lopetettu, ja meillä oli kaksi
suurta liha- ja rasvakasaa mursunnahoilla peitettyinä, niin olimme
varsin tyytyväiset.

Näinä päivinä saivat lokit herkutella mursujen jätteillä. Rasva, suolet
ja kaikellaiset sisälmykset houkuttelivat niitä kaikilta suunnilta.
Lokkeja kokoontui tänne suurissa parvissa ja ne pitivät pahaa ääntä ja
meteliä yöt päivät. Kun ne olivat syöneet kyllikseen, lensivät ne
istumaan ulommas jääkummuille ja rääkyivät siellä. Kun tulimme
nylkemään mursuja, poistuivat ne vain vähän matkan päähän ja istuivat
jäällä pitkissä riveissä odottaen kärsivällisesti tai tulivat muutamien
rohkeimpien johdolla vähitellen lähemmäksi. Heti kun putosi pienikin
muru rasvaa, hyökkäsi kaksi tai kolme valkolokkia sen kimppuun, ja ne
tappelivat siitä usein aivan jalkojemme juuressa, niinettä höyhenet
lentelivät.48

Ilolla ryhdyimme vihdoin syyskuun 7 p:nä rakentamaan majaa. Sitävarten
olimme lähistöltä etsineet sopivan paikan. Tästä lähtien menimme joka
aamu työpaikalle kuten tavalliset työmiehet, vesiämpäri toisessa, pyssy
toisessa kädessä. Kiskoimme louhikosta kiviä irti, vieritimme ne
kokoon, laskimme perustuksen ja rakensimme seinät. Työaseita oli vähän,
käytimme etupäässä kouriamme. Jäätyneitä kiviä irti kiskottaessa
toimitti kangen virkaa rikkoontunut reenjalas. Kun emme saaneet
perustusta paljain käsin kaivetuksi, käytimme työaseena terävällä
raudalla varustettua suksisauvaa. Lapion teimme mursun lapaluusta, joka
sidottiin katkenneeseen suksisauvaan. Kuokka hankittiin siten, että
mursun torahammas kiinnitettiin reestä otettuun poikkipuuhun.
Työkalumme olivat heikkoja, mutta kun riitti kärsivällisyyttä, tultiin
niillä toimeen. Vähitellen kohosi kiviseinä. Raot täytettiin sammalilla
ja mullalla. Ilma kylmeni vähitellen. Se hidastutti suuresti työtämme.
Maa, jota piti kaivaa, koventui. Kivet, joita kiskottiin irti, olivat
kiinniiäätyneet. Sitten tuli lumisade. Suuri oli hämmästyksemme, kun
aamulla syyskuun 12 p:nä ryömiessämme luolasta huomasimme, että oli
mitä herttaisin ilma, neljä astetta lämmintä. Se oli melkein korkein
lämpömäärä koko matkamme varrella. Joka puolella solisivat purot. Ne
juoksivat vaahdoten vuorilta ja jäätiköiltä ja iloisesti kohisten
etsivät kivien välistä tietä mereen. Kaikkialla tippui ja lorisi vesi.
Aivan kuin taikasauvan kosketuksesta tuli jälleen eloa kangistuneeseen
luontoon ja kummut näyttivät vihannilta. Unohti, että pitkä, pitkä
talvi oli ovella ja kuvitteli olevansa kaukana etelässä. Seuraavana
päivänä oli kaikki muuttunut! Etelän lempeät hengettäret, jotka eilen
olivat viimeiset voimansa uhranneet, olivat paenneet ja peittäneet
kaikki jälkensä. Kylmyys oli palannut ja lumihiutaleet olivat pudonneet
maahan. Tämän jälkeen ei talvi enää väistynyt. Pimeyden ja kylmyyden
haltijat olivat anastaneet myöskin pienen, paljaan maakaistaleen, ja
nyt ulottui niiden valta merelle asti. Seisoin ulkona ja katselin
ympärilleni. Kuinka autiolta ja hyljätyltä lumottu luonto näytti!
Katseeni painui maahan jalkojeni juureen. Siellä kivien välissä nosti
unikko kaunista kukkaansa lumesta, jotta häipyvä aurinko suutelisi
viimeisillä säteillään sen keltaisia terälehtiä. Sitten vasta tahtoi se
painua peitteen alle nukkumaan pitkää talviuntaan herätäkseen keväällä
uuteen eloon. Jospa minäkin voisin tehdä samoin!

Viikon verran työskenneltyämme olivat majamme seinät valmiit. Ne eivät
olleet korkeat, ne ulottuivat vain metrin verran maanpinnan
yläpuolelle. Mutta me olimme kaivaneet yhtä syvälle maan sisään.49

Arvelimme majasta tulevan niin korkean, että voisimme siellä seisoa.
Nyt oli tehtävä katto. Se ei ollut helppoa. Sitä varten ei ollut muita
rakennustarpeita kuin tuo löytämämme ajohirsi ja mursunnahat. Puun,
joka oli 30 senttimetriä paksu, sai Johansen vihdoin katkaistuksi
pienellä kirveellämme, työskenneltyään kokonaisen päivän. Suurella
vaivalla vieritimme sen louhikon yli tasangolle ja panimme sen majamme
kurkihirreksi. Haimme sitten mursunnahat. Mutta ne olivat kankeat ja
jäätyneet kiinni liha- ja rasvakasaan, jonka peittona ne olivat Vihdoin
saimme ne irroitetuiksi käyttämällä talttoja, joita olimme tehneet
torahampaista, kivestä ja puusta. Raskas tehtävä oli näiden suurten
nahkain kuljettaminen majalle. Milloin kantaen, milloin laahaten tai
vierittäen saimme ne perille. Vaikein työ oli levittää jäätyneet nahat
katolle. Kolmen nahanpuoliskon levittäminen kävi melko helposti, sillä
saimme ne taipumaan jonkunverran, mutta neljäs puolisko oli jäätynyt
niin kovaksi, että se täytyi viedä avantoon sulamaan.

Seuraavina päivinä onnistuimme saamaan vielä kaksi mursua. Nyt oli
meillä mielestämme tarpeeksi rasvaa polttoaineeksi ja sitäpaitsi
nahkoja yllin kyllin majamme kattoa varten.

Nahat olivat meressä sen verran lionneet, että voimme ne suoristaa
katolle. Ne olivat niin pitkät, että ne ulottuivat majan toiselta
puolelta toiselle kurkihirren yli. Levitimme ne ja kiinnitimme
nahka-hihnoilla kiviä kumpaankin päähän painoksi. Kivien, sammalten,
nahkakappaleiden ja lumen avulla tiivistimme majamme seinät. Ennenkuin
majamme oli asuttavassa kunnossa, täytyi sinne saada kivi-penkkiä
makuusijoiksi. Ovena oli nurkkaan jätetty aukko. Siitä pääsi maahan
kaivettuun käytävään, joka oli jäälohkareilla peitetty samaan tapaan
kuin eskimolaisten majoissa. Emme saaneet käytävää niin pitkäksi, kuin
alkuaan oli tarkoitus, sillä maa oli jäätynyt niin kovaksi, etteivät
työaseemme pystyneet siihen. Käytävä oli niin matala, että
kyyrysillämme voimme kontata sisään. Sisäaukko oli suljettu
karhuntaljalla, joka oli lujasti neulottu kiinni katolla olevaan
mursunnah-kaan. Ulkoaukko oli myös peitetty karhunnahalla, mutta se
riippui irtonaisena käytävän suulla.

Syyskuun 28 p:nä muutimme uuteen majaamme. Mutta ensimmäinen yö siellä
oli kylmä. Tähän asti olimme koko ajan nukkuneet säkissä, ja sekin,
jonka olimme ommelleet villapeitteistämme, oli riittänyt kylmää
vastaan. Nyt ei mielestämme ollut enää tarpeellista nukkua samassa
säkissä. Aioimme näet lämmittää majaa traanilam-puilla niin hyvin, että
kumpikin meistä tarkenisi omalla vuoteellaan

villapeite yllään. Olimme jo ratkoneet säkin. Lamput teimme seuraavalla
tavalla: Meillä oli mukanamme uushopeaisia levyjä. Niiden reunat
taivutimme niin paljon ylöspäin, että saimme niistä säiliön, johon
voimme panna hienonnettua rasvaa. Lampun sydämeksi otimme siteitä
apteekistamme. Lamput paloivat erinomaisesti, ja meistä tuntui oikein
kodikkaalta istua niiden valossa. Mutta ne olivat riittämättömät
lämmittämään meidän hataraa asuntoamme ja niin saimme levätä koko yön
vilusta väristen. Mielestämme oli se yö kyl-mimpiä, mitä meillä oli
ollut.

Seuraavana päivänä maistui aamiainen erinomaiselta, eikä kukaan voi
aavistaa, miten palion kuumaa lihalientä saimme juoda, ennenkuin
ruumiimme vähän lämpenivät. Päätimme heti korjata epäkohdan. Majan
takaseinälle teimme lavitsan, jossa mahduimme makaamaan vierekkäin.
Villaiset peitteet ommeltiin taas yhteen. Sitten levitimme
karhuntaljoja alustalle. Näissä oloissa ei parempaa makuusijaa voinut
toivoa. Olimmekin siihen tyytyväiset, emmekä sen jälkeen edes
yrittäneetkään maata eri vuoteissa. Alusta oli tosin epätasainen, sillä
emme voineet siihen käyttää mitään muuta kuin kulmikkaita kiviä, kun
kaikki oli jäässä. Niin heittelehdimme ja kääntelimme itseämme koko
talven ajan kivikkovuoteellamme saadaksemme hyvän asennon. Mutta vuode
oli kova ja $ysyi kovana, jäsenet olivat hellät ja haavojakin ilmestyi
reiteen. Kaikesta huolimatta nukuimme hyvin. Majan yhteen nurkkaan
rakensimme lieden paistamista ja keittämistä varten. Mursunnahkaiseen
kattoon teimme reiän ja karhunnahasta kyhäsimme kokoon torven, joka
johti savun ulos. Monta kertaa emme olleet käyttäneet tulisijaa, kun jo
huomasimme, että oli välttämätöntä rakentaa uuninpiippu. Tuuli löi
savun alas, ja väliin oli majamme niin täynnä katkua, että oli vaikea
hengittää. Meillä ei ollut muita rakennustarpeita kuin lunta ja jäätä.
Niistä rakensimme katolle suurenmoisen savupiipun, joka teki tehtävänsä
hyvin ja sai aikaan vedon.

Aika kului. Aurinko aleni yhä, kunnes lokakuun 15 p:nä näimme sen
viimeisen kerran etelässä. Päivät pimenivät nopeasti. Niin alkoi kolmas
napaseudun yömme.

Talvimajalla.

Keskiviikkona, marraskuun 27 p:nä.

—23° C. On tuulinen ilma. Lumi pieksää kasvoja heti, kun pistää päänsä
ulos käytävästä. Kaikki on harmaata. Mustat kivet häämöit-51

tävät kiviröykkiöstä lumen alta. Tuskin erottaa enää tummaa
kallio-seinää. Mihin ikinä katseensa kääntää, merelle tai vuonolle,
kaikkialla on sama lyijynraskas hämäryys. Olemme eroitetut muusta
maailmasta ia suljetut omaan itseemme. Tuuli puhaltaa ja lennättää
lunta edellään. Ylhäällä vuorten harjanteilla vinkuu se ja ulvoo
basalttiseinämien onkaloissa ja halkeamissa samaa ikuista säveltään,
jota se menneet vuosituhannet on laulanut ja jota se yhä laulaa
tulevina vuosituhansina. Lumi kaartelee pyörteissä kuten se ikuisesti
aikojen vaihteluissa on kaarrellut. Se täyttää halkeamat ja
syvennykset, mutta kiviä vuorten rinteillä ei se voi peittää, mustina
kuten aina törröttävät ne pimeässä yössä. Majan ulkopuolella
juoksentelee lämpimikseen kaksi olentoa talviyössä kuin kaksi haamua,
ja niin saavat he juosta päivä päivältä sillä polulla, jonka ovat sinne
tallanneet, kunnes kevät saapuu.

Maanantaina, joulukuun 2 p:nä.

Kettu tekee meille kepposiaan. Kaikki, mitä se irti saa, vie se
mukanaan. Kerran oii se jyrsinyt poikki hihnan, jolia talja oli
kiinnitetty oven eteen. Vähän yäliä kuulemme sen siellä nakertavan.
Silloin menemme ulos ja koputamme käytävän kattoon. Tänään on se vienyt
meiltä purjeen, jossa säilytimme suolaisenveden jäätä. Häm-inästyksemme
oli suuri, kun menimme jäätä noutamaan ja purje o i poissa. Heti
tiesimme kenen työtä se oli. Mutta purjeesta emme tahtoneet millään
ehdolla luopua, siitähän riippui ensi kevään matka Huippuvuorille.
Pimeässä haimme sitä kivilouhikosta, tasangolta ja mereltä. Kaikkialta
etsimme, mutta emme löytäneet. Lopetimme toivottoman etsiskelyn ja
Johansen meni noutamaan uutta jäätä. Silloin löysikin hän purjeen
rannalta. Iloitsimme suuresti. Ihmeeilistä oli, että kettu oli jaksanut
kantaa niin pitkälle purjeen, joka oli täynnä jäitä. Tiellä oli purje
auennut ja sil om oli se sen jättänyt. Mutta mitä se tekee tällaisilla
tavaroilla? Tarvitseeko se niitä talvipesäänsä? Siltä näyttää.
Tahtoisin löytää sen pesän saadakseni pois lämpömittarini,
purjelankakeräni, harppuuniköyden ja muut kallisarvoiset esineet, jotka
se iurjus on varastanut.

Joulu, ilonaika, lähestyy. Siellä kotona on kaikilla kiirettä ja
touhua, niin kiirettä, etteivät tiedä, miten aikaa kaikkeen riittäisi.
Meillä ei ole mitään tehtävää. Täällä on vain kysymys siitä, miten
saada aika kulumaan. Nuku, nuku! Liedellä porisee iloisesti pata. Istun
aamiaista odotellen, katselen leimuaviin liekkeihin ia ajatukseni
rientävät kauas, kauas. — Lampun ääressä istuu hän talvi-illoin ja
ompelee. Hänen vieressään seisoo pieni, sinisilmä ja kultakutri tyttö
leikkien nukella.52

Hän katsoo lapseen hellästi ja silittää päätä, mutta silmänsä kostuvat
ia kyynel vierähtää työlle.

Johansen nukkuu vierelläni. Hän hymyilee unissaan. Poika parka! Hän
luulee olevansa kotona joulua viettämässä. Mutta nuku vain — nuku ja
uneksi! Talvi kuluu ja tulee kevät, elämän kevät.

Sunnuntaina, joulukuun 22 p:nä.

Olin eilen illalla kauan aikaa kävelemässä. Sillä aikaa piti Johansen
majassamme perinpohjaisen jou:usiivouksen. Liedestä hän raapi tuhan,
keräsi luut ja lihanjätteet ja heitti ne ulos. Sitten irroitti hän
jään, joka oli muodostanut erilaisten jätteiden kanssa paksun kerroksen
lattiaan, niin että maja oli käynyt matalaksi.

Revontulet ovat ihmeelliset. Vaikka kuinka useasti näkisi tuota
omituista valoleikkiä, ei siihen koskaan väsy. Ei voi irtaantua siitä.
Katse ia henki on kuin lumottu. Idästä vuorten takaa alkaa näkyä
kellertäviä aavemaisia va onheijastuksia käänkuin kauka<sen tulipalon
loimua. Se laajenee. Pian on koko itäinen taivas yhtenä ainoana
tulimerenä. Nyt se heikkenee ja kokoontuu loistavan kirkkaaksi
utu-vyöhykkeeksi, joka ulottuu iounaiseen. muualla on vain siellä
tääl!ä heikkoja valoviiruja. Hetkisen kuluttua syöksyy äkkiä
tulivyöhyk-keestä säteitä, jotka ulottuvat melkein taivaanlaelle
saakka. Sitten tulee yhä useampia; ikäänkuin toisiaan takaa ajaen
kiitävät ne hurjassa leikissä idästä länteen y i valovyöhykkeen. Tuntuu
siltä kuin ne kiiruhtaisivat kaukaisesta etäisyydestä yhä lähemmäs.
Mutta äkkiä tulvahtaa keskitaivaalta sädehuntu pohjoiselle taivaalle,
niin kirkas ja hieno, kuin olisi se hienoimmista kimaltelevista
hopeasäi-keistä. Onko se Surtr-jättiläinen, joka tarttuu suureen
hopeaharp-puunsa, jotta kielet värähtävät ja heläjävät Muspelheimin
liekkien loimussa. Niin, soittoa se on, rajua ja raivoisaa täi Surtrin
poikien villiä sotatanssia. Toisinaan se on vienoa ja leikkivää kuin
hopea-aaltojen hiljainen Iäikyntä, joka vie ajatukset kaukaiseen,
tuntemattomaan maailmaan.

Nyt on talvipäivän seisaus ja aurinko on alimmillaan. Keskipäivällä
erottaa siitä etelässä vuorten takana heikon kajastuksen. Nyt se taas
alkaa nousta pohjoiseen päin. Päivä päivältä tulee valoisampaa ja aika
kuluu nopeammin.

Kävelymatkoillani katselen Jupiteria, kodin tähteä, joka tuikkii
vuoriharjanteitten yläpuolella. Se hymyilee meille ja minä tunnen hyvän
suojelushenkeni. Enkö siis luottaisi tähteeni ja uskoisi
jälleennäkemiseen!53

Tiisiaina, joulukuun 24 p:nä.

Tänään osoitti lämpömittari kello kahdelta iltapäivällä — 24° C. On
siis jouluaatto. Kylmää ja tuulista on ulkona, kylmää ja vetoista on
sisällä. Kuinka yksinäistä! Meillä ei koskaan ole ollut tällaista
jouluaattoa.

Nyt soivat kotona joulukellot. Halki ilman kuulen kellojen kumah-duksen
kirkontornista. Kuinka kauniilta se kajahtaa!

Nyt sytytetään joulukuusen kynttilät, lapsiparvi lasketaan sisään, ja
iloiten ja riemuiten pyöritään kuusen ympärillä. Päästyäni jälleen
kotiin pidän lapsille joulujuhlan. Nyt on ilon aika, ja joka mökissä
siellä kotona on juhla.

Tiistaina, joulukuun 31 p:nä.

Tämäkin vuosi on loppunut. Se on ollut omituinen, mutta siitä
huolimatta melko hyvä.

Kotona soitetaan vanha vuosi menneeksi. Meidän kirkonkellonamme, on
jäätävän kylmä tuuli, joka raivoten ulvoo ja vinkuu lumi-aavikoilla ia
jäätiköillä. Se kiskaisee lunta pilveksi korkealle ilmaan ja lakaisee
sitä päällemme vuorenharjanteilta. Kaukana vuonolla näkee lumen
ryöppyävän ja lumihiutaleiden kimaltelevan kuutamossa. Kuu kulkee
rauhallisena ja äänetönnä vuodesta vuoteen. Se paistaa sekä hyville
että pahoille eikä välitä vuodenvaihteista, ei puutteesta eikä
kaipauksesta. Täällä olemme yksinämme, turvattomina satojen penikulmien
päässä kaikesta, mikä on meille kallista. Mutta ajatukset lentävät
viipymättä hiljaista tietään. Jälleen kääntyy lehti iäisyyden kirjassa.
Uusi, puhdas lehti aukeaa, eikä kukaan tiedä, mitä sille kirjoitetaan.

Keskiviikkona, tammikuun 8 p:nä.

Eilen illalla lennätti tuuli rinteeltä reen, johon lämpömittari oli
kiinnitetty. Ulkona on myrskyinen ilma, raivokas tuuli salpaa ihmiseltä
hengen, kun vain pistää päänsä ulos. Täällä me makaamme ja koetamme
nukkua, nukkua aikaa kuluttaaksemme. Aina ei sitäkään voi tehdä. Oi,
näitä pitkiä, unettomia öitä, jolloin kääntyy toiselta kyljeltä
toiselle, vetää jalat koukkuun lämmittääkseen niitä edes vähän, ja
jolloin odottaa vain yhtä asiaa koko maailmassa — unta. Väsymättä
askartelevat ajatukset kodissa. Mutta pitkä, raskas ruumiini etsii
turhaan sopivaa asentoa epätasaisilla kivillä. Aika kulkee ryömien.
Tänään on pikku Livin syntymäpäivä. Hän on nyt kolmen vuoden vanha ja
on varmaan jo iso tyttö. Pikku raukka! Sinä et54

kaipaa isääsi. Ensi syntymäpäivilläsi saan minäkin toivottavasti olla
luonasi. Meistä tulee hyvät ystävät. Sinä saat ratsastaa selässäni ja
minä kerron sinulle Pohjolan karhuista, ketuista, mursuista ja muista
ihmeellisistä eläimistä. — Ei, minä en kestä sitä ajatusta!

Lauantaina, helmikuun i p:nä.

Omituista elämää on tämä makaileminen maanalaisessa majassa koko talven
ilman minkäänlaista työtä. Miten ikävöimme kirjoja! Kuinka hauskaa oli
elämä »Framilla», jossa meillä oli kokonainen kirjasto! Kaikki
keskusteluaiheet ovat aikoja sitten jo perinpohjin pohditut, eikä ole
montakaan asiaa, iosta ei olisi mielipiteitä vaihdettu. Paras huvi on
toisillemme kuvata, miten ensi talvena kotona otamme korvauksen
kaikesta siitä, mistä nyt oli saatu kieltäytyä. Olemme oppineet
panemaan arvoa elämän hyvyyksille, kuten ruoalle, juomalle, vaatteille,
jalkineille, kodille, isänmaalle, hyville naapureille j. n. e. Usein
koetamme arvioida, miten pitkälle »Fram» on ajautunut ja voisiko se
mahdollisesti päästä kotiin Norjaan ennen meitä. Se oli tärkeä kysymys,
johon oli vaikea vastata. Huolestuneina ajattelimme sitä
mahdollisuutta, että se palaisi kotiin ennen meitä. Mitä ajattelisivat
ystävämme kohtalostamme? Tuskin kukaan uskaltaisi toivoa näkevänsä enää
meitä.

Vaatteemme olivat kauheassa kunnossa. Kun tahdoimme viettää hupaisan
hetken, niin ajattelimme suurta, valoisaa ja siistiä myymälää, jonka
seinillä riippui uusia, siistiä, pehmeitä ja villaisia pukuja, joista
saimme valita mitä halusimme. Ollapa meillä puhtaat paidat, liivit,
alushousut, oivalliset lämpimät nutut ja vielä lisäksi villaiset sukat
ja huopasaappaat — voisiko suloisempaa ajatella! Ja rooma'ainen sauna!
Usein istumme tuntikausia makuusäkissä vierekkäin keskustellen näistä
asioista. En voi kuvitella, miltä tuntuisi heittää pois raskaat ja
rasvaiset ryysyt. Ne tarttuvat kiinni ruumiiseen kuin olisi niissä
liimaa. Jalat tuottivat meille eniten tuskaa. Housut tarttuivat polvien
kohdalla kiinni ihoon ja iiikkuessamme hankautui reiden sisäpuoli
verille. Suurel'a vaivalla sain nämä veriset haavat varjelluksi lialta
ja rasvalta. Alituisesti sain pestä niitä sammalilla ja apteekistamme
otetuilla pienillä haavakangaspalasilla. Lampulla lämmitin pienessä
pukissa vähän vettä. En koskaan ennen ole ymmärtänyt, mikä suurenmoinen
keksintö itse asiassa saippua on. Teimme kaikellaisia kokeita
saadaksemme pahimman lian pestyksi, mutta kaikki olivat melkein yhtä
tuloksettomia. Vesi ei pystynyt rasvaan, oli parempi hangata
sammaleilla ja hiekalla. Hiekkaa saimme tar-55

peeksi majan seinistä. Mutta paras keino sittenkin oli voidella kätensä
lämpimällä karhunverellä ia traanilla ja kuivata ne sammalilla. Silloin
ne tulivat valkoisiksi ja pehmeiksi kuin hienot naiskädet. Oli vaikea
uskoa, että ne kuuluivat meidän ruumiiseemme. Ellei ollut näitä
pesutarpeita, oli toinen hyvä keino. Me raaputimme lian ihosta
veitsellä.

Jos oli vaikea pitää ruumistaan puhtaana, niin aivan mahdotonta oli
vaatteiden pesu. Koetimme sitäkin monella tavalla. Keitimme paitojamme
tuntikausia padassa. Kun otimme ne sieltä, olivat ne yhtä rasvaiset
kuin sinne pantaessakin. Sitten koetimme vääntää niistä traanin pois.
Se onnistui paremmin. Tepsivin keino oli keittää ne ja lämpiminä
raaputtaa niitä puukolla. Hampailla ja vasemmalla kädellä pitelimme
niistä kiinni ja levittelimme niitä; oikealla kädellä raaputimme
rasvaa, jota kertyi niistä hämmästyttävän paljon. Kuivattuamme paidat
puimme ne päällemme ja ne tuntuivat meistä melkein puhtailta.
Raaputettu rasva käytettiin polttoaineena.

Tukan ja parran annoimme vapaasti kasvaa. Olihan meillä sakset, joilla
olisimme voineet leikata tukkamme. Mutta koska vaatevarastomme oli
pieni, arvelimme, että oli viisainta antaa tukan, joka jo ulottui
hartioille saakka, kasvaa ja lämmittää niskaa. Se oli pikimusta kuten
kasvommekin. Kun keväällä päivän valossa näimme toisemme, loistivat
hampaat ja silmävalkuaiset kammottavan valkoisilta. Olimme kuitenkin
toistemme ulkonäköön niin tottuneet, ettemme siinä mitään erikoisempaa
huomanneet. Vasta kun tulimme ihmisten keskuuteen ja huomasimme,
etteivät he olleet samaa mieltä, älysimme, että ulkoasussamme oli
moittimisen varaa.

Niin kului aika.

Tiistaina, helmikuun 25 p:nä.

Tänään on hyvä ilma oleskella ulkona. On jo kevään tuntua luonnossa.
Olemme nähneet ensimmäiset linnut. Kerran taas saimme kuulla niiden
iloista viserrystä, joka herätti vastakaikua sydämissämme. Se oli
ensimmäinen tervehdys elämästä. Siunatut linnut, miten terve-tulleet
olette!

Olimme vähitellen varustautuneet matkaa varten. Meillä oli tarpeeksi
lihaa ja rasvaa. Teimme matkavalmistuksia. Vielä oli paljon tehtävää.
Villapeitteistä ompelimme uudet vaatteet. Tuulivaatteet paikattiin,
jalkineet pohjattiin ja karhunnahasta tehtiin töppösiä ja kintaita.
Sitten oli vielä laitettava karhunnahkainen makuusäkki. Tämä kaikki vei
aikaa, ja me työskentelimme tästä lähtien varhaisesta56

aamuhetkestä myöhään iltaan neula kädessä. Asuntomme oli äkkiä
muuttunut suutarin ja räätälin työhuoneeksi. Kylki kyljessä istuimme
makuusäkissä kivilavitsalla ommellen ja kotimatkaa ajatellen. Lankaa
saimme purkamalla muutamia pumpulisia säkkejä.

Kun otimme esille varastot, jotka olimme kaivaneet maahan talven
tultua, ja avasimme säkit, niin huomasimme, että niissä oli kurjia
jätteitä ruokavaroista, jotka kerran olivat olleet hyviä, mutta nyt
olivat homehtuneita ia viimesyksyisen kosteuden turmelemia. Jauhomme,
kallisarvoiset jauhomme olivat homehtuneet ja ne piti heittää pois.
Suklaa oli kosteassa sulanut, siitä ei ollut mihinkään, ja pemmi-kaani
— se oli omituisen näköistä, maistoimme sitä, mutta — pois oli sekin
heitettävä. Sitten oli vielä vähän kala- ja aleuronaattijau-hoja ja
kosteata, puoleksihomehtunutta leipää, jonka huolellisesti keitimme
traanissa, osaksi sen vuoksi, että siitä haihtui kosteus rasvassa
keitettäessä, osaksi sen vuoksi, että siihen imeytyi rasvaa, joka
lisäsi sen ravintoarvoa. Meistä maistui se erinomaiselta ja me
säilytimme sitä huolellisesti juhlatilaisuuksia ja sellaista aikaa
varten, jolloin kaikki muu ruoka oli syöty loppuun. Jos olisimme
voineet kuivata karhunlihaa, olisimme siitä saaneet erinomaista evästä,
mutta ilma oli niin raaka ja kylmä, että kuivumaan ripustetut
lihaviipaleet kuivuivat vain puoleksi. Ei ollut muuta neuvoa kuin ottaa
mukaan niin paljon raakaa lihaa ja rasvaa kuin kuljettaa voimme.

Tärkein osa varustuksistamme olivat ampuma-aseet. Onneksi olivat ne
säilyneet hyvässä kunnossa. Puhdistimme pyssyt ja voitelimme ne
traanilla. Meillä oli vielä vähän vaseliinia ja öljyä lukkoja varten.
Kun laskimme ampumatarpeemme, huomasimme iloksemme, että meillä oli
vielä noin sata luotia ja satakymmenen haulipanosta. Siinä oli
ampumatarpeita hätätilassa useaksikin talveksi.

Kotimatkalla.

Tiistaina, toukokuun ig p:nä.

Olimme vihdoin valmiit lähtemään matkalle. Reet olivat kuormitetut ja
köytetyt. Viime työksemme valokuvasimme majamme ulko-ja sisäpuolelta.
Sinne jätimme matkastamme lyhyen selonteon, joka kuului näin:

»Tiistaina, toukokuun 19 p:nä 1896.

Olimme jäätyneet kiinni 22 p:nä syyskuuta 1893 Kotelnyjn
pohjoispuolelle noin 78° 43' pohj. lev. Ajauduimme seuraavana vuonna
Etelään.57

luoteeseen, niinkuin olimme odottaneetkin. Johansen ja minä lähdimme
»Framista» maaliskuun 14 p:nä 1895 noin 84° 4' pohj. lev. ja 102° it.
pit. pyrkiäksemme pohjoiseen. Retkikunnan johto »Framilla» uskottiin
Sverdrupille. Pohjoisessa emme löytäneet maata. Huhtikuun 6 p:nä 1895
täytyi meidän kääntyä takaisin noin 86° 14' pohj. lev. ja noin 95° it.
pit., kun jää kävi mahdottomaksi kulkea. Suuntasimme kulkumme Kap
Fligelyä kohti, mutta kun kellomme olivat pysähtynet, niin emme
varmasti tietäneet pituusastettamme, ja elokuun 6 p:nä 1895 tulimme
neljälle jäätikönpeittämälle saarelle, tämän saariston pohjoispuolelle,
noin 81° 30' pohj. lev. ja noin 7° itään tältä paikalta. Tänne tulimme
elokuun 26 p:nä 1895 ja meistä oli varminta talvehtia täällä. Elimme
karhunlihalla. Tänään lähdemme etelään päin maata pitkin pyrkiäksemme
lyhyintä tietä Huippuvuorille. Otaksumme olevamme Gillis-maalla.

Fridtjof Narisen.»

Illalla kello seitsemän jätimme talvi-asuntomme ja aloitimme
vaelluksemme etelään. Talven kuluessa olimme saaneet niin vähän
liikuntoa, että olimme kankeita kulkemaan, ja reet täyteen lastattuine
kajakkeineen olivat raskaat vetää. Jotta emme rasittuisi alussa
liiaksi, mutta saisimme kuitenkin jäsenet notkistumaan ennenkuin
todelliset ponnistukset alkoivat, kuljimme ensimmäisenä päivänä vain
pari tuntia ja pystytimme sitten tyytyväisinä teltan. Ihmeellinen onnen
tunne valtasi meidät tietäessämme, että olimme matkalla ja että
kulkumme kävi kotia kohti.

Tiistaina, kesäkuun 2 p:nä.

Täällä olemme maanneet lumikuopassa toukokuun 21 p:stä alkaen ja
kastumme yhä enemmän. Tiedämme, että on jo kesäkuu, jolloin kotona on
niin kaunista, emmekä me ole päässeet tätä edemmäksi. Mutta nyt ei voi
enää kauan kestää, ennenkuin olemme siellä. Oi, miten raskasta on tätä
ajatella!

Perjantaina, kesäkuun 12 p:nä.

Ilmasta näimme, että etelässä täytyy olla avovettä, ja kulkiessamme
edelleen kuulimme iloksemme merenkäynnin kohinaa. Vaikka tuuli oli
kääntynyt lännen puoleen, toivoimme kuitenkin voivamme purjehtia
jäänreunaa pitkin, ja päätimme kulkea lyhyintä tietä avovedelle. Pian
olimme jäänreunalla, josta vihdoin näimme sinisen vedenpinnan leviävän
eteemme.

Nopeasti olivat kajakit yhteen kytketyt ja purje nostettu. Toi-58

vorfime ei pettänyt ja purjehdimme koko päivän länteen päin jäänreunaa
pitkin. Vihdoinkin olimme siis sen maan eteläpuolella, jossa olimme
niin kauan kulkeneet ja jossa olimme viettäneet pitkän talven

Illalla laskimme jäänreunalle oikaistaksemme vähän jalkojamme. Ne
olivat jäykistyneet kajakissa istumisesta. Tahdoimme myöskin tähystellä
minkälaiselta vesi näytti lännessä ja nousimme siksi eräälle
kukkulalle.

Siellä korkealla seisoessamme huusi johansen äkkiä: »Seis! Kajakit ovat
irtautuneet!» Juoksimme alas niin nopeasti kuin pääsimme. Kajakit
olivat jo pienen matkan päässä ja ajatutuivat hyvää vauhtia poispäin.
Köysi oli pettänyt. »Tässä kelloni!» sanoin Johansenille ja annoin sen
hänelle. Niin nopeasti kuin mahdollista riisuin muutamia vaatteitani
voidakseni paremmin uida. Kaikkia en uskaltanut heittää yltäni, sillä
silloin olisin helposti voinut saada suonenvetoa. Hyppäsin veteen.
Mutta tuuli puhalsi jäältäpäin ja tarttui keveitten kajakkien korkeaan
takilaan ia kiidätti niitä aika vauhtia edemmäs. Vesi oli jääkylmää.
Raskasta oli uida vaatteet päällä, ja kajakit ajautuivat yhä kauemmas
nopeammin kuin minä uin. Minusta näytti toivottomalta koko yritykseni.
Mutta siellä meni kaikki toivomme! Kaikki, mitä omistimme, oli
kajakeissa, meillä ei ollut edes veistä mukanamme. Jos saan suonenvedon
ja uppoan, tai jos käännyn takaisin ilman kajakkeja, on seuraus oleva
sama. Ponnistin siis viimeiset voimani. Kun väsyin, käännyin selälleni
uimaan. Silloin näin Johansenin kulkevan rauhatonna jäällä
edestakaisin. Poika parka! Hänellä ei ollut rauhaa missään. Hänestä
tuntui hirveältä, ettei hän voinut tehdä mitään. Toivottomalta näytti
hänestä minunkin ponnisteluni. Jos hän olisi heittäytynyt veteen, ei se
olisi asiaa rahtuakaan parantanut. Jäljestäpäin sanoi hän minulle, että
se oli kamalin hetki hänen elämässään. Kääntyessäni uudelleen ympäri
huomasin lähestyneeni kajakkeja, ja se antoi minulle uusia voimia.
Vähitellen tunsin jäse-nieni kangistuvan ja käyvän tunnottomiksi.
Tiesin, etten kauan enää jaksaisi niitä liikuttaa. Mutta eihän
matkakaan enää ollut pitkä. Kunhan jaksaisin kestää vielä vähän aikaa,
niin olisimme pelastetut. Ja minä uin edelleen. Yhä heikommiksi kävivät
vetoni, mutta yhä lähemmäksi myöskin pääsin, ja toivoni elpyi
uudelleen. Lopulta ojensin jo käteni ja tartuin sukseen, joka oli
poikittain peräpuolella. Vedin itseni kajakin laidalle — olimme
pelastetut.

Yritin nousta kajakkiin, mutta koko ruumiini oli kylmästä niin
jäykistynyt, että se oli mahdotonta. Hetkisen aikaa jo luulin, että
kaikki sittenkin oli ollut turhaa. Näin pitkälle olin päässyt, mutta

neeseen en jaksanut nousta. Lopulta sain kuitenkin toisen jalkani
viskatuksi reen laidalle ja siitä vähitellen kiskoin itseni ylös. Siinä
nyt istuin, mutta olin kylmästä niin jäykkä, että melominen tuntui
vaikealta. Ei myöskään ollut helppoa soutaa kahta alusta. Vedin
airoilla muutaman kerran ensin toiselta puolelta ja sitten astuin
toiseen kajakkiin soutaakseni siltäkin puolelta. Jos olisin voinut
erottaa kajakit, soutaa toista ja hinata perässä toista, hiin olisi
kaikki käynyt helposti. Mutta sitä en uskaltanut tehdä, sillä ennenkuin
olisin saanut kajakit eroitetuksi, olisin kangistunut jäykäksi.
Lämpimikseni soudin voimaini takaa. Luulin kylmän tehneen minut
tunnottomaksi, mutta kun tuulenpuuska tuli seisoessani ohut, märkä
villapaita ylläni, tunkeutui se jäätävänä läpi ruumiin. Minua värisytti
ja hampaat kalisivat suussa. Soutaminen onnistui kuitenkin, ja lämpimän
varmaan saisin, kunhan vain pääsisin jäälle. Kajakkien edessä
uiskenteli kaksi ruokkia. Ajatus saada illalliseksi linnunpaistia oli
liian houkutteleva, varsinkin kun ruokatavarat olivat vähissä. Otin
pyssyni ja ammuin ne yhdellä laukauksella. Johansen kertoi minulle
jäljestäpäin, että hän laukauksen kuultuaan oli säikähtänyt pahasti,
luullen jonkun onnettomuuden tapahtuneen. Hän ei voinut ymmärtää, mitä
minä puuhailin. Kun hän näki minun soutavan ja nostavan ylös kaksi
lintua, luuli hän minun menettäneen järkeni. Lopulta pääsin jään
reunalle, mutta virta oli vienyt minut pitkän matkan päähän
maihinnousupaikaltamme. Johansen tuli pitkin jäänreunaa, hyppäsi
kajakkiin vierelleni, ja pian olimme soutaneet vanhalle paikallemme.
Olin perin näännyksissä ja töin tuskin pääsin jäälle. Minun oli vaikea
pysyä pystyssä, mutta siinä seistessäni väristen ja tutisten, riisui
Johansen yltäni märät vaatteeni ja antoi minulle kuivat sijaan. Hän
levitti jäälle makuusäkin, jonka sisään kietouduin oikein
huolellisesti. Sitten peitti Johansen minut purjeella ja kaikella, mitä
hän löysi, suojatakseen minua kylmältä. Kauan makasin vilusta väristen,
mutta vähitellen palasi lämpö ruumiiseeni. Jalkani olivat yhä
tunnottomat kuin jääpuikot, mutta ne olivatkin olleet alastomina
vedessä. Sillä aikaa kun Johansen pystytti teltan ja valmisti
illallisen ampumistani linnuista, nukahdin. Hän antoi minun rauhassa
nukkua. Herätessäni oli illallinen ollut kauan aikaa valmiina ja kiehui
hiljaa poristen tulella. Ruokit ja kuuma keitto karkoittivat
uintiretkelläni saamani viimeisetkin vaivat. Vaatteeni riippuivat yön
ulkona ja olivat seuraavana päivänä melkein kuivat.

Seuraavana aamuna (maanantaina, kesäkuun 15 p:nä) kello puoii kaksi
lähdimme jatkamaan matkaamme tyynen, kauniin sään vallitessa. Näimme
lukemattomia mursuja. Edellisenä päivänä olivat ne60

tulleet melko lähelle meitä, sukeltaneet pinnalle kajakkiemme vieressä
ja seuranneet meitä pitkät matkat, tekemättä kuitenkaan mitään
vahinkoa. Minä olin sitä mieltä, että mursut ovat uteliaita ja itse
asiassa vaarattomia, mutta Johansen ei oikein tuntunut yhtyvän
mielipiteeseeni. Hän selitti kokemuksemme osoittavan päinvastaista ja
tuumi, ettei varovaisuus ole haitaksi. Koko päivän näimme niitä
laumoittain. Ne seurasivat meitä pitkälle ja tungeskelivat kajakin
ympärillä. Pysyttelimme lähellä jään reunaa, ja jos mursu tuli liian
lähelle, soudimme, jos mahdollista, vedenpinnan alla olevalle
»jäänjalalle.» Samoin pysyttelimme toistemme läheisyydessä tai
vierekkäin. Soudimme ohi suuren mursulauman, joka makasi jäällä. Pitkän
matkan päähän kuulimme niiden mylvinän.

Aamupuolella tuntui kulkumme turvallisemmalta, kun emme vähään aikaan
nähneet mursuja. Äkkiä huomasimme kuitenkin suuren mursun sukeltavan
esiin kajakkiemme edessä, johansen, joka oli edellä, laski heti
jäänjalalle. Vaikka tämä tuntui minusta liialliselta varovaisuudelta,
päätin seurata hänen esimerkkiään. En ollut vielä päässyt sinne asti,
kun mursu äkkiä oli vierelläni, heittäytyi kajakin laitaa vasten,
asetti toisen etujalkansa kannelle, koetti saada kajakin kaatumaan, ja
iski torahampaillaan kajakin kylkeen. Koetin pitää lujasti kiinni,
etten joutuisi veteen ja iskin kaikin voimin otusta airolla kalloon.
Vielä kerran tarttui mursu kajakkiin ia kallisti sitä niin pahasti,
että kansi joutui melkein veden alle. Sitten hellitti se ja kohosi
aivan pystyyn. Minä tartuin pyssyyni, mutta samassa kääntyi mursu ja
katosi yhtä äkkiä kuin oli ilmestynytkin. Kaikki tämä tapahtui
muutamassa silmänräpäyksessä, ja olin juuri sanomaisillani
Johan-sertille, että voimme olla onnelliset, kun pääsimme tästä
seikkailusta niin vähällä. Silloin huomasinkin, että jalkani kävivät
märiksi. Minä kuuntelin ja kuulin veden lorisevan kajakkiin.
Silmänräpäyksessä oli käännyttävä ja soudettava jäälle. Tunsin jo
vaipuvani. Nyt oli kiiruhdettava, sillä kajakki täyttyi täyttymistään
vedellä. Jään reuna oli korkea ja lohkeileva. Onnistuin pääsemään
kuitenkin ylös. Johansen kallisti uppoavaa kajakkia niin paljon, että
reikä joutui vedenpinnan yläpuolelle ja sitten saimme sen kuljetetuksi
sellaiselle paikalle, missä jää oli niin matalaa, että voimme kiskoa
sen ylös. Kaikki mitä omistin uiskenteli likomärkänä kajakin sisässä.
Eniten suretti minua se, että vesi oli tunkeutunut valokuvauskoneeseen
ja kenties turmellut kallisarvoiset valokuvani. Täällä on siis
viivyttävä. Koko maallinen omaisuuteni on levitetty kuivumaan, ja
edessäni on kajakki, joka on paikattava, ennenkuin uudelleen lähdemme

maan. Aika repeämän oli mursu tehnyt kajakkiin, ainakin 14 senttimetriä
pitkän. Onni, ettei pahemmin käynyt, Helposti olisi se voinut
torahampaillaan iskeä reiteeni. Huonosti olisi minun käynyt, jos
olisimme olleet kauempana jäänreunasta. Makuusäkki oli likomärkä. Sen
väänsimme niin hyvin kuin mahdollista, käänsimme karvat ulospäin ja
nukuimme siinä yömme erinomaisesti. Saman päivän iltana kirjoitin:
»Tänään olen paikannut kajakkini. Olemme sivelleet steariinilla kaikki
saumat molemmissa kajakeissa, joten voimme jatkaa matkaa eheillä
aluksilla. Mursut uivat jäänreunan ulkopuolella, tuijottivat meihin
suurilla, pyöreillä silmillään, röhkivät, puhaltelivat ja kiipesivät
jäänreunaa ylös ja alas aivan kuin haluten aiaa meidät pois.

Tiistaina, kesäkuun 23 v:nä.

Mitä on tapahtunut? En vieläkään voi sitä oikein käsittää. Kuinka
loppumattomasti on yllätyksiä matkailijan elämässä! Muutamia päiviä
sitten taistelin mursujen kanssa henkeni kaupalla. Kokonaisen vuoden
olen villi-ihmisen tavoin elänyt, siinä tietoisuudessa, että vielä on
edessä pitkä matka yli jään ja meren, halki tuntemattomien seutujen,
matka täynnä yllätyksiä, täynnä pettymyksiä, joihin tosin olemme
tottuneet — ja nyt elämme sivistyneen eurooppalaisen elämää kaiken sen
ympäröimänä, mitä sivistys voi tarjota, ylellisyyttä ja mukavuutta
yllin kyllin, vettä, saippuaa, pyyheliinoja, puhtaita villavaatteita,
kirjoja ja kaikkea, mitä olemme menneitten kuukausien kuluessa
katkerasti kaivanneet.

Vähän jälkeen puolen päivän, kesäkuun 17 p:nä, nousin aamiaista
valmistamaan. Olin hakenut vettä meren rannalta, sytyttänyt tulen,
leikannut lihan ja pannut sen pataan ja juuri vetänyt saappaan toisesta
jalastani ryömiäkseni jälleen makuusäkkiin, kun huomasin, että sumu
eilisestä oli hiukan hälvennyt. Minä ajattelin, että oli hyvä käyttää
tilaisuutta hyväkseen ja tähvstellä ympärilleen. Vedin saappaan jälleen
jalkaani ja lähdin läheiselle kummulle katsellakseni sieltä kauempana
olevaa maata.

Maalta päin puhalsi vieno tuulenhenki, joka toi mukanaan vuorilta
ihmeellisen melun tuhansista lintujen äänistä. Kun tätä elämän laulua
kuuntelin ja näin ruokkiparven lentelevän edestakaisin yläpuolellani
silmän seuratessa rantaviivaa, levätessä tummilla, alastomilla
vuoriseinämillä ja liukuessa yli jääaavikkojen ja jäätiköiden, joita,
kuten luulin, ei koskaan ihmissilmä ollut katsellut, joille ei
ihmisjalka ollut astunut ia jotka lepäsivät sumun verhoamina arktisessa

suudessaan — niin silloin sattui korvaani ääni, joka muistutti siinä
määrin koiran haukuntaa, että vavahdin. Se kuului vain pari kertaa,
mutta se ei voinut olla mitään muuta. Minä terotin kuuloani, mutta en
erottanut muuta kuin lintujen kirkunaa. Olin kai erehtynyt, linnut ne
vain melusivat. Katseeni kääntyi läntisiin saariin ja väyliin. Silloin
kuului uudelleen haukuntaa, ensin yksinäisiä haukahduksia, sitten
oikeata haukuntaa. Kuulin kahdenlaista ääntä, karkeampaa ja kimakampaa,
siitä ei enää ollut epäilystäkään. Samassa muistin, että edellisenä
päivänä olin kuullut kaksi paukahdusta, jotka muistuttivat pyssyn
laukausta, mutta jotka sitten selitin jään paukahtami-seksi. Minä
huusin Johansenille kuulleeni koirain haukuntaa. Johan-sen hypähti ulos
säkistä, jossa oli nukkunut, ja riensi luokseni. »Koiria?» Ei hän heti
sellaista voinut uskoa, vaan meni itse kummulle omin korvin
kuullakseen, sillä aikaa kun minä valmistin aamiaista. Hän epäili
asiaa, mutta luuli hänkin kuulleensa pari kertaa jotakin, ioka saattoi
olla koiran haukuntaa. Se häipyi pian lintujen meluun, ja
huomioonottaen kaikki asianhaarat oli hänestä selvää, että olimme
erehtyneet ja kuulleet vain lintujen ääniä. Sanoin hänelle, että hän
saa uskoa, mitä tahtoo, minä joka tapauksessa lähden liikkeelle.
Kärsimättömänä ahmin aamiaiseni. Olin sekoittanut viimeiset
maissijauhot velliin siinä varmassa uskossa, että illalla saisimme
tarpeeksemme jauho-ruokaa. Syödessämme keskustelimme siitä, ketä
tulokkaat lienevät, maanmiehiäkö vai englantilaisia. Jospa se olisi tuo
englantilainen retkikunta, jonka matkaa Frans Josefin maalian meidän
lähtiessämme suunniteltiin.

Minä otin esille sukset, kiikarin ja pyssyni ja olin lähtövalmis. Ensin
menin kummulle kuunnellakseni ja tähystelläkseni tietä epätasaisella
jäällä. Koiran haukuntaa en kuullut, kuulin vain ruokkien ja kuikkien
kimeää huutoa ja lokkien kirkunaa. Olinkohan sittenkin kuullut vain
näitä ääniä? Epäilys mielessä lähdin liikkeelle. Näin edessäni tuoreita
jälkiä. Ne eivät voineet olla ketun jälkiä, ellei täällä elänyt
suurempia kettuja kuin muualla. Mutta koiran? Olisiko koira voinut olla
yöllä haukkumatta ollessaan meistä vain muutamien satojen askelten
päässä tai olisimmeko me voineet olla sen haukkua kuulematta? Se tuntui
uskomattomalta. Mutta minkä eläimen jälkiä nämä olivat? Sudenko? Kuljin
eteenpäin omituisessa mielentilassa, horjuen varmuuden ja epäilyksen
välillä. Tähänkö nyt päättyivät kaikki vaivat, vaikeudet, kieltäymykset
ja tuskat? Tuntuihan se uskomattomalta ja kuitenkin — epäilyksen
sumusta häämöitti jo varmuus.63

Kuulin jälleen koiran haukuntaa ja nyt selvemmin kuin ennen. Näin yhä
enemmän jälkiä, jotka eivät voineet olla minkään muun eläimen kuin
koiran. Väliin näin ketunkin jälkiä, mutta ne olivat pieniä. Sitten
kului pitkä aika, jolloin ei kuulunut muuta kuin lintujen melua.
Jälleen valtasi minut epäilys. Olinko sittenkin erehtynyt? Ehkä kaikki
oli vain unta. Silloin muistin koirain jäljet, ne ainakin olivat
todellisia.

Ihmeellisten tunteiden vallassa jatkoin matkaani maalle päin lukuisten
kumpujen yli. Äkkiä luulin kuulleeni ihmisäänen, vieraan äänen ensi
kerran kolmeen vuoteen. Sydämeni jyskytti ja veri syöksyi päähän.
Juoksin kummulle ja huusin keuhkojen! koko voimalla. Tuon yhden
ihmisäänen varassa täällä jääerämaan keskellä tuntui olevan kotimaa ja
ne, jotka kotona odottivat. Hiihdin jäälohkareiden ja jää-selänteiden
välitse niin nopeasti kuin sukset kantoivat. Pian kuulin uudelleen
huutoa ja näin jääkummulta tumman olennon, joka liikkui jääröykkiöiden
keskellä. Se oli koira mutta edempänä kulki ihminen. Kuka se oli?
Olikohan se Jackson tai joku hänen seuralaisistaan tai ehkä joku
maanmiehiäni? Nopeasti lähestyimme toisiamme. Minä heilutin lakkiani,
hän teki samoin. Kuulin hänen puhuttelevan koiraa ja kuuntelin. Hän
puhui englanninkieltä, ja tultuani lähemmäs luulin tuntevani Jacksonin,
jonka muistin kerran nähneeni.

Minä nostin lakkia. Ojensimme toisillemme kättä ja vaihdoimme
sydämellisen: »Mitä kuuluu?» Yläpuolellamme oli surnukatto, joka sulki
meiltä maailman, jalkojemme alla hauras ahtojää ja taustalla häämöitti
maa. Kaikkialla jäätä, sumua ja jäätikköä. Siinä seisoimme vastakkain,
hän, sivistynyt eurooppalainen, englantilaisessa, raitaisessa puvussaan
ja korkeissa kumisaappaissaan, parta hyvin ajeltuna, tukka kammattuna
ja tuoksuen hyvänhajuiselta saippualta, minkä villin ihmisen terävä
aisti heti huomasi — ja minä, villi-ihminen tahraisissa ryysyissä,
öljyn ja noen likaamana, kampaamaton tukka ja takkuinen parta savusta
mustuneena, kasvojen vaalea väri peittyneenä noki- ja rasvakerrokseen,
jota ei lämmin vesi, ei sammaleet, ei rievut eikä veitsikään olleet
voineet poistaa. Kukaan ei voinut aavistaa, ken tuo villi ihminen oli
ja mistä hän tuli.

Jackson: »Iloitsen suuresti tavatessani teidät.»

»Kiitos, samoin ilahduttaa minua nähdä teitä.»

»Onko laivanne täällä?»

»Ei, laivani ei ole täällä.»

»Kuinka monta teitä on?»

»Minulla on ainoastaan yksi toveri tuolla jäänreunalla.»

Puhellessamme olimme alkaneet kulkea maalle päin. Olin otaksu-nut, että
hän oli tuntenut minut tai ainakin arvannut, kuka oli piiloutunut tuon
villin ulkonäön alle. sillä en voinut ajatella, että ventovieras muuten
otettaisiin niin sydämellisesti vastaan. Äkkiä hän pysähtyi, katsoi
minua suoraan kasvoihin ja sanoi reippaasti:

»Olettehan Nansen?»

»Olen kyllä.»

»Jumalan nimessä, miten iloitsen nähdessäni teidät!»

Sitten tarttui hän käteeni ja puristi sitä vielä kerran. Hänen kasvonsa
loistivat ystävällisyyttä ja silmänsä säihkyivät ilosta, jonka aiheutti
odottamaton kohtauksemme.

»Mistä nyt tulette?» kysyi hän.

»Minä jätin »Framin» 84° pohj. lev. ajauduttuamme kaksi vuotta ja olen
käynyt 86° 15' pohj. lev. josta meidän täytyi kääntyä takaisin ja
suunnata matkamme Frans Josefin maata kohti. Olimme kuitenkin pakotetut
talvehtimaan seudulla, joka on täältä pohjoiseen päin ja olemme nyt
matkalla Huippuvuorille.»

»Onnittelen teitä sydämestäni. Olette tehneet kelpo matkan ja minä
iloitsen sanomattomasti.siitä, että olen ensimmäinen, joka saan
onnitella teitä paluunne johdosta.»

Vielä kerran tarttui hän käteeni ja puristi sitä sydämellisesti.
Läin-pimämmin ei minua olisi voitu lausua tervetulleeksi. Tuo
kädenpuristus oli muutakin kuin tyhjää muodollisuutta. Vieraanvaraiseen
englantilaiseen tapaansa sanoi hän heti, että hänellä oli paljon tilaa
meitä varten ja että hän odotti joka päivä laivaansa. Hän kysyi vielä,
emmekö heti menisi noutamaan Johansenia ja tavaroitamme. Minä selitin
kuitenkin, että kävisi raskaaksi kuljettaa kajakkejamme puristuneella
jäällä. Parempi olisi, jos hän voisi lähettää miehiä niitä noutamaan.
Johansen kyllä odottaisi kärsivällisesti, jos antaisimme hänelle merkin
pyssynlaukauksilla. Sitten ammuimme kumpikin kaksi laukausta. Pian sen
jälkeen kohtasimme useampia miehiä: toisen päällikön, herra 'Armitagen,
valokuvaajan herra Childin ja lääkärin tohtori Koetlitzin. Heidän
lähestyessään antoi Jackson merkin ja ilmoitti heille, kuka. minä olin,
jolloin minut vielä kerran lausuttiin sydämellisesti tervetulleeksi.
Sitten tapasimme vielä kasvitieteilijän, herra Fisherin, herra
Burges-sin ja suomalaisen Blomqvistin. Fisher kertoi minulle myöhemmin,
että hän nähdessään miehen jäällä heti oli ajatellut minua, mutta
luopunut siitä ajatuksesta kohdatessaan minut ja huomatessaan minun
mustan partani ja tukkani, sillä vaaleaveriseksi oli hän kuullut minua
kuvattavan. Kun kaikki olivat koolla, kertoi Jackson heille, että olin
käynyt 86° 15' pohj. lev. Silloin kajahti seitsemästä voimakkaasta

kurkusta kolminkertainen englantilainen eläköönhuuto, niin että
jää-kummut raikuivat. Jackson lähetti miehiä noutamaan Johansenia ja
rekiä. Me kuljimme taloa kohden, ja Jackson kertoi, että hänellä oli
minulle kotoa kirjeitä, jotka hän sekä viime että tänä keväänä oli
ottanut mukaansa siltä varalta, että sattuisimme tapaamaan toisemme.
Huomasimme nyt, ettei matka, joka oli erottanut meidät maaliskuussa,
ollut pitkä. Jackson oli ollut talvimajamme eteläpuolella, mutta sieltä
oli hänen täytynyt kääntyä takaisin, sillä hänet pysähdytti avovesi,
sama avovesi, jonka koko talven olimme nähneet heijastuvan tummana
ilmaan. Vasta kun lähestyimme taloa, kyseli hän »Framista» ja
ajautumisestamme. Kerroin hänelle lyhyesti matkastamme. Myöhemmin sanoi
hän minulle, että hän tapaamisemme ensi hetkestä alkaen oli ollut siinä
luulossa, että »Fram» oli ruhjoutunut jäihin ja että me olimme ainoat
pelastuneet koko retkikunnasta. Kun hän ensi kerran kysyi jotakin
laivasta, luuli hän huomanneensa surullisen ilmeen kasvoillani, eikä
uskaltanut senjälkeen enää kajota siihen asiaan. Vieläpä oli kieltänyt
miehistöäänkin kysymästä. Vasta jonkun satunnaisen huomautukseni
johdosta hän oli erehdyksensä huomannut. Sitten tiedusteli hän
tarkemmin »Framista» ja retkikunnan muista jäsenistä.

Tulimme talolle, matalalle, venäläiselle puurakennukselle, joka oli
rakennettu tasaiselle penkereelle, entiselle rantaäyräälle vuoren
juurelle, joka oli noin 15 m. merenpinnan yläpuolella. Sitä ympäröi
talli ja neljä pyöreätä, telttamaista rakennusta, joissa säilytettiin
varastot. Me astuimme pieneen, hauskaan tupaan, jonka katto ja seinät
olivat viheriällä kankaalla peitetyt. Seinillä riippui valokuvia,
piirustuksia, valopainoksia ja hyllyjä kirjoja ja koneita varten.
Katossa riippui vaatteita ja jalkineita kuivumassa ja keskellä huonetta
olevasta uunista lausuivat kivihiilitulen liekit meidät tervetulleiksi.

Minut valtasi omituinen tunne, kun keskeliä asumatonta, autiota seutua
istahdin mukavaan tuoliin. Yhdellä iskulla oli kohtalo karkoit-tanut
mielestäni kaiken vastuunalaisuuden ja huolen, jotka olivat minua
painostaneet kolmen vuoden ajan. Täältä jäiden keskeltä olin löytänyt
turvallisen sataman, ja koittavan päivän kultaiset säteet tuudittivat
uneen kolmen vuoden kaipauksen. Velvollisuuteni oli täytetty, työni oli
suoritettu, nyt voin levätä, levätä ja odottaa.

Sitten tarjottiin päivällistä. Miten hyvältä maistui leipä, voi, maito,
sokeri ja kahvi, joita meillä ei ole ollut kokonaiseen vuoteen, mutta
joita kuitenkin olimme suuresti kaivanneet. Viihtyväisyys kohosi
huippuunsa, kun saimme heittää pois likaiset vaatteemme, ottaa lämpimän

kylvyn ja puhdistaa itseämme niin paljon kuin yhdellä kerralla oli
mahdollista. Vasta useampien päivien ja monien yritysten jälkeen olimme
jotakuinkin puhtaat. Kun vielä lisäksi olimme kiireestä kantapäähän
puetut pehmeisiin vaatteisiin ja saaneet takkuiset hiuksemme ja
partamme leikatuiksi, olimme muuttuneet villi-ihmisistä
eurooppalaisiksi. Tämä muutos oli täydellinen ja äkillisempi kuin
päinvastainen muutos oli ollut. Miten hauskaa ja miellyttävää oli
pukeutua tulematta rasvaisen tahmeaksi. Nyt saattoi Uikkuakin
vaatteiden liimautumatta kiinni ihoon.

Pian tulivat Johansen ja toiset miehet kajakkiemme ja tavaroit-temme
kera. Johansen kertoi minulle, miten hyväsydämiset englantilaiset
olivat tervehtineet häntä ja Norjan lippua voimakkailla
hurraahuudoilla, kun he tulivat ja näkivät likaisen villapaidan
vieressä bamburuovon nenässä liehuvan lipun, jonka hän oli nostanut
minun kehoituksestani, jotta minä osaisin tulla takaisin. Matkalla
eivät he antaneet Johansenin vetää rekeä. Hänen täytyi kulkea rinnalla
kuten matkustajan. Johansenin mielestä oli tämä mukavin kaikista niistä
kulkutavoista, joita olimme käyttäneet ajojäätä pitkin vaeltaessamme!

Hänetkin vastaanotettiin sydämellisesti ja pian oli hänessä tapahtunut
samanlainen muutos kuin minussakin.

Täällä elämme levossa ja rauhassa ja odotamme laivaa kotimaasta ja
kaikkea sitä, mitä tulevaisuus on mukanaan tuova. Meille tehdään
kaikki, mitä voidaan, talvisten kärsimystemme unhottumiseksi.

Sunnuntaina, heinäkuun 26 p:nä.

Vihdoinkin on laiva saapunut. Tänä aamuna heräsin siihen, että joku
ravisti minua jalasta. Se oli Jackson, joka ilosta säteillen ilmoitti
minulle, että »Windward» oli tullut. Hypähdin ylös ja katsoin
ikkunasta. Laiva oli jo lähellä jään reunaa. Se liikkui hitaasti etsien
paikkaa, mihin pysähtyä. Miten ihmeellistä laivan näkeminen! Miten
korkea oli sen takila! Ja runko oli kuin saari. Se toi mukanaan tietoja
suuresta maailmasta.

Niin sanoimme jäähyväiset kotimatkamme viimeiselle pysähdyspaikalle,
jossa meille oli osoitettu niin paljon ystävällisyyttä ja
vieraanvaraisuutta. Täysin purjein ja höyryin lähdimme elokuun 7 p:nä
kyntämään aaltoilevaa merta suotuisan tuulen vallitessa.67

Elokuun 12 p:nä

näin taivaanrannalla jotakin mustaa häämöittävän. Mitä se oli? Minä
katselin sitä keulasta ja näin sen matalana ja tasaisena levenevän
etelää kohti. Yhä uudelleen ja uudelleen tähystelin sitä.

Se oli maata, se oli Norjaa!

Minä seisoin kuin kivettyneenä ja katselin yhä ulos yöhön ja tuohon
tummaan juovaan. Silloin valtasi minut pelko. Minkälaisia tietoja
saisin omaisistani?

Kun seuraavana aamuna nousin kannelle, olimme lähellä maata. Olimme
saapuneet paljaalle, alastomalle rannikolle, joka ei
ollutsenkut-suvampaa kuin maa, jonka olimme jättäneet, — mutta se oli
Norjaa.

»Windward» liukui hiljaa ja huomaamatta liehuvin lipuin Vardön
satamaan. Ennenkuin ankkuri oli laskettu, olimme Johansenin kanssa
venheessä matkalla sähkösanomakonttoriin. Sitten alkoi kone nakuttaa ja
lähettää tietoja maahan ja maailmaan, että kaksi norjalaista
napaseuturetkikunnan jäsentä oli terveenä palannut kotiin ja että
»Framia» odotetaan syksyn kuluessa palaavaksi.

Pian oli koko kaupunki saanut tietää kahden vastasaapuneen miehen nimet
ja katsoessamme ulos ikkunasta oli katu täynnä ihmisiä ja kaupungin
kaikissa lipputangoissa ja laivojen mastoissa liehuivat Norjan liput.
Sitten alkoi sähkösanomien tulva! Vain hyviä uutisia! Nyt oli surunaika
päättynyt.

»Fram» oli vielä poissa. Mutta elokuun 20 p:n aamuna seisoi eräs herra
oveni edessä sähkösanoma kädessä ja sanoi tuovansa tietoja, jotka
tulisivat ilahduttamaan minua. Vapisevin käsin aukaisin sähkösanoman.

»Fridtjof Nansen.

»Fram» saapunut tänään hyvässä kunnossa. Kaikki hyvin. Lähden heti
Tromsöhön. Tervetuloa kotimaahan.

Otto Sverdrup.»

Tuntui kuin olisin tukehtunut, enkä voinut sanoa muuta kuin: »Fram on
tullut!» Luin sähkösanoman yhä uudelleen ja uudelleen, ennenkuin tulin
vakuutetuksi, etten nähnyt unta. Sitten vallitsi sydämessäni omituinen,
iloinen rauha, jollaista en koskaan ennen ollut tuntenut.

Seuraavana päivänä laskimme Tromsön satamaan, jossa »Fram» seisoi
vankkana ja leveänä. Omituisin tuntein katselin sen korkeata takilaa jä
runkoa, jotka molemmat olivat niin tutut. Kun viimeksi näimme laivan,
oli se puoleksi hautautunut jäihin. Nyt keinui se vapaana ja ylpeänä
sinisillä aalloilla Norjan vesillä.68

Tapaamistamme en yritäkään kuvata. Uskon, että kaikki olimme saman
riemullisen tunteen vallassa: Nyt olemme jälleen kaikki yhdessä, olemme
kotimaassa ja retkikunta on tehtävänsä suorittanut!

Syyskuun g p:nä

laski »Fram» Kristianian vuonoon, ja sitä tervehdittiin tavalla, jota
ruhtinas voisi kadehtia. Vanhat lujat sotalaivat »Nordstjernen» ja
»Elida», uusi, komea »Walkyrie» ja pienet, nopeat torpeedoveneet
osoittivat meille tietä. Höyrylaivoja, jotka olivat täpösen täynnä
ihmisiä, vilisi ympärillämme. Korkealla ja matalalla liehuivat liput,
kanuu-nanjyske ja hurraahuudot kaikuivat, nenäliinat ja lakit
heiluivat. Kaikkialla ystävällisiä kasvoja. Koko vuono lausui meidät
tervetulleeksi.

Tuolla oli koti, tuolla tuttu ranta, tuolla talonkatto loisti ja
kimalteli auringonpaisteessa. Sitten jälleen näimme laivan laivan
takana ja kuulimme huudon huudon jälkeen. Lakkia kädessä pidellen
kumartelimme hurraahuutojen raikuessa.

Peppervikin lahti oli täynnä veneitä ja ihmisiä, lippuja ja liehuvia
viirejä. Sitten jyrähti jokaisesta sotalaivasta kolmetoista laukausta
ja vanha Akershusin linnoitus vastasi yhtä monella jymisevällä
laukauksella.

Illalla seisoin vuonon rannalla. Juhlamelu oli tauonnut, kuusimetsät
ympärilläni lepäsivät tummina ja äänettöminä. Kallionkielekkeellä
savusivat vielä viimeiset hehkuvat hiilet meidän kunniaksemme
sytytetyistä ilotulista. Jalkojeni alla loiski meri ja kuiskasi: »Nyt
olet kotona.» Syysillan syvä rauha laskeutui hyväillen väsyneeseen
sieluun.

„MATKOJA ja SEIKKAILUJA.“

Todellisuuteen perustuva seikkailukirjasarja nuorisolle, toimittanut
lehtori Alfred Jotuni
Reipas ja terve nuoriso tarvitsee koulu- ja muun työnsä sekä urheilunsa
ohella myös kirjallisuutta, joka sopivasti valikoituna on omiaan
rikastuttamaan sen mielikuvitusta, terästämään sen tahtoa ja luonnetta,
ja ohjaamaan sen ajatuksia ja aikeita oikeille urille. Tällaisena
nuorison lukemisena ovat aina olleet parhaita tosiperäiset kertomukset
jalojen miesten mainehikkaista teoista; varsinkin viehättävät nuörison
mieltä kuvaukset tutkimusretkeilyistä tuntemattomissa maissa, joiden
tutkijat monia seikkailuja ja vaaroja ktfsläen suorittavat tärkeätä
työtänsä tieteen ja sivistyksen esitaistelijoina. Oivaltaen tämän on
lehtori Alfred Jotuni valikoinut tällaista kirjallisuutta varsinaiseksi
nuorison sarjaksi, joka käsittää yleensä tosiperäisiä

kuvauksia vieraista maistaja kansoista. «Matkoja ja seiÄailuja«
muodostaa jokaisen pojan parhaan kirjaston. Seuraavat sarjan teokset
ovat ilmestyneet:

1. Kapteeni Scotfin viimeinen matka. ISSSl * «Ä

päiväkirjan mukaan kirjoitettu äärimmäisen jännittävä kuvaus hänen
kohtalokkaalla matkaltaan etelänavalle. Opettava ja kohottava.
Kuvitettu. Sid. 15:—.

2IWoi+cai InrJiQQn Kertomus tunnetun Aasian retkeilijän Sven .
i?ldll!>e' IllUlddll. Hedinin seikkailurikkaasta ja vaivalloisesta
matkasta Armenian. Persian. Afganistanin ja Belutschis-tanin erämaiden
ja aavikkojen halki Indiaan. Maiden ja kansojen tuntemusta avartava
hauska kirja. Kuvitettu. Sid. 15: —.

3Äf "ikfln SVflärtlPQsä Afrikan tutkijan Georg Schiveinfiirthm .
HlllKdll ajfUdlllcaod. «mustain maanosan« sisäseutuihin tekemiä
ihmeellisiä matkoja selostava kuvaus., joka jännittävyy-dessä vetää
vertoja parhaille seikkailukertomuksille. Kuvitettu. Sid. 15:-. •

/I Pimpäecä ia nal/kocpeca Suuren haparetkeilijän Fridtjof 1. I
llllCdssa jd pdhKdacaaa. NaHSenin päiväkirjan mukainen

kuvaus seikkailurikkaasta, vaarallisesta pohjoisnapamatkasta.
Jännittävä, mainio matkakertomus. Kuvitettu. Sid. 15: -.

c fpvlnn Vaa,hersatoii kirjoittamia kuvauksia ja vaikutelmia J.
VjCjiUIi. tropiikin ihmesaaresta. Kirja tutustuttaa monipuolisesti
tämän merkillisen saaren suuremmoisiin nähtävyyksiin sekä sen luontoon
ja kansaan. Kuvitettu. Sid. 15: .

_ Sarjaa jatketaan.__

KUSTANNUSOSAKEYHTIÖ KIRJA, HELSINKI.

